title: অশৌচ

text: মাতাপিতার মৃত্যুর পর হবিষ্যান্ন বা ফল ফলাদি খেয়ে জীবনধারণ করতে হয় ৷ এসময় কঠোর ব্রহ্মচর্য পালন করতে হয় ৷ অশৌচকালে উঠানে একটি তুলসী গাছ রোপণ করে সেখানে প্রতিদিন মৃত ব্যাক্তির উদ্দেশ্যে জল ও দুগ্ধ প্রদান করতে হয় ৷ পিতামাতার মৃত্যুর পর ৪র্থ ও ১০ম দিনে পিন্ড দান করতে হয় ৷ এই পিন্ডকে বলে পূরকপিন্ড ৷ পূরকপিন্ড দিতে হয় মোট দশটি ৷ অশৌচান্তে মস্তক মুন্ডন করে পরিধান করতে হয় নববস্ত্র ৷


title: প্রথম ইঙ্গ-আফগান যুদ্ধ

text: প্রথম ইঙ্গ-আফগান যুদ্ধ (অকল্যান্ডের বোকামি নামেও পরিচিত) ১৮৩৯ থেকে ১৮৪২ সালের মধ্যে আফগানিস্তান ও ব্রিটিশ ইস্ট ইন্ডিয়া কোম্পানির মধ্যে সংঘটিত হয়। এতে আফগানরা জয়লাভ করে। এই যুদ্ধে আফগান যোদ্ধাদের হাতে ৪,৫০০ ব্রিটিশ ও ভারতীয় সৈনিক এবং ১২,০০০ শিবির অনুসারী নিহত হয়। তবে সামগ্রিকভাবে পরাজিত হলেও সর্ব‌শেষ লড়াইয়ে ব্রিটিশরা আফগানদের পরাজিত করতে সক্ষম হয়েছিল। গ্রেট গেমের সময় সংঘটিত সংঘর্ষের মধ্যে এটি অন্যতম প্রধান যুদ্ধ। এসময় এশিয়ার আধিপত্য নিয়ে যুক্তরাজ্য ও রুশ সাম্রাজ্যের মধ্যে প্রতিযোগীতা চলছিল।


title: প্রথম ইঙ্গ-আফগান যুদ্ধ

text: ১৮৩০ এর দশকে ব্রিটিশরা ভারতে সুরক্ষিত অবস্থানে ছিল। কিন্তু ১৮৩৭ সাল নাগাদ আফগানিস্তান, সিন্ধুতে অস্থিতিশীলতা এবং শিখ সাম্রাজ্যের ক্ষমতা বৃদ্ধির কারণে লর্ড পালমারস্টোন ও জন হবহাউস ভীত হয়ে আফগানিস্তানের মধ্য দিয়ে ভারতে রুশ আক্রমণ হতে পারে ধারণা করেছিলেন। রুশ সাম্রাজ্য মধ্য এশিয়ায় ধীরে ধীরে তার নিয়ন্ত্রণ বৃদ্ধি করে চলছিল। রুশদের বিরুদ্ধে ব্রিটিশদের সাথে মিত্রতার প্রস্তাব দিয়ে ব্রিটিশরা কাবুলে আফগানিস্তানের আমির দোস্ত মুহাম্মদ খানের কাছে দূত পাঠায়।


title: প্রথম ইঙ্গ-আফগান যুদ্ধ

text: সম্প্রতি দোস্ত মুহাম্মদ খান আফগানিস্তানের দ্বিতীয় রাজধানী পেশাওয়ার শিখদের কাছে হারিয়েছিলেন এবং তা পুনরুদ্ধারের জন্য সহায়তা চান। কিন্তু ব্রিটিশরা সহায়তা দিতে ইচ্ছুক ছিল না। এদিকে রুশরা কাবুলে দূত হিসেবে ইয়ান ভিতকেভিচকে পাঠিয়েছে এই খবর ভারতের গভর্নর জেনারেল লর্ড অকল্যান্ড জানতে পারেন। সমর্থনের জন্য দোস্ত মুহাম্মদ খান রুশদের সাথে হাত মেলাতে পারেন এমন সম্ভাবনা ছিল। ১৮৩৮ সালে আফগান ও রুশদের মধ্যে আলোচনা ভেঙে যাওয়ার পর ভারতে রুশ আগ্রাসন নিয়ে ব্রিটিশদের ভীতি আরো ঘনীভূত হয়। পারস্যের কাজার রাজবংশ রুশদের সহায়তায় হেরাত অবরোধ করে কিন্তু ব্রিটিশরা যুদ্ধের হুমকি দেয়ার পর তারা পিছিয়ে আসে।


title: প্রথম ইঙ্গ-আফগান যুদ্ধ

text: রুশরা দক্ষিণ ও মধ্য এশিয়ায় নিজেদের আধিপত্য বৃদ্ধি করতে চাইছিল। তারা কাজারদের সাথে মিত্রতা স্থাপন করে। কাজারদের সাথে আফগানিস্তানের অঞ্চলগত নিয়ন্ত্রণ নিয়ে বিবাদ ছিল। লর্ড অকল্যান্ড প্রতিপক্ষকে দূর করে আফগানিস্তানে ব্রিটিশপন্থি শুজা শাহ দুররানিকে শাসক হিসেবে ক্ষমতায় বসানোর পরিকল্পনা করেন।


title: প্রথম ইঙ্গ-আফগান যুদ্ধ

text: ব্রিটিশরা আফগানিস্তানে আক্রমণের অভিযোগ প্রত্যাখ্যান করে জানায় যে তারা বিদেশি হস্তক্ষেপ দূর করে শুজার বৈধ সরকারকে সমর্থন দিচ্ছে।


title: প্রথম ইঙ্গ-আফগান যুদ্ধ

text: জন কেনের নেতৃত্বে সর্বমোট ২১,০০০ ব্রিটিশ ও ভারতীয় সৈনিকদের বাহিনী ১৮৩৮ সালের ডিসেম্বরে পাঞ্জাব থেকে যাত্রা শুরু করে। পরে তার বদলে যথাক্রমে স্যার উইলোবি কটন এবং এরপর উইলিয়াম এলফিনস্টোনকে নেতৃত্ব দেয়া হয়। তাদের সাথে ছিলেন কলকাতা সরকারের সাবেক প্রধান সচিব উইলিয়াম হে ম্যাকনাগটেন। তাকে কাবুলে ব্রিটেনের প্রধান প্রতিনিধি নির্বাচন করা হয়েছিল। ১৮৩৯ সালের মার্চের শেষভাগ নাগাদ ব্রিটিশ বাহিনী বোলান গিরিপথ অতিক্রম করে কোয়েটার বালুচ শহরে পৌছায় এবং কাবুলের দিকে যাত্রা শুরু করে। তারা দুর্গম এলাকা, মরুভূমি এবং ৪,০০০ মিটার উচু পার্বত্য গিরিপথ অতিক্রম করে ১৮৩৯ সালের ২৫ এপ্রিল কান্দাহার পৌছে শিবির স্থাপন করে।


title: প্রথম ইঙ্গ-আফগান যুদ্ধ

text: ১৮৩৯ সালের ২২ জুলাই একটি ঝটিকা আক্রমণের মাধ্যমে ব্রিটিশরা গজনি দুর্গ দখল করে নেয়। এখান থেকে পূর্বের খাইবার পাখতুনখাওয়ার দিকের সমতল ভূমির দিকে নজর রাখা যেত। ব্রিটিশরা শহরের একটি ফটক উড়িয়ে দিয়েছিল। দুর্গ দখলের সময় ব্রিটিশদের পক্ষে ২০০ জন ও আফগানদের পক্ষে ৫০০ জন হতাহত হয়। ১.৬০০ আফগানকে বন্দী করা হয়। গজনিতে রসদ সরবরাহ ভালো থাকায় সামনে অগ্রসর হওয়া সহজ হয়ে পড়ে।


title: প্রথম ইঙ্গ-আফগান যুদ্ধ

text: এরপর ব্রিটিশরা দোস্ত মুহাম্মদ খানের বাহিনীর বিরুদ্ধে একটি বড় বিজয় লাভ করে। এতে দোস্ত মুহাম্মদের এক ছেলে আফগানদের নেতৃত্ব দিয়েছিলেন। দোস্ত মুহাম্মদ খান তার অনুগত অনুসারীদের নিয়ে বামিয়ানে এবং পরে বুখারা পালিয়ে যান। ৩০ বছর পর ১৮৩৯ সালের আগস্টে শুজা শাহ দুররানি পুনরায় কাবুলের সিংহাসনে বসেন।


title: প্রথম ইঙ্গ-আফগান যুদ্ধ

text: ভারতে ফেরার সময় ১৮৩৯ সালের ১৩ নভেম্বর ব্রিটিশ বাহিনীর বোম্বে কলাম প্রতিশোধ হিসেবে কালাতের বালুচ গোত্রীয় দুর্গ আক্রমণ করে। ইতিপূর্বে বোলান গিরিপথের মধ্য দিয়ে যাওয়ার সময় বালুচরা ব্রিটিশদের আক্রমণ করেছিল।


title: প্রথম ইঙ্গ-আফগান যুদ্ধ

text: অধিকাংশ ব্রিটিশ সৈনিক ভারতে ফিরে আসে এবং শুধু ৮,০০০ সৈনিক আফগানিস্তানে থেকে যায়। তবে দ্রুত প্রতীয়মান হয় যে ব্রিটিশদের সবল উপস্থিতির মাধ্যমেই শুজার শাসন টিকে থাকতে পারে। ব্রিটিশ উপস্থিতি ও শাহ শুজার শাসনের ফলে আফগানরা ক্ষুব্ধ ছিল। সৈনিকদের মনোবল বৃদ্ধির জন্য উইলিয়াম হে ম্যাকনাগটেন তাদের পরিবারের সদস্যদেরকে আফগানিস্তানে নিয়ে আসার অনুমতি দেন যার ফলে আফগানরা আরো ক্ষুব্ধ হয়ে উঠে। এর ফলে ধারণা জন্মায় যায় ব্রিটিশরা স্থায়ীভাবে আধিপত্য স্থাপন করতে চাইছে। দোস্ত মুহাম্মদ ব্রিটিশ ও তাদের আফগান মিত্রদের উপর ব্যর্থ আক্রমণ চালান। এরপর তিনি আত্মসমর্পণ করেন এবং ১৮৪০ সালে ভারতে নির্বাসিত হন।


title: প্রথম ইঙ্গ-আফগান যুদ্ধ

text: এই সময় নাগাদ ব্রিটিশরা বালা হিসার দুর্গ ত্যাগ করে এবং কাবুলের উত্তরপূর্বে স্থাপিত সেনানিবাসে সরে আসে। এই স্থান প্রতিরক্ষার দিক থেকে উত্তম ছিল না। এলাকাটি নিচু ও জলাকীর্ণ এবং পাহাড়বেষ্টিত ছিল। এছাড়াও সেনানিবাসটি ছিল সেনাসংখ্যার তুলনায় অনেক বেশি বড় এবং গুদাম ও রসদ ছিল মূল সেনানিবাস থেকে ৩০০ গজ দূরের পৃথক দুর্গে।


title: প্রথম ইঙ্গ-আফগান যুদ্ধ

text: ১৮৪১ সালের এপ্রিল ও অক্টোবরের মধ্যে অসন্তুষ্ট আফগান গোত্রগুলি দোস্ত মুহাম্মদ খানের পুত্র ওয়াজির আকবর খানকে সমর্থনের জন্য বামিয়ান ও হিন্দুকুশ পর্বতমালার উত্তরে অন্যান্য স্থানে জোট বাধতে শুরু করে। তারা মীর মাসজিদি খান ও অন্যান্য নেতাদের নেতৃত্বে সংগঠিত হতে থাকে। ১৮৪১ সালের নভেম্বরে উচ্চপদস্থ ব্রিটিশ অফিসার স্যার আলেক্সান্ডার বার্না‌স ও তার সহযোগীরা কাবুলে জনতার হাতে নিহত হন। ব্রিটিশরা এর বিরুদ্ধে কোনো ব্যবস্থা নেয়নি। ফলে জনতা প্রতিরোধে আরো উৎসাহী হয়ে উঠে। ৯ নভেম্বর আফগানরা কাবুলের স্বল্প প্রতিরক্ষাসম্পন্ন সরবরাহ দুর্গে আক্রমণ করার পর ব্রিটিশদের অবস্থা আরো অবনতি হয়।


title: প্রথম ইঙ্গ-আফগান যুদ্ধ

text: পরের সপ্তাহগুলিতে ব্রিটিশ কমান্ডাররা আকবর খানের সাথে আলোচনার চেষ্টা চালায়। আফগানিস্তানে ব্রিটিশদের উপস্থিতির বিনিময়ে ম্যাকনাগটেন গোপনে আকবর খানকে উজির হওয়ার প্রস্তাব দেন। একই সময় আকবর খানকে হত্যার জন্য বিরাট অঙ্কের অর্থ ব্যয় করা হয় এবং আকবর খান তা জানতে পারেন। ২৩ ডিসেম্বর সেনানিবাসের নিকটে আকবর খান ও ম্যাকনাগটনের মধ্যে বৈঠক অনুষ্ঠিত হয়। এতে ম্যাকনাগটন ও তার সাথের অন্য তিনজন অফিসারকে আকবর খান হত্যা করেন। ম্যাকনাগটনের লাশ কাবুলের রাস্তায় টেনে নিয়ে বাজারে প্রদর্শন করা হয়। এলফিনস্টোন ইতিমধ্যে তার সেনাদের নেতৃত্ব কিছু অংশে হারিয়েছেন এবং তার কর্তৃত্ব অনেক হ্রাস পায়।


title: প্রথম ইঙ্গ-আফগান যুদ্ধ

text: ১৮৪২ সালের ১ জানুয়ারি উভয় পক্ষ একটি সম্মতিতে উপনীত হয়। এতে বলা হয় যে আফগানিস্তান থেকে ব্রিটিশ গেরিসন ও এর উপর নির্ভরশীলরা নিরাপদে দেশত্যাগ পারবে। এর পাঁচদিন পরে প্রত্যাহার শুরু হয়। ব্রিটিশ পক্ষে লোকসংখ্যা ছিল প্রায় ১৬,৫০০ যার মধ্যে ৪,৫০০ জন সৈনিক ও ১২,০০০ শিবির অনুসারী ছিল। ব্রিটিশ বাহিনীর অধিকাংশ ছিল ভারতীয় ইউনিটভুক্ত এবং এতে ৪৪তম রেজিমেন্ট অব ফুট ছিল একমাত্র ব্রিটিশ ব্যাটেলিয়ন।


title: প্রথম ইঙ্গ-আফগান যুদ্ধ

text: তুষারাবৃত গিরিপথ অতিক্রমের সময় গিলাজাই যোদ্ধাদের সাথে তাদের সংঘর্ষ হয়। গান্দামাক গিরিপথে ব্রিটিশ বাহিনীর সদস্যরা ব্যাপক সংখ্যায় নিহত হয়। তাদের মধ্যে শুধু ড. উইলিয়াম ব্রাইডন জালালাবাদ ঘাটিতে পৌছান। এসময় বাহিনীর সদস্যসংখ্যা চল্লিশের নিচে নেমে আসে। লড়াইয়ে ৪৪তম রেজিমেন্ট অব ফুটের প্রায় সবাই নিহত হয়। শুধু ক্যাপ্টেন জেমস সুটার, সার্জেন্ট ফেয়ার ও সাতজন সৈনিক বন্দী হওয়ায় বেঁচে যায়।


title: প্রথম ইঙ্গ-আফগান যুদ্ধ

text: একই সময়ে আফগানিস্তানের অন্যান্য ব্রিটিশ অবস্থানের উপর আফগানরা আক্রমণ করে। আক্রান্ত স্থানের মধ্যে ছিল কান্দাহার, জালালাবাদ ও গজনি। এর মধ্যে কান্দাহারে সবচেয়ে বেশি ব্রিটিশ সেনার উপস্থিতি ছিল। গজনি পরাজিত হলেও অন্যান্য গেরিসনগুলি ১৮৪২ সালের বসন্তে ভারত থেকে সাহায্যকারী সৈন্যবাহিনী আসার পূর্ব পর্যন্ত টিকে ছিল। আকবর খান জালালাবাদের নিকটে পরাজিত হন এবং কাবুল পুনরুদ্ধারের জন্য ব্রিটিশরা পরিকল্পনা প্রণয়ন করে।


title: প্রথম ইঙ্গ-আফগান যুদ্ধ

text: এদিকে লর্ড অকল্যান্ড স্ট্রোকে আক্রান্ত হন এবং লর্ড এলেনবোরো তার স্থলে গভর্নর জেনারেল হিসেবে নিয়োগ পান। তাকে যুদ্ধের অবসান করার দায়িত্ব দেয়া হয়। এলেনবোরো কান্দাহার ও জালালাবাদের সৈনিকদেরকে প্রতিশোধ গ্রহণ ও বন্দীদের মুক্তির পর ফিরে আসার নির্দেশ দেন।


title: প্রথম ইঙ্গ-আফগান যুদ্ধ

text: ১৮৪২ সালের আগস্টে জেনারেল নট কান্দাহার থেকে অগ্রসর হন। তিনি বিভিন্ন এলাকায় লুঠপাট চালান এবং গজনি দখল করেন। ইতিমধ্যে জেনারেল পোলক জালালাবাদ আসার জন্য খাইবার গিরিপথ পরিষ্কার করা শুরু করেন। এর আগে জেনারেল সেল অবরোধ তুলে নিয়েছিলেন। জালালাবাদ থেকে জেনারেল পোলক আকবর খানকে পরাজিত করেন। কাবুল দখলের পূর্বে ব্রিটিশদের সম্মিলিত বাহিনী সকল প্রতিপক্ষকে পরাজিত করে। একমাস পরে বন্দীদের মুক্ত করা এবং শহর তছনছ করার পর ব্রিটিশরা খাইবার গিরিপথ দিয়ে আফগানিস্তান ত্যাগ করে। দোস্ত মুহাম্মদ খান এরপর পুনরায় কাবুলের সিংহাসনে বসেন।


title: দিল্লী-গুড়গাঁও এক্সপ্রেসওয়ে

text: দিল্লি-গুড়গাঁও এক্সপ্রেসওয়ে রাজধানী শহর দিল্লির সঙ্গে দিল্লির উপনগরী শহর গুড়গাঁওকে যুক্ত করেছে। এই এক্সপ্রেসওয়েটি ৮ লেনের এবং এটি ভারতের মধ্যে ব্যস্ততম এক্সপ্রেসওয়ে। এর মোট দৈর্ঘ্য ২৭.৭ কিলোমিটার। এই এক্সপ্রেসওয়ে দ্বারা দিল্লি ও গুড়গাঁও দিল্লি বিমানবন্দরের সঙ্গে যুক্ত। এক্সপ্রেসওয়েটি নির্মানে খরচ হয়েছে ১০ বিলিওন টাকা (₹)। ৪৭.৭ কিলোমিটার (২৯.৬ মাইল) এক্সপ্রেসওয়েটি ২৩ শে জানুয়ারী, ২০০৮ সালে খোলা হয়। এই এক্সপ্রেসওয়েটি ভারতের সবচেয়ে ব্যস্ত আন্তঃ শহর রুট এবং প্রতিদিন ১৮০,০০০ টি PCUs পরিচালনা করে। এটি দিল্লিতে ধৌল কুউনে শুরু হয় এবং গুরগাঁও (গুরুগ্রাম) এর উপকণ্ঠে শেষ হয়। রাস্তাটিতে ১১ টি ফ্লাইওভার রয়েছে এবং ৪৭ কিলোমিটার এক্সপ্রেসওয়ের (২৯ মাইল) সঙ্গে স্থানীয় এবং ধীর গতির ট্রাফিকের জন্য ওভারপাস রয়েছে।


title: অভঙ্গ

text: অভঙ্গ () হল এক ধরনের ভক্তিমূলক কবিতা। এগুলি হিন্দু দেবতা বিঠোবার স্তুতিতে গাওয়া হয়। "অভঙ্গ" শব্দটির অর্থ "যা অবিচ্ছিন্ন"। এটি কবিতাগুলির সরল ভঙ্গিমার ক্ষেত্রে প্রযোজ্য। ভজন গানের কেন্দ্র অন্তর্মুখী যাত্রা। অন্যদিকে অভঙ্গগুলি সম্প্রদায়গত অভিজ্ঞতার কথা বলে। অভঙ্গগুলিকে কবিতার ওভি বর্গের অন্তর্ভুক্ত করা হয়। এগুলি সাধারণত ভক্তরা পণ্ঢরপুরে তীর্থযাত্রার সময় গেয়ে থাকেন।


title: অভঙ্গ

text: অভঙ্গের কয়েকজন বিশিষ্ট গায়ক হলেন ভীমসেন যোশী, সুরেশ ওয়াডেকর, রঞ্জনী, গায়ত্রী, অরুণা সাইরাম ও জিতেন্দ্র অভিষেকী। এগুলি ধ্রুপদি ও লঘু সঙ্গীত উভয় ধারার গায়করাই গান।


title: অনুপ চেতিয়া

text: অণুপ চেতিয়া বা অণুপ চেটিয়া () (আসল নাম গোলাপ বড়ুয়া সুনীল বড়ুয়া, ভাইজান বা আহমেদ নামেও পরিচিত) আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক। তিনি দলটির প্রতিষ্ঠাতা নেতাদের একজন। তিনি আসামের তিনসুকিয়া জেলার জেরাইগাঁওতে জন্মগ্রহণ করেন।


title: অনুপ চেতিয়া

text: চেটিয়াকে প্রথম আসামে মার্চ, ১৯৯১ সালে গ্রেফতার করা হয় কিন্তু তারপর মুখ্যমন্ত্রী হিতেশ্বর শইকিয়া তাঁকে মুক্তি দেন। পরে ২১ ডিসেম্বর, ১৯৯৭ সালে তিনি আবার বিদেশীদের আইন ও পাসপোর্ট আইনে ঢাকায় গ্রেফতার হন। কারণ তিনি তখন অবৈধভাবে বিদেশি মুদ্রা ও একটি স্যাটেলাইট ফোন বহন করছিলেন। তাঁকে বাংলাদেশী আদালত সাত বছর কারাদণ্ড প্রদান করেন এবং ঢাকার উপকণ্ঠে কাশিমপুর কারাগারে তাঁকে আটক রাখা হয়।


title: অনুপ চেতিয়া

text:
চেতিয়াকে যেসব অভিযোগে অভিযুক্ত করা হয় :
এছাড়াও তিনি একজন হত্যা, অপহরণ ও চাঁদাবাজিসহ বিভিন্ন ক্ষেত্রে অসম পুলিশের দ্বারা ফেরার ছিলেন।


title: অনুপ চেতিয়া

text: ১৯৯৭ সালে তাঁর গ্রেফতারের পর থেকে ভারত সরকার অণুপ চেটিয়াকে হস্তান্তর করতে বাংলাদেশকে বলে আসছিল। অণুরোধটি বাংলাদেশ রাষ্ট্র কর্তৃক প্রত্যাখ্যাত হয়েছিল এই ভিত্তিতে যে দুই দেশের একটি বন্দী বিনিময় চুক্তি ছিলো না।


title: অনুপ চেতিয়া

text: ঢাকায় ১৫তম ভারত-বাংলাদেশ স্বরাষ্ট্র সচিব পর্যায়ের বৈঠক শেষে বাংলাদেশ স্বরাষ্ট্র সচিব মোজাম্মেল হক খান নিশ্চিত করেছেন যে, বাংলাদেশ ভারত থেকে অণুপ চেটিয়াকে হস্তান্তরে রাজি হয়েছে, বিনিময়ে নারায়ণগঞ্জে সাত খুনের মামলার প্রধান আসামি নূর হোসেনকে ফেরত পাঠাবে ভারত।


title: অনুপ চেতিয়া

text: ৭ ডিসেম্বর , ২০০৮ তারিখে, চেটিয়া জাতিসংঘ শরণার্থীবিষয়ক হাইকমিশনার এর নিকট সনির্বন্ধ অণুরোধ জানিয়ে বাংলাদেশে শরণার্থী মর্যাদা এবং রাজনৈতিক আশ্রয় মঞ্জুর করার আহ্বান জানান। এন্টোনিও গুটেরেস, জেনেভা ভিত্তিক ইউএনএইচসিআর প্রধান, এর কাছে এক লিখিত চিঠিতে চেটিয়া উল্লেখ করেন যে তিনি ইতিমধ্যে কারাদন্ড সাত বছর কারাদণ্ড ভোগ করেছেন এবং অত: পর আর কোনো আসামিকে কারাগারে রাখা যায় না। উলফাও একটি নিরাপদ দেশে রাজনৈতিক আশ্রয়ের জন্য আবেদন করে।


title: অনুপ চেতিয়া

text: যদিও চেটিয়া উলফার সাধারণ সম্পাদক ছিলেন, এ অঞ্চলের রাজনৈতিক বিশ্লেষকগণ প্রতিষ্ঠানের মধ্যে তার বর্তমান প্রভাব সম্পর্কে সন্দেহ পোষণ করেন। ১১ নভেম্বর ২০১৫, অণুপ চেতিয়াকে বাংলাদেশ সরকার কর্তৃক ভারতে হস্তান্তর করা হয়।


title: অনুপ চেতিয়া

text: অণুপ চেটিয়াকে ২৪ ডিসেম্বর, ২০১৫ তারিখে জামিনে গুয়াহাটি কারাগার থেকে মুক্তি দেওয়া হয়েছে।


title: বীরশিলা

text: বীরশিলা (কন্নড় ভাষায়: বীরগল্লু, তামিল ভাষায়: নাটুকাল) হল এক ধরনের স্মারক শিলা। এটি সাধারণত যুদ্ধে মৃত কোনও বীরপুরুষের সম্মানে স্থাপন করা হয়। খ্রিস্টপূর্ব ৩য় শতাব্দী থেকে খ্রিস্টীয় ১৮শ শতাব্দীর মধ্যবর্তী সময়ে স্থাপিত এই ধরনের বীরশিলাগুলি সারা ভারতের নানা স্থানে দেখা যায়। বীরশিলা এক ধরনের উৎকীর্ণ শিলাখণ্ড। এতে বিভিন্ন ধরনের কারুশিল্প, দেওয়ালচিত্র বা মূর্তি খোদিত থাকে। এগুলি সাধারণত স্মারকশিলার আকৃতিবিশিষ্ট হয় এবং কোনও কোনও ক্ষেত্রে নিচে যুদ্ধের ঘটনাবলিও উৎকীর্ণ থাকে। ইতিহাসবিদ উপিন্দর সিংয়ের মতে, এই ধরনের স্মারকশিলা সর্বাধিক সংখ্যায় পাওয়া গিয়েছে ভারতের কর্ণাটক রাজ্যে। কর্ণাটকে প্রায় ২,৬০০ বীরশিলা আবিষ্কৃত হয়েছে। এগুলির মধ্যে প্রাচীনতম শিলাটি খ্রিস্টীয় ৫ম শতাব্দীর। স্মারকশিলা স্থাপনের প্রথাটি শুরু হয়েছিল লৌহযুগে (খ্রিস্টপূর্ব ১০০০-৬০০০ অব্দ)। তবে বেশিরভাগ স্মারকশিলা স্থাপিত হয় খ্রিস্টীয় ৫ম থেকে ১৩ শতাব্দীর মধ্যবর্তী সময়ে।


title: বীরশিলা

text: একটি বীরশিলা সাধারণত তিনটি প্যানেলে বিভক্ত থাকে। তবে ঘটনা অনুসারে কখনও কখনও চারটি বা পাঁচটি প্যানেলও দেখা যায়। উপরের প্যানেলটিতে শিবলিঙ্গ প্রভৃতি দেবতার চিত্র থাকে। মধ্যের প্যানেলটিতে বীরপুরষটির ছবি। সেই ছবিতে দেখা যায় স্বর্গের অপ্সরারা তাঁকে একটি পালকিতে বা সিংহাসনে করে নিয়ে চলেছেন। নিচের প্যানেলটিতে যুদ্ধের দৃশ্য অঙ্কিত থাকে। কর্ণাটকের বেটাগেরিতে প্রাপ্ত বীরশিলাটি অন্যতম সুউচ্চ বীরশিলা। এটির উচ্চতা ১২ ফুট।


title: বীরশিলা

text: তামিলনাড়ু রাজ্যে পুরাতত্ত্ব বিভাগ কয়েকশো বীরশিলা আবিষ্কার করেছে। এগুলি যুদ্ধে নিজ সম্প্রদায় বা অঞ্চলের জন্য প্রাণদানকারী যোদ্ধাদের স্মৃতিতে স্থাপিত হয়েছিল। এই সব বীরশিলার গায়ে উৎকীর্ণ হয়েছে সংশ্লিষ্ট যোদ্ধার কার্যবিবরণী, যুদ্ধের বিবরণ এবং যে রাজা যুদ্ধ করেছিলেন, তাঁর নাম। এই বীরশিলাগুলি একক বা সমষ্টি আকারে স্থাপিত হয়েছে। অনেক বীরশিলা কোনও গ্রামের বাইরে একটি সেচ পুষ্করিণী বা হ্রদের ধারে স্থাপিত হয়েছিল।


title: বীরশিলা

text: খ্রিস্টীয় ৯ম শতাব্দীর পল্লব রাজা দন্তীবর্মণের সময়কালের একটি বীরশিলায় এক যোদ্ধাকে সুন্দর পোষাক পরিহিত অবস্থায় একটি বর্শা হাতে অশ্বচালনা করতে দেখা যায়। উসিলামপট্টির পাপ্পাপট্টিতে আরেকটি বীরশিলা পাওয়া গিয়েছে। এটি সম্ভবত খ্রিস্টীয় ১৮শ শতাব্দীর। এতে নায়কোচিত ভঙ্গিমায় এক যোদ্ধাকে দেখা যায়। তাঁর পাশে দেখা যায় ফুল হাতে তাঁর স্ত্রীকে। ২,৩০০ বছর আগে সঙ্গম যুগ থেকেই বীরশিলা স্থাপনের প্রথা চলে আসছে। ১৮০০ খ্রিস্টাব্দ নাগাদ নায়ক বা নায়ক-উত্তর যুগ পর্যন্ত এই ধরনের শিলা স্থাপিত হয়েছে।


title: বীরশিলা

text: ২০১৪ সালের মার্চ মাসে তুতিকোরিন জেলার বেল্লালানকোট্টাই থেকে খ্রিস্টীয় ৮ম শতাব্দীর পাণ্ড্য রাজ্যের একটি বীরশিলা পাওয়া যায়। এতে তামিল ‘বট্টেলুট্টু’ লিপিতে একটি লেখ উৎকীর্ণ রয়েছে। আরেকটি বীরশিলা এক নারী তাঁর স্বামীর উদ্দেশ্যে স্থাপন করেছিলেন। উক্ত ব্যক্তি গ্রামে বিচরণরত গবাদি পশুর উপর আক্রমণকারী এক চিতাবাঘকে মেরেছিলেন। সবক্ষেত্রেই বীরশিলা কোনও ব্যক্তির সম্মানে স্থাপিত হত না। আতাকুর শিলালিপি হল এমনই একটি বীরশিলা। এটি ৯৩৯ খ্রিস্টাব্দে স্থাপিত হয়। এতে ধ্রুপদি কন্নড় ভাষায় একটি কাব্যিক লেখ উৎকীর্ণ রয়েছে। এটি পশ্চিম গঙ্গ রাজা দ্বিতীয় বুটুগের প্রিয় কুকুরটির মৃত্যু উপলক্ষ্যে উৎকীর্ণ হয়। সেই কুকুরটি একটি বুনো ভালুকের সঙ্গে লড়াই করতে গিয়ে মারা গিয়েছিল।


title: সুবিন্দু

text: সুবিন্দু বা জেনিথ () বলতে কোনও নির্দিষ্ট স্থানের 'সরাসরি উপরের' বিন্দুটিকে বোঝায়। কাল্পনিক খ-গোলকের উপর এর অবস্থান কল্পনা করা হয়। 'উপর' বলতে ঐ স্থানে ক্রিয়াশীল মহাকর্ষ বলের অভিমুখের উল্লম্ব বিপরীত অভিমুখ বোঝায়। এর বিপরীতে, অর্থাৎ মহাকর্ষ বলের অভিমুখে অবস্থান করে কুবিন্দু বা 'নাদির'। সুবিন্দু হল খ-গোলকের উচ্চতম বিন্দু (অর্থাৎ মহাকর্ষ বলের উৎস থেকে সর্বাধিক দূরত্বে অবস্থিত)।


title: কুবিন্দু

text: কুবিন্দু বা নেদির () (উৎস / ALA-LC: "naẓīr", অর্থ "প্রতিরূপ") হল কোনও স্থানের সরাসরি 'নিচে' অবস্থিত বিন্দু। ঐ স্থানের অনুভূমিক একটি কাল্পনিক সমতলের অভিলম্ব বরাবর নির্দেশযোগ্য দুইটি দিকের এটি অন্যতর। অভিলম্বের অন্য মুখ, অর্থাৎ আলোচ্য স্থানের সরাসরি 'উপর' দিকে অবস্থিত বিন্দুটি হল সুবিন্দু। সাধারণভাবে কুবিন্দুকে যে কোনও স্থানে ক্রিয়াশীল মহাকর্ষ বলের অভিমুখে অবস্থিত নিম্নতম বিন্দু হিসেবে কল্পনা করা হয়। জ্যোতির্বিজ্ঞান, ভূ-পদার্থবিজ্ঞান, আবহবিজ্ঞান প্রভৃতি শাস্ত্রে কুবিন্দুর ধারণা গুরুত্বপূর্ণ।


title: মিমার সিনান

text: কোচা মিমার সিনান আগা (, "প্রধান স্থপতি সিনান আগা"; আধুনিক তুর্কি: Mimar Sinan, (মিমার সিনান), , "স্থপতি সিনান") ( ১৪৮৯/১৪৯০ – ১৭ জুলাই ১৫৮৮) ছিলেন প্রধান উসমানীয় স্থপতি () এবং সুলতান প্রথম সুলেইমান, দ্বিতীয় সেলিম এবং তৃতীয় মুরাদের বেসামরিক প্রকৌশলী ছিলেন। তিনি প্রায় ৩০০রও অধিক প্রধান স্থাপত্য এবং বিদ্যালয়ের মত আরও অন্যান্য প্রগতিশীল প্রকল্প নির্মাণের দায়িত্বে নিয়জিত ছিলেন। তার শিক্ষানবিশগণ পরবর্তীতে ইস্তাম্বুলের সুলতান আহমেদ মসজিদ, মোস্টারে স্টারি মোস্ট-এর নকশা করেন এবং মুঘল সাম্রাজ্যের তাজমহলের নকশা তৈরিতে সহায়তা করেন।


title: মিমার সিনান

text:
পাথুরে খোঁদাইশিল্পীর পুত্র হওয়ার বদৌলতে তিনি পিতার কাছ থেকে কারিগরি শিক্ষা লাভ করেন এবং একজন সামরিক প্রকৌশলী হয়ে ওঠেন। অল্প সময়ের মধ্যেই তিনি ধাপে ধাপে পদোন্নতির মাধ্যমে উসমানীয় সাম্রাজ্যের আগা উপাধি লাভ করেন। জানিসারিদের সঙ্গে যুদ্ধাভিযানে থাকার সময় তিনি তার স্থাপত্য এবং প্রকৌশলী দক্ষতাকে আরও উন্নত করেন, এবং রাস্তা, সেতু,
এবংজলাধারের মত সকল প্রকার প্রতিরক্ষামূলক এবং সামরিক স্থাপনায় সসুদক্ষ হয়ে ওঠেন। পঞ্চাশ বছর বয়সে সেনাবাহিনীতে অর্জিত কারিগরি দক্ষতা প্রয়োগের মাধ্যমে দৃষ্টিনন্দন ধর্মীয় স্থাপনা এবং সকল প্রকার বেসামরিক স্থাপনা নির্মাণের ফলস্বরূপ তিনি প্রধান রাজ স্থপতি হিসেবে নিয়োগপ্রাপ্ত হন। একটানা পঞ্চাশ বছর তিনি এই পদেই বহাল ছিলেন।


title: মিমার সিনান

text: তার সবচেয়ে দৃষ্টিনন্দন কাজ হল এদ্রিনের সেলিমিয়ে মসজিদ, যদিও ইস্তাম্বুলের সুলায়মানিয়ে মসজিদের জন্যই তিনি বেশী পরিচিত। তিনি একটি বিস্তৃত সরকারি বিভাগ পরিচালনা করতেন এবং তার বহু সহকারীকে তিনি প্রশিক্ষণ দিয়েছিলেন যারা পরবর্তীতে তাঁদের নিজ কর্মক্ষেত্রে খ্যাতিলাভ করেছিলেন, এদের অন্যতম হল সদফদার মেহমেদ আগা, যিনি সুলতান আহমেদ মসজিদের নকশা করেছিলেন। সিনানকে প্রাচীন অটোম্যান স্থাপত্যের সর্বশ্রেষ্ঠ স্থপতি বলে মনে মরা হয়, এবং পাশ্চাত্যে তার সমসাময়িক স্থপতি মাইকেল এঞ্জেলোর সঙ্গে তাকে তুলনা করা হয়। মাইকেল এঞ্জেলো এবং রোমে সেইন্ট পিটার ব্যাসিলিকার ব্যাপারে তার পরিকল্পনার জন্য ১৫০০ সাল থেকেই ইস্তাম্বুলে বিখ্যাত ছিলেন, যখন তিনি লিওনার্দো দা ভিঞ্চির সঙ্গে গোল্ডেন হর্ন ব্রিজের পরিকল্পনা জমা দেয়ার জন্য সাব্লাইম পোর্ট কর্তৃক আমন্ত্রিত হয়েছিলেন।


title: মিমার সিনান

text: তার স্থাপত্যের সবচেয়ে গুরুত্বপূর্ণ নমুনা হল মসজিদ আল-হারাম। তার দাপ্তরিক কার্যতালিকা "তাজকিয়াত-আল-আবনিয়া" অনুযায়ী ৫০ বছরের স্থাপত্য পেশাজীবনে তিনি ৪৭৬ টি দালান (যার মাঝে ১৯৬ টি দালান এখনো বিদ্যমান) নির্মাণ করেন অথবা নির্মাণ তদারকি করেন। সম্ভবত এই সবগুলোর নকশা তিনি করেননি, নিজ দপ্তরের স্থপতিদের কৌশলের উপরও তিনি নির্ভর করতেন এবং তাদের কাজের কৃতিত্ব নিয়ে নিতেন। একজন জেনিজারি ও সুলতানের দাস হিসেবে, তার প্রাথমিক দায়িত্ব ছিল সুলতানের প্রতি। অবসর সময়ে তিনি সাম্রাজ্যের প্রধান দাপ্তরিকদের জন্যেও ভবনের নকশা করতেন। তার সহকারীদেরকে তিনি প্রদেশের কম গুরুত্বপূর্ণ ভবনগুলো নির্মাণের জন্য নিজ প্রতিনিধি হিসেবে পাঠাতেন।


title: ইঙ্গ-আফগান যুদ্ধ

text: ইঙ্গ-আফগান যুদ্ধ দ্বারা বোঝায়:


title: ১৯৭৮ সালের বাংলাদেশী চলচ্চিত্রের তালিকা

text: ১৯৭৮ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৭টি চলচ্চিত্র মুক্তি পায়।


title: ১৯৭৯ সালের বাংলাদেশী চলচ্চিত্রের তালিকা

text: ১৯৭৯ সালে বাংলাদেশে মুক্তিপ্রাপ্ত চলচ্চিত্রের তালিকা।


title: অলিম্পিকে স্পেন

text: স্পেন প্রথম অলিম্পিক গেমসে অংশগ্রহণ করে ১৯০০ সালে। অভিষেকের পর থেকে এ পর্যন্ত সকল অলিম্পিক গেমসে প্রতিদ্বন্দ্বিতা করেছে। স্পেন শীতকালীন অলিম্পিক গেমসের শুরুতে অংশগ্রহণ না করলেও ১৯৩৬ গেমস থেকে প্রতিটি গেমসে প্রতিদ্বন্দ্বিতা করে আসছে।


title: অলিম্পিকে স্পেন

text: স্পেনীয় ক্রীড়াবিদগন গ্রীষ্মকালীন অলিম্পিকে ১৩১টি এবং শীতকালীন অলিম্পিক গেমসে ২টি পদক জিতেছে। সবচেয়ে বেশি পদক জিতেছে সেইলিংয়ে।


title: দিগন্ত

text: দিগন্ত বা দিকচক্রবাল বলতে সাধারণ দৃষ্টিতে পৃথিবী ও আকাশের সীমারেখাটিকে বোঝায়। অধিকাংশ স্থানে প্রকৃত দিগন্তরেখাটি গাছপালা, বাড়িঘর ইত্যাদির দ্বারা দৃষ্টিসীমার বাইরে থেকে যায়। এই সমস্ত ক্ষেত্রে গাছপালা ইত্যাদির দ্বারা চিহ্নিত পৃথিবী ও আকাশের দৃশ্যমান ভেদরেখাটিকে বলা হয় "দৃশ্যমান দিগন্ত"।


title: দিগন্ত

text: দিগন্ত শব্দটি এসেছে সংস্কৃত दिगन्त ("দিগন্ত=দিক্+অন্ত" অর্থাৎ দিকের শেষ) থেকে।


title: দিগন্ত

text: ((সংজ্ঞা:))কোনো নির্দিষ্ট একটি অবস্থান থেকে আমাদের দৃষ্টিসীমার মধ্যে যে স্থানে আকাশ এবং ভূপৃষ্ঠ সংযোগের দরুণ যে বৃত্তচাপীয় কাল্পনিক আপেক্ষিক সীমারেখা সৃষ্টি হয় তাকে দিগন্তরেখা বলে।


title: রাজনৈতিক আমূল-সংস্কারবাদ

text: রাজনৈতিক আমূল সংস্কারবাদ (বা সহজভাবে, রাষ্ট্রবিজ্ঞানের ভাষায়, আমূল সংস্কারবাদ) পরিভাষাটি সেই সকল রাজনৈতিক মূলনীতিকে নির্দেশ করে যেগুলো বৈপ্লবিক প্রক্রিয়ার মাধ্যমে সমাজ কাঠামো পরিবর্তন এবং মৌলিক পন্থায় মূল্যবোধ কাঠামোকে বদলানোর দিকে নজর দেয়। এর মূল ইংরেজি শব্দ র‍্যাডিকেল এসেছে ল্যাটিন শব্দ র‍্যাডিক্স (মূল) থেকে, তবে গোটা রাজনৈতিক ব্যবস্থাকে বোঝার জন্য ১৮শ শতক থেকে রাজনৈতিক ক্ষেত্রে র‍্যাডিকেল শব্দটি ব্যবহৃত হওয়ায় শব্দটির সংজ্ঞার্থ বদলে গেছে এবং অদ্যবধি বৈপ্লবিক সমাজ পরিবর্তনের সমার্থক "শিকড়ে/আমূল পরিবর্তন" সংজ্ঞার্থটি বজায় রেখেছে। ঐতিহাসিকভাবে, আমূল সংস্কারবাদ বলতে এককভাবে শুধুমাত্র সংস্কারবাদী বামপন্থীদের (দুর-বামপন্থী রাজনীতি বিষয়শ্রেণীর অন্তর্ভুক্ত ) বোঝানো হতো এবং কখনোবা দুর ডানপন্থী রাজনীতিকেও এর অন্তর্ভুক্ত করা হত, যদিও বৈপ্লবিক বিষয়বস্তু এগুলোর মাঝে উপস্থিত ছিল; উল্লেখযোগ্য ব্যতিক্রম হল যুক্তরাষ্ট্র যেখানে সংস্কারবাদ বলতে সংস্কারবাদী ডান এবং সংস্কারবাদী বামদের মধ্যকার রাজনৈতিক চরমপন্থিদেরকে বোঝানো হত। রাজনৈতিক মতবাদ বর্ণালির প্রথাগত সংজ্ঞানুযায়ী, রাজনৈতিক বর্ণালীর ডানপন্থায় সংস্কারবাদের বিপরীত পরিভাষা প্রতিক্রিয়াশীল।


title: রাজনৈতিক আমূল-সংস্কারবাদ

text: ১৯ শতকের "সাইক্লোপিডিয়া অব পলিটিকাল সাইন্স" (১৮৮১, ১৮৮৯) এর মতে "আমূল সংস্কারবাদ বৈশিষ্ট্য তাদের মূলনীতির তুলনায় তাদের প্রয়োগবিধির উপর অধিক নির্ভরশীল।" রক্ষণশীলগণ প্রায়শই সংস্কারবাদ শব্দটিকে ব্যাঙ্গাত্মকভাবে ব্যবহার করে, যেখানে আবার সমসাময়িক বামপন্থী সংস্কারবাদীরা একে রক্ষণশীল অর্থে বিদ্রূপাত্মকভাবে ব্যবহার করে; এ কারণে আমূল সংস্কারবাদী, সংস্কারবাদ এবং রাজনৈতিক আমূল সংস্কারবাদ বলতে দুর বাম, (কট্টর ডান, এবং সংস্কারবাদী বাম), এবং দুর ডান (কট্টর ডান, সংস্কারবাদী ডান) দেরকে বোঝানো হয়।


title: ১৯৮০ সালের বাংলাদেশী চলচ্চিত্রের তালিকা

text: ১৯৮০ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪৭টি চলচ্চিত্র মুক্তি পায়।


title: করিমগঞ্জ লোকসভা কেন্দ্র

text: করিমগঞ্জ লোকসভা নির্বাচনী এলাকা উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। এই আসনটি তফসিলি জাতি অন্তর্ভুক্ত প্রার্থীদের জন্য সংরক্ষিত করা হয়।


title: করিমগঞ্জ লোকসভা কেন্দ্র

text: করিমগঞ্জ লোকসভা সমষ্টি নিম্নলিখিত বিধানসভা খন্ডের মধ্যে গঠিত হয়ঃ-


title: তাজ ক্লাব হাউস, চেন্নাই

text: তাজ ক্লাব হাউস হচ্ছে ভারতের চেন্নাইয়ে অবস্থিত হোটেল তাজ গ্রুপের চতুর্থ হোটেল। পূর্বে তাজ মাউন্ট রোড নামে পরিচিত, এটি একটি পাঁচ তারকা হোটেল। হোটেলটি আন্না সালাইয়ের ক্লাবহাউস রোডে তাজ কন্নেমারা হোটেল বরাবর অবস্থিত, যা তাজ গ্রুপের আরেকটি প্রপার্টি। তাজ গ্রুপের সহযোগী তাজ জিভিকে(GVK) হোটেল ও রিসোর্ট লিমিটেড এর মালিকানাধীন এবং ₹১,৬০০ মিলিয়ন ডলার ব্যয়ে নির্মিত। এটি ২০০৮ সালের ডিসেম্বরে খোলা হয়। হোটেলটি ম্যাকেঞ্জি ডিজাইন ফেজ হসপিটালিটি এর থম ক্যাটাল্লো দ্বারা ডিজাইন করা হয়েছে।


title: তাজ ক্লাব হাউস, চেন্নাই

text: হোটেলটি একটি ৪৫,০০০ বর্গ ফুট নীল কাচ দ্বারা আবৃত সাত তলা উচ্চতা বিশিষ্ট যেখানে ১৬টি স্যুইট সহ ২২০টি কক্ষ রয়েছে। এতে অন্তর্ভূক্ত রয়েছে ৩৮টি সুপিরিয়র কক্ষ, ১০৭টি ডিলাক্স রুম, ৫৯টি প্রিমিয়াম কক্ষ, নয়টি নির্বাহী স্যুইট (৫০০ বর্গ ফুট), ছয়টি ডিলাক্স স্যুইট (৬৬২ বর্গ ফুট) এবং একটি প্রেসিডেন্সিয়াল স্যুইট (৩,৫০০ বর্গ ফুট)। নিচতলার ৩,৩০০ বর্গ ফুট ব্যাংকুইট (ভোজ কক্ষ), দ্যা সামিট, ৪০০ জন পর্যন্ত অতিথি ধারণ করতে পারে। ষষ্ঠ তলায় সর্বোচ্চ ৩০ জন লোকের ধারণক্ষমতাসম্পন্ন দুইটি মিটিং কক্ষ এবং ১২ জন লোকের ধারণক্ষমতাসম্পন্ন একটি বেডরুম রয়েছে।


title: তাজ ক্লাব হাউস, চেন্নাই

text: রেস্টুরেন্টসমূহের মধ্যে রয়েছে ক্লাব হাউজ যা একটি ডাইনিং রেস্টুরেন্ট যেখানে ইউরোপীয় খাবার পাওয়া যায়, বিয়ন্ড ইন্ডাস যেখানে পাঞ্জাবী, রাওয়ালপিণ্ডী ও সিন্ধি খাবার এবং ওয়াইন পরিবেশিত হয়, কেফিতে ভূমধ্যসাগরীয় খানা, ব্লেন্ড বার, ব্রিউ কফি ও চা এবং ডেলিতে স্যান্ডউইচ, সুস্বাদু চকোলেট ইত্যাদি পাওয়া যায়। এছাড়াও হোটেলটিতে সুইমিং পুল, জিমনেশিয়াম এবং ইয়োগা ইত্যাদি সুবিধাও বিদ্যমান রয়েছে।


title: বারকরী সম্প্রদায়

text: বারকরী (আক্ষরিক অর্থে, ‘তীর্থযাত্রী’) হল হিন্দুধর্মের একটি ভক্তিবাদী সম্প্রদায়। ভারতের মহারাষ্ট্র রাজ্য ও উত্তর কর্ণাটক অঞ্চলে এই সম্প্রদায়ের অস্তিত্ব রয়েছে। বারকরীরা পণ্ঢরপুরের প্রধান দেবতা বিট্‌ঠল বা বিঠোবার (কৃষ্ণের একটি রূপ) উপাসনা করেন। এই সম্প্রদায়ের সন্ত ও গুরুদের মধ্যে উল্লেখযোগ্য জ্ঞানেশ্বর, নামদেব, চোখামেলা, একনাথ ও তুকারাম। এঁদের সকলকেই ‘সন্ত’ উপাধি দ্বারা সম্মানিত করা হয়।


title: বারকরী সম্প্রদায়

text: বারকরী সম্প্রদায়ের অনুগামীরা বিঠোবার উপাসনা করেন এবং জীবন সম্পর্কে একটি কর্তব্যকেন্দ্রিক ধারণা পোষণ করেন। তাঁরা নৈতিক আচরণের উপর বিশেষ গুরুত্ব আরোপ করেন। তাঁরা মদ ও তামাক কঠোরভাবে পরিত্যাগ করে চলেন। সেই সঙ্গে কঠোরভাবে দুগ্ধজাত খাদ্যের উপর নির্ভরশীল হন। তাঁরা মাসে দুইবার একাদশী উপলক্ষ্যে উপবাস করেন। ছাত্রজীবনে তাঁরা ব্রহ্মচারী অবস্থায় থাকেন। বর্ণভেদ প্রথা বা আর্থিক অবস্থার ভিত্তিতে বৈষম্যকে অস্বীকার করে তাঁরা সামাজিক সাম্য ও মানবতার কথা প্রচার করেন। তাঁরা প্রতিদিন হিন্দু ধর্মগ্রন্থ ও "হরিপাঠ" থেকে পাঠ করেন এবং নিয়মিত ভজন ও কীর্তন গান করেন।


title: বারকরী সম্প্রদায়

text: খ্রিস্টীয় ১৩শ শতাব্দীতে ভক্তি আন্দোলনের যুগে বারকরী মতবাদ একটি ‘পন্থে’র (একই ধর্মীয় বিশ্বাসের অনুগামীদের নিয়ে গঠিত সম্প্রদায়) রূপ পায়। সেই সময় থেকেই বারকরী প্রথা মহারাষ্ট্রের হিন্দু সংস্কৃতির অঙ্গ। বারকরীরা প্রায় ৫০ জন সন্তকবিকে (‘সন্ত’) চিহ্নিত করেন। এঁদের ৫০০ বছরের রচনার একটি সংকলন খ্রিস্টীয় ১৮শ শতাব্দীর এক সন্তজীবনীতে নথিভুক্ত হয়। বারকরীরা বিশ্বাস করেন, এই সন্তেরা একই আধ্যাত্মিক উত্তরাধিকার বহন করছেন।


title: বারকরী সম্প্রদায়

text: বারকরী মতানুসারীরা প্রতি বছর আষাঢ় মাসের শুক্লা একাদশী তিথিতে পণ্ঢরপুরে তীর্থযাত্রা করেন। এই সময় তাঁরা সন্তদের পালকি তাঁদের সমাধি স্থল থেকে বহন করে নিয়ে যান। ১৬৮৫ খ্রিস্টাব্দে তুকারামের কনিষ্ঠ পুত্র নারায়ণ মহারাজ ডুলিতে করে সন্তদের পাদুকা নিয়ে যাওয়ার প্রথা চালু করেন। ১৮২০-এর দশকে তুকারামের উত্তরপুরুষ ও জ্ঞানেশ্বরের ভক্ত তথা সিন্ধিয়াদের সভাসদ হৈবর্তববাবা তীর্থযাত্রার প্রথায় আরও কিছু পরিবর্তন আনেন।


title: বারকরী সম্প্রদায়

text: খ্রিস্টীয় ১৪শ শতাব্দীর আগে থেকেই বিট্‌ঠলের ভক্তদের তীর্থযাত্রার প্রথা চলে আসছে। বর্তমানে ভক্তেরা মহারাষ্ট্রের বিভিন্ন স্থান থেকে প্রায় ৪০টি পালকি নিয়ে তীর্থযাত্রা করেন। তীর্থযাত্রার আরেকটি তারিখ হল কার্তিক মাসের শুক্লা একাদশী তিথি।


title: বারকরী সম্প্রদায়

text: তীর্থযাত্রার সময় ‘রিঙ্গন’ ও ‘ধাবা’ নামে দুটি অনুষ্ঠান আয়োজিত হয়। রিঙ্গন অনুষ্ঠানে ‘মৌলিঞ্চ অশ্ব’ নামে একটি আরোহীবিহীন গপবিত্র ঘোড়া তীর্থযাত্রীদের মাঝখান দিয়ে ছুটে যায়। মনে করা হয়, ডুলিতে যে সন্তের মূর্তি নিয়ে যাওয়া হচ্ছে, এই ঘোড়াটি তারই আত্মা। তীর্থযাত্রীরা ঘোড়ার ক্ষুরের থেকে বিক্ষিপ্ত ধুলো তুলে নিয়ে মাথায় মাখেন। ‘ধাবা’ আরেক ধরনের দৌড়বাজির অনুষ্ঠান। এই দৌড়ে সকলেই জয়ী হন। তুকারাম যে অবস্থায় প্রথম পণ্ঢরপুরের মন্দিরটিকে দেখেছিলেন, তারই স্মরণে এই অনুষ্ঠান আয়োজিত হয়। উল্লেখ্য, তিনি মন্দিরটি দেখে আনন্দের আতিশায্যে মন্দিরের দিকে দৌড়ে গিয়েছিলেন।


title: বারকরী সম্প্রদায়

text: বারকরীরা তুলসী মালা ধারণ করেন। তাঁরা দুগ্ধজাত খাদ্য ও সাত্ত্বিক আহার গ্রহণ করেন। এছাড়া অনেক বৈষ্ণব সম্প্রদায়ের মতো তাঁরাও রান্নায় পিঁয়াজ ও রসুন পরিহার করেন। এই সম্প্রদায়ের অনুগামীরা মদ ও তামাকও পরিহার করে চলেন।


title: বারকরী সম্প্রদায়

text: বারকরী সম্প্রদায়ের উল্লেখযোগ্য সন্তেরা হলেন জ্ঞানেশ্বর, মুকতাই, নামদেব, সেনা নাহবি, চোখামেলা, ভানুদাস, একনাথ, তুকারাম, নরহরি সোনার, সবত মালী, কাহ্নোপাত্র, বহিনাবাই।


title: বারকরী সম্প্রদায়

text: বারকরী সম্প্রদায়ের পাঁচটি প্রধান তীর্থস্থান হল পণ্ঢরপুর, অলন্দি, ডেহু, পৈথান ও শেগাঁও।


title: বারকরী সম্প্রদায়

text: বারকরী সম্প্রদায়ের উল্লেখযোগ্য ধর্মগ্রন্থগুলি হল জ্ঞানেশ্বরের "জ্ঞানেশ্বরী" ও "অম্রুতানুভব", তুকারামের "তুকারাম গাথা", সোপানদেওর "সোপানদেবী", নামদেবের "নামদেব-গাথা", একনাথের "একনাথী-ভাগবত" এবং জ্ঞানেশ্বর ও একনাথের "হরিপাঠ"।


title: এসআরএম বিশ্ববিদ্যালয়

text: এসআরএম ইনস্টিটিউট অব সাইন্স অ্যান্ড টেকনোলজি (পূর্বে নামঃ "এসআরএম বিশ্ববিদ্যালয়") হলো ভারতের একটি বেসরকারি বিশ্ববিদ্যালয়। এটি তামিলনাড়ু রাজ্যের চেন্নাই শহরে অবস্থিত। বিশ্ববিদ্যালয়টির সারা ভারত জুড়ে মোট ৭টি শাখা রয়েছে৷ চারটি তামিলনাড়ুতে- "এসআরএম কাট্টানকুলাত্থুর", "এসআরএম রামাপুরম", "এসআরএম ভাডাপলানি" ও "এসআরএম তিরুচিরাপল্লী" এবং বাকি তিনটে দিল্লি এন.সি.আর, সোনিপাত ও গ্যাংটক- এই শহরগুলিতে অবস্থিত।


title: দ্বিতীয় ইঙ্গ-আফগান যুদ্ধ

text: দ্বিতীয় ইঙ্গ-আফগান যুদ্ধ (পশতু: د افغان-انګرېز دويمه جګړه) যুক্তরাজ্য ও আফগানিস্তানের মধ্যে ১৮৭৮ সাল থেকে ১৮৮০ সালের মধ্যে সংঘটিত হয়। এসময় শের আলি খান ছিলেন আফগানিস্তানের শাসক। ব্রিটিশ ভারত কর্তৃক এটি দ্বিতীয় আফগানিস্তান আক্রমণ। যুদ্ধে ব্রিটিশরা বিজয়ী হয়। অধিকাংশ ব্রিটিশ ও ভারতীয় সৈনিক আফগানিস্তান থেকে ফিরে এসেছিল। আফগান গোত্রগুলিকে আভ্যন্তরীণ শাসন ও স্থানীয় প্রথা বজায় রাখার অনুমতি দেয়া হয়েছিল তবে বৈদেশিক বিষয়াদির নিয়ন্ত্রণ ব্রিটিশদের হাতে চলে যায়। ভারতের দিকে রুশ সাম্রাজ্যের বিস্তার রোধের জন্য ব্রিটিশরা এই পদক্ষেপ নেয়।


title: দ্বিতীয় ইঙ্গ-আফগান যুদ্ধ

text: ১৮৭৮ সালের বার্লিন কংগ্রেসের মাধ্যমে ইউরোপে চলমান রাশিয়া ও ব্রিটেনের মধ্যকার উত্তেজনাপূর্ণ অবস্থার অবসান। এরপর রাশিয়া মধ্য এশিয়ার দিকে মনোযোগ দেয়। সেই গ্রীষ্মে রাশিয়া কোনো আমন্ত্রণ ছাড়া কাবুলে কূটনৈতিক মিশন প্রেরণ করে। আফগানিস্তানের আমির শের আলি খান তাদের দূর করার চেষ্টা করেও ব্যর্থ হন। ১৮৭৮ সালের ২২ জুলাই রুশ প্রতিনিধিদল কাবুল পৌছায়। ১৪ আগস্ট ব্রিটিশরা দাবি জানায় যাতে শের আলি খান একটি ব্রিটিশ মিশনও মেনে নেন।


title: দ্বিতীয় ইঙ্গ-আফগান যুদ্ধ

text: শের আলি খান নেভিল বোলস চেম্বারলেইনের অধীনে মিশন গ্রহণের ব্রিটিশ প্রস্তাব প্রত্যাখ্যানের সাথে সাথে যদি মিশন প্রেরণ করা হয় তবে তাদের থামিয়ে দেয়ার হুমকি দেন। ভাইসরয় লর্ড লিটন ১৮৭৮ সালের সেপ্টেম্বরে কাবুলে কূটনৈতিক মিশন প্রেরণের নির্দেশ দেন। কিন্তু খাইবার গিরিপথের দিকে একে ফিরিয়ে দেয়া হয়। ফলে দ্বিতীয় ইঙ্গ-আফগান যুদ্ধ শুরু হয়।


title: দ্বিতীয় ইঙ্গ-আফগান যুদ্ধ

text: আফগানিস্তানে প্রবেশের সময় অধিকাংশ ভারতীয় সৈনিক নিয়ে গঠিত ৫০,০০০ সৈনিকের ব্রিটিশ বাহিনীকে তিনটি ভিন্ন স্থানে সামরিক কলামে বন্টন করে দেয়া হয়। জারের কাছ থেকে সহায়তার জন্য শের আলি খান ব্যক্তিগতভাবে আবেদন জানাতে চেয়েছিলেন। মাজার-ই-শরিফ পৌছানোর পর ১৮৭৯ সালের ২১ ফেব্রুয়ারি তিনি সেখানে মারা যান।


title: দ্বিতীয় ইঙ্গ-আফগান যুদ্ধ

text: ব্রিটিশরা দেশের অধিকাংশ দখল করে নেয়ার পর শের আলি খানের ছেলে ও উত্তরসূরি মুহাম্মদ ইয়াকুব খান ১৮৭৯ সালের মে মাসে গান্দামাকের চুক্তি স্বাক্ষর করেন। এই চুক্তি অনুযায়ী বার্ষিক ভর্তুকি ও বিদেশি আগ্রাসনের সময় সহায়তা প্রদানের বিনিময়ে ব্রিটেন আফগানিস্তানের বৈদেশিক সম্পর্কের নিয়ন্ত্রণ লাভ করে। কাবুল ও অন্যান্য স্থানে ব্রিটিশ প্রতিনিধিদের পুনরায় নিযুক্ত করা হয়, গিরিপথ ও মিচানি গিরিপথে ব্রিটিশদের নিয়ন্ত্রণ প্রতিষ্ঠিত হয় এবং আফগানিস্তান বিভিন্ন উত্তর-পশ্চিম সীমান্ত প্রদেশ এলাকা ও কোয়েটা ব্রিটেনের হাতে সমর্পণ করে। এরপর ব্রিটিশ বাহিনী ফিরে আসে।


title: দ্বিতীয় ইঙ্গ-আফগান যুদ্ধ

text: ১৮৭৯ সালের ৩ সেপ্টেম্বর কাবুলে সংঘটিত একটি অভ্যুত্থানে ব্রিটিশ প্রতিনিধি স্যার লুইস কাভাগনারি তার দেহরক্ষী ও কর্মচারীসহ নিহত হন। এর ফলে যুদ্ধের দ্বিতীয় দফা শুরু হয়।


title: দ্বিতীয় ইঙ্গ-আফগান যুদ্ধ

text: মেজর জেনারেল স্যার ফ্রেডেরিক রবার্টস কাবুল ফিল্ড ফোর্স‌কে নেতৃত্ব দেন এবং শুটারগার্ডেন গিরিপথ দিয়ে মধ্য আফগানিস্তান পৌছান। ১৮৭৯ সালের ৬ অক্টোবর চার আসিয়াবে তিনি আফগান বাহিনীকে পরাজিত করেন। এর দুই দিন পর কাবুল দখল করে নেয়া হয়। গাজি মুহাম্মদ জান খান ওয়ারদাক ১০,০০০ আফগান সৈনিকের বাহিনী নিয়ে অভ্যুত্থান করে ১৮৭৯ সালের ডিসেম্বরে কাবুলে ব্রিটিশদেরকে শেরপুর সেনানিবাসে অবরোধ করেন। অবরোধ করা সত্ত্বেও তিনি তা চালিয়ে যেতে ব্যর্থ হন। শেষ পর্যন্ত তার অভ্যুত্থান ব্যর্থ হয়। ইয়াকুব খান সিংহাসনচ্যুত হন। ব্রিটিশরা সম্ভাব্য কয়েকটি রাজনৈতিক সমাধানের চিন্তা করে। এর মধ্যে আফগানিস্তানকে কয়েকজন শাসকের মধ্যে বিভক্ত করে এবং ইয়াকুব খানের ভাই মুহাম্মদ আইয়ুব খানকে সিংহাসনে বসানোর পরিকল্পনাও ছিল। কিন্তু শেষপর্যন্ত তার চাচাত ভাই আবদুর রহমান খান আমির হিসেবে ক্ষমতায় বসেন। তিনি গান্দামাকের চুক্তি অনুমোদন করেছিলেন।


title: দ্বিতীয় ইঙ্গ-আফগান যুদ্ধ

text: হেরাতের গভর্নর আইয়ুব খান বিদ্রোহ করেন। ১৮৮০ সালের জুলাই মাসে তিনি মাইওয়ান্দের যুদ্ধে একটি ব্রিটিশ সেনাদলকে পরাজিত করেন এবং কান্দাহার অবরোধ করেন। এরপর রবার্টস কাবুল থেকে মূল ব্রিটিশ বাহিনীকে নেতৃত্ব দেন এবং ১ সেপ্টেম্বর কান্দাহারের যুদ্ধে আইয়ুব খানকে চূড়ান্তভাবে পরাজিত করেন। ফলে বিদ্রোহ সমাপ্ত হয়।


title: দ্বিতীয় ইঙ্গ-আফগান যুদ্ধ

text: অন্যান্য সকল উদ্দেশ্য অর্জন করতে পারলেও ব্রিটিশরা কাবুলে ব্রিটিশ রেসিডেন্ট রাখার নীতি থেকে সরে আসে। এরপর ব্রিটিশরা আফগানিস্তান থেকে ফিরে আসে।


title: দ্বিতীয় ইঙ্গ-আফগান যুদ্ধ

text: ১৮৭৮ থেকে ১৮৮০ সাল পর্যন্ত দ্বিতীয় ইঙ্গ-আফগান যুদ্ধে বেশ কয়েকটি লড়াই সংঘটিত হয়েছে। নিম্নে সময়ানুক্রমে এসকল লড়াইয়ের নাম দেয়া হল:


title: সন্ন্যাস (জৈনধর্ম)

text: জৈনধর্মে সন্ন্যাস বলতে সন্ন্যাসী ও সন্ন্যাসিনীদের সংঘবদ্ধ সন্ন্যাসজীবন বোঝায়। অতীতে জৈন সন্ন্যাসীদের ‘নির্গ্রন্থ’ (‘বন্ধনহীন’) নামে অভিহিত করা হত। জৈনধর্মের প্রধান দুই সম্প্রদায়ে (দিগম্বর ও শ্বেতাম্বর) সন্ন্যাস অনুশীলনের পদ্ধতিগত অনেক পার্থক্য রয়েছে। তবে দুই সম্প্রদায়ের সন্ন্যাস সংক্রান্ত আদর্শ একই রকমের।


title: সন্ন্যাস (জৈনধর্ম)

text: দিগম্বর সম্প্রদায়ে সন্ন্যাসীদের ‘মুণি’ ও সন্ন্যাসিনীদের ‘আর্যিকা’ বলা হয়। দিগম্বর সন্ন্যাসীদের ‘নির্গ্রন্থ’ও (‘বন্ধনহীন’) বলা হয়। বৌদ্ধ ধর্মগ্রন্থগুলিতে সর্বশেষ তীর্থঙ্কর মহাবীরকে ‘নিগন্থ জ্ঞাতপুত্ত’ বলে উল্লেখ করা হয়েছে। ‘নিগন্থ’ শব্দের অর্থ ‘বন্ধনবিহীন’; ‘জ্ঞাতপুত্ত’ (নাতসের পুত্র) শব্দটি তাঁর বংশ ‘জ্ঞাত’ বা ‘নয়ে’র (প্রাকৃত) দ্যোতক। শ্বেতাম্বর সম্প্রদায়ে সন্ন্যাসিনীদের ‘সাধ্বী’ বলা হয়।


title: সন্ন্যাস (জৈনধর্ম)

text: ইতিহাসবিদগণ মনে করেন যে, খ্রিস্টপূর্ব ৩৬৭ অব্দের পূর্বে (মহাবীরের মোক্ষ লাভের ১৬০ বছর পর) একটি ঐক্যবদ্ধ জৈন সংঘ (সম্প্রদায়) বিদ্যমান ছিল। পরবর্তীকালে সেই সংঘ দুটি পৃথক সম্প্রদায়ে বিভক্ত হয়ে পড়ে। যথা: দিগম্বর ও শ্বেতাম্বর।


title: সন্ন্যাস (জৈনধর্ম)

text: জৈন কালচক্রের বর্তমান ‘অবসর্পিণী’ যুগের ‘দুঃশমা’ পর্যায়ের সর্বাধিক সম্মানিত আচার্য হলেন কুন্দকুন্দ।


title: সন্ন্যাস (জৈনধর্ম)

text: মহাবীরের শিক্ষা থেকে পাঁচটি ‘মহাব্রত’ জৈন সন্ন্যাসীরা পালন করেন। গৃহস্থ জৈনদেরও এই ব্রতগুলি পালন করতে হয়। তবে সন্ন্যাসীদের ক্ষেত্রে এই ব্রত করার বাধ্যবাধ্যকতা আরও কঠোর।


title: সন্ন্যাস (জৈনধর্ম)

text: দিগম্বর সন্ন্যাসীরা ২৮টি ব্রত পালন করেন। এগুলি হল: পাঁচটি ‘মহাব্রত’, পাঁচটি ‘সমিতি’ (বিধি), ‘পঞ্চেন্দ্রিয় নিরোধ’ (ইন্দ্রিয়ের পঞ্চমুখী সংযম), ছয়টি ‘ষডাবশ্যক’ (আবশ্যিক কর্তব্য) ও সাতটি ‘নিয়ম’ (নিষেধাজ্ঞা)।


title: সন্ন্যাস (জৈনধর্ম)

text: শ্বেতাম্বর দীক্ষায় একটি শোভাযাত্রা আয়োজিত হয়। এই শোভাযাত্রায় দীক্ষার্থী প্রতীকী ভাবে তাঁর পার্থিব সম্পত্তি পরিত্যাগ করেন এবং দান করেন। এর পরে বা আগে আরেকটি অনুষ্ঠান পালিত হয়। এই অনুষ্ঠানে দীক্ষার্থী একটি ‘ওঘো’ (পশমের তৈরি একটি ছোটো ঝাড়ু) তাঁর শিক্ষকের থেকে প্রাপ্ত হন। এটি সন্ন্যাসী সংঘে তাঁকে স্বাগত অভ্যর্থনা জানানোর প্রতীক। এরপর দীক্ষার্থী সন্ন্যাসীর পোষাক পরিধান করেন এবং হাত দিয়ে চুল ছিঁড়ে ফেলেন। পরবর্তী অনুষ্ঠানগুলির মাধ্যমে তাঁকে আনুষ্ঠানিকভাবে সন্ন্যাসী সংঘে দীক্ষিত করা হয়। শ্বেতাম্বর তেরাপন্থ সম্প্রদায়ের নিয়ম হল, দীক্ষার্থীকে সন্ন্যাস দীক্ষা লাভের আগে নিজের পিতামাতার লিখিত অনুমতি নিতে হয়।


title: সন্ন্যাস (জৈনধর্ম)

text: জৈন সন্ন্যাসী ও সন্ন্যাসিনীদের আচারণবিধি প্রাচীন ধর্মগ্রন্থ থেকে সংস্কৃত আকারে বা সরাসরি গৃহীত হয়েছে। কারণ, এই ক্ষেত্রে সঠিক সহায়কের অভাব রয়েছে। প্রাচীনতম ধর্মগ্রন্থগুলিতে প্রায়শই দেখা যায়, সন্ন্যাসীদের সম্পূর্ণ নির্জনবাসের বিধান দেওয়া হয়েছে। সেখানে আত্মা ও অনাত্মার বিচ্ছেদকে চিহ্নিত করা হয়েছে। যদিও মহাবীরের মৃত্যুর অব্যবহিত পর থেকেই জৈন সন্ন্যাসীরা গোষ্ঠীতে নিজেদের সংগঠিত করতে শুরু করেছিলেন। দিগম্বর সম্প্রদায়ে সম্পূর্ণ নির্জনবাসী সন্ন্যাসীদের কিছু দৃষ্টান্ত লক্ষিত হয়।


title: সন্ন্যাস (জৈনধর্ম)

text: জৈন সন্ন্যাসীরা সামাজিক ও সাংসারিক কাজকর্ম থেকে বিরত থাকেন। তাঁরা শুধু আত্মশুদ্ধি ও আত্মোপলব্ধির সহায়ক কাজগুলিই সম্পাদনা করেন। তাঁর দৈনিক পূজা ও তপস্যার জন্য প্রাতিষ্ঠানিক নির্দেশিকা অনুসরণ করে চলেন।


title: সন্ন্যাস (জৈনধর্ম)

text: সন্ন্যাসীদের দৈনিক কার্যাবলি প্রধানত তিনটি আদর্শগত ধারণার ভিত্তিতে নির্দিষ্ট করা আছে। এগুলি হল: পাঁচটি ‘মহাব্রত’, আটটি ‘প্রবচন-মাত্রক’ (মূল মতবাদ) ও ছয়টি ‘আবশ্যক’ (আবশ্যিক কার্য)। প্রথম দুটি হল বিধিনিষেধের তালিকা। তৃতীয়টিতে একজন সন্ন্যাসী প্রতিদিন কী করতে উদ্বুদ্ধ হবেন, তার একটি কাঠামো স্থির করে দেওয়া হয়েছে।


title: সন্ন্যাস (জৈনধর্ম)

text: সন্ন্যাসীদের বাড়ি বা সম্পত্তি থাকে না। তাঁরা তপস্যা করেন এবং টেলিফোন, বিদ্যুৎ প্রভৃতি পরিষেবা গ্রহণ থেকে বিরত থাকেন। সন্ন্যাসীরা ধ্যান, আত্ম-জ্ঞান অনুসন্ধান ও আত্ম-শৃঙ্খলা অর্জনের মতো কাজে নিযুক্ত থাকেন।


title: সন্ন্যাস (জৈনধর্ম)

text: শ্বেতাম্বর সম্প্রদায়ের ‘যতি’ ও দিগম্বর তেরাপন্থ সম্প্রদায়ের ‘ভট্টারক’ সন্ন্যাসীরা পরিব্রাজকতা করেন না। তাঁরা সাধারণত মন্দিরে বাস করেন এবং দৈনিক ক্রিয়াকাণ্ড অনুষ্ঠান করেন।


title: সন্ন্যাস (জৈনধর্ম)

text: সন্ন্যাসীরা সূর্যোদয়ের আগে (বেশিরভাগ ক্ষেত্রে ভোর ৫টায়) ঘুম থেকে ওঠেন। তবে কেউ কেউ রাত ২টোতেও ওঠেন। তাঁরা ‘উৎসর্গ-সমিতি’ অনুষ্ঠান করেন। অর্থাৎ, এমন স্থানে মলত্যাগ করেন, যেখান মলত্যাগ করলে কোনও জীব আহত হবে না। এছাড়া তাঁরা একটি খালি পাত্রে মুত্রত্যাগ করেন এবং শুকনো মাটির গর্তে সেই পাত্রটি খালি করেন।


title: সন্ন্যাস (জৈনধর্ম)

text: দিগম্বর ও শ্বেতাম্বর সম্প্রদায়ে সন্ন্যাসী ও সন্ন্যাসীদের পদমর্যাদা ক্রমটি নিম্নরূপ:


title: সন্ন্যাস (জৈনধর্ম)

text: দিগম্বর সম্প্রদায়ে একজন ‘ক্ষুল্লক’ (যিনি দুটি বস্ত্রখণ্ড পরিধান করেন) পরবর্তীকালে ‘আইলক’ স্তরের (যিনি একটি মাত্র বস্ত্রখণ্ড পরিধান করেন) মাধ্যমে ‘মুণি’ (সাধু) স্তরে উন্নীত হন। শাস্ত্রে বিভিন্ন সময়ে ‘গনি’, ‘পন্ন্যস’ ও ‘প্রবর্তক’ ইত্যাদি পদের উল্লেখ রয়েছে। শ্বেতাম্বর তেরাপন্থ সম্প্রদায়ে কনিষ্ঠ সন্ন্যাসীদের নতুন পদটিকে বলে ‘সমন’।


title: সন্ন্যাস (জৈনধর্ম)

text: দিগম্বর সন্ন্যাসীরা একেবারেই পোষাক পরিধান করেননা। আর্যিকারা পাড়বিহীন সাদা সাধারণ শাড়ি পরেন। সকল দিগম্বর সন্ন্যাসী ও সন্ন্যাসিনীরা তিনটি প্রথাগত দ্রব্য বহন করেন। এগুলি হল: একটি ‘মোর-পিচ্ছি’ (ময়ূরপুচ্ছ), একটি কমণ্ডলু (জলপাত্র) ও শাস্ত্র।


title: সন্ন্যাস (জৈনধর্ম)

text: শ্বেতাম্বর সন্ন্যাসী ও সন্ন্যাসিনীরা সাদা পাড়বিহীন বস্ত্র পরিধান করেন।


title: সন্ন্যাস (জৈনধর্ম)

text: বর্ষাকালের চার মাস সময়কালকে চতুর্মাস বলা হয়। এই সময় সন্ন্যাসীরা একটি স্থানে বাস করেন যাতে তাঁরা বর্ষায় বের হওয়া কোনও পোকা বা ছোটো প্রাণীকে ভুলবশত আঘাত না করে ফেলেন। শ্রবকদের পক্ষে এই সময়টি ধর্ম, ধ্যান ও ব্রত (আত্মসংযমের নিয়মাবলি) সংক্রান্ত উপদেশ শুনে নিজেদের বিশ্বাস দৃঢ় করার উপযুক্ত সময়।


title: সন্ন্যাস (জৈনধর্ম)

text: চতুর্মাসের সময় প্রত্যেক গোষ্ঠীর প্রধান সাধু দৈনিক ‘প্রবচন’ বা ‘ব্যাখ্যান’ (ধর্মোপদেশ) দান করেন। প্রধানত নারী ও অবসরপ্রাপ্ত ব্যক্তিরা এই উপদেশ শুনতে আসেন। তবে বিশেষ বিশেষ দিনে অধিকাংশ গৃহস্থই এই উপদেশ শুনতে আসেন। বছরের বাকি আট মাস সাধুরা বিভিন্ন জায়গায় যান। সেই সময় যেখানেই তাঁদের উপদেশ দিতে অনুরোধ করা হয় সেখানেই তাঁরা উপদেশ দেন্ন। বেশিরভাগ ক্ষেত্রেই কোনও যাত্রাপথে কোনও গ্রাম বা শহরে নতুন এলে সেখানে তাঁরা উপদেশ দেন।


title: সন্ন্যাস (জৈনধর্ম)

text: "কল্পসূত্র" গ্রন্থে মহাবীরের সন্ন্যাসের বিস্তারিত বর্ণনা পাওয়া যায়। এই বিবরণ থেকেই জৈনধর্মে সন্ন্যাসের অধিকাংশ প্রথাগুলি (বিধিনিষেধ সহ) গৃহীত হয়েছে:


title: দিগংশ

text: দিগংশ হল গোলীয় স্থানাঙ্ক পদ্ধতিতে ব্যবহৃত এক রকম কৌণিক পরিমাপ। পর্যবেক্ষকের অবস্থানবিন্দু (মূলবিন্দু) থেকে অপর একটি বিন্দু পর্যন্ত বিস্তৃত ভেক্টর রেখাংশকে একটি প্রামাণ্য সমতলে অভিক্ষেপ করা হয়। অভিক্ষিপ্ত ভেক্টর ও প্রামাণ্য সমতলের প্রামাণ্য ভেক্টরের মধ্যে উৎপন্ন কোণকে বলে দিগংশ।


title: দিগংশ

text: উদাহরণ হিসেবে আকাশে অবস্থিত কোনও তারার কথা ধরা যেতে পারে। তারাটি হল পূর্বোল্লিখিত অপর বিন্দু, প্রামাণ্য সমতল হল দিগন্ত নির্ধারিত সমতল বা সমুদ্রপৃষ্ঠ, এবং প্রামাণ্য ভেক্টরের অভিমুখ হল উত্তর দিক। এই অবস্থায় দিগংশ হবে উত্তরাভিমুখী ভেক্টর ও তারাটির দিগন্তে অভিক্ষিপ্ত অবস্থানের অন্তর্বর্তী কোণ।


title: দিগংশ

text: দিগংশের পরিমাপ করা হয় ডিগ্রী (°) এককে। ধারণাটি দিক নির্ণয়, প্রকৌশল, গোলন্দাজি, জ্যোতির্মিতি ও মানচিত্রাঙ্কনে ব্যবহৃত হয়।


title: এয়ার ওয়ান

text: এয়ার ওয়ান S.p.A., যা এয়ার ওয়ান “স্মার্ট ক্যারিয়ার” হিসেবে পরিচিত ছিল তা ছিল একটি ইতালীয় এয়ারলাইন । এটা আলিটালিয়া দ্বারা কম খরচে চালিত সাবসিডিয়ারি এয়ারক্রাফট হিসেবে পরিচালিত হত যার অপারেটিং স্থানগুলো ছিল ক্যাটানিয়া-ফনটানরোসা বিমানবন্দর, পালারমো ফ্যালকনি-বোর্সেলিনো বিমানবন্দর, পিসা বিমানবন্দর, ভেনিসের মার্কো পোলো বিমানবন্দর এবং ভেনোরা ভিলাফ্রাঙ্কা বিমানবন্দর; যখন তিরানা ছিলো এর ফোকাস শহর । “এয়ার ওয়ান” ইতালীয় এবং ইংরেজির একটি মিলিত শব্দ যার মানে হয় বক পাখি(এয়ারলাইনটির লোগোতে বক পাখি চিহ্নটি ব্যবহৃত হয়), যা বিমানসংস্থাটির কলসাইন হিসাবেও ব্যবহৃত হয় । আলিটালিয়ার সাথে একীভূত হওয়ার আগে, এয়ার ওয়ান ইতালি, ইউরোপ এবং উত্তর আমেরিকার মধ্যে ৩৬টি গন্তব্যস্থলের নেটওয়ার্কসহ ইতালির মধ্যে দ্বিতীয় বৃহত্তম বিমান পরিবহন সংস্থা ছিল । এর মূল ঘাঁটি রোমের লিওনার্দো দ্য ভিঞ্চি-ফিউমিসিনো বিমানবন্দর, মিলানের লিনেট বিমানবন্দর এবং তুরিন বিমানবন্দরে । এয়ার ওয়ান ২০১৪ সালের ৩০ অক্টোবর এর কার্যক্রম তার নিয়ন্ত্রক সংস্থা আলিটালিয়া এর কার্যক্রমের অংশ হিসেবে ইতিহাদ এয়ারওয়েজের সঙ্গে তার নতুন অংশীদারিত্বের উপর ভিত্তি করে বন্ধ করে । সকল রুটের ফ্লাইট বাতিল করা হয় অথবা আলিটালিয়ার নিজের দ্বারাই অধিগৃহীত হয় ।


title: এয়ার ওয়ান

text: এয়ার ওয়ান আলিআড্রিয়াটিকা হিসাবে যাত্রা শুরু করে, যা পেসকারাতে ১৯৮৩ সালে প্রতিষ্ঠিত হয়, একটি ফ্লাইং স্কুল এবং এয়ার ট্যাক্সি সার্ভিস প্রদানের মাধ্যমে এবং পরে আঞ্চলিক নির্ধারিত সেবা প্রদানের মাধ্যমে ।


title: এয়ার ওয়ান

text:
২০০৮ সালের আগস্ট, ঘোষণা করা হয় যে এয়ার ওয়ান আলিটালিয়ার সাথে একীভূত হতে যাচ্ছে । এয়ার ওয়ান ২০০৮ সালে প্রায় দেউলিয়া হয়ে গিয়েছিলো, এবং আটিটালিয়ার সাথে মিলিত হওয়াই ছিলো সম্ভাব্য সমাধান ।
অবশেষে ২০০৯ এর ১৩ জানুয়ারি, এয়ার ওয়ান আনুষ্ঠানিকভাবে আলিটালিয়ার অংশ হয়ে ওঠে, এবং এয়ারলাইন দুটি পরবর্তী সময়ে একত্রে কাজ করা শুরু করে ।


title: এয়ার ওয়ান

text: ২০১০ সালের ২৮ মার্চ, এয়ার ওয়ান এক স্মার্ট ক্যারিয়ার, আলিটালিয়া থেকে একটি পৃথক একটি ব্র্যান্ড হিসেবে মিলান ম্যালপেনসা এয়ারপোর্ট হতে কম খরচের ফ্লাইট পরিচালনা শুরু করে । নয়টি অভ্যন্তরীণ ও পাঁচটি আন্তর্জাতিক গন্তব্যস্থলে প্রাথমিকভাবে ফ্লাইট পরিচালন করা হয়, ব্যবহার করা হয় পাঁচটি এয়ারবাস এ৩২০(A320), যেগুলোতে এয়ার ওয়ানের চিহ্ন ব্যবহার করা হয় এবং ১৮০টি আসনের বিন্যাস ব্যবহৃত হয় ।


title: এয়ার ওয়ান

text: কার্যক্রমের প্রথম চতুর্ভাগে, এয়ার ওয়ান স্মার্ট ক্যারিয়ার ৩২০০০০ জন যাত্রী পরিবহন করে, যেক্ষেত্রে এর কর্মক্ষমতাকে ৮৯% সফল বলে আখ্যায়িত করা যায় ।


title: এয়ার ওয়ান

text: ২০১৪ সালের নভেম্বরে, ঘোষণা করা হয় যে অভিভাবক-কোম্পানি আলিটালিয়া ২০১৪ সালের শরৎ নাগাদ এয়ার ওয়ান বন্ধ করে দিবে । সকল অবশিষ্ট রুট এবং কিছু বেস অপারেশন ২০১৪ সালের ৩০ সেপ্টেম্বর নাগাদ বাতিল করা হয় । কিছু কিছু রুট, বিশেষত ইতালির ভেতরে, আলিটালিয়া দ্বারা অধিগৃহীত হয় ।


title: এয়ার ওয়ান

text: ইতালির অভ্যন্তরে ফ্লাইট পরিচালনাসহ এয়ার ওয়ান গ্রীস, ইথিওপিয়া, স্পেন, আলজেরিয়া, আমেরিকা, জার্মানী প্রভৃতি দেশে ফ্লাইট পরিচালনা করে থাকে ।


title: এয়ার ওয়ান

text:
এয়ার ওয়ান দ্বারা পরিচালিত বিমানগুলোর মধ্যে অন্যতম হলো- এয়ারবাস এ৩২০, এয়ারবাস এ৩৩০-২০০, বোয়িং ৭৩৭-২০০, বোয়িং ৭৩৭-৩০০, বোয়িং ৭৩৭-৪০০, বোয়িং ৭৩৭-৮০০ ।
বছর অনুসারে এয়ার ওয়ান এর বিমানবহর এর অগ্রগতি:
২০০৬ সালের জানুয়ারীতে, এয়ারলাইন এয়ারবাস এর সাথে ৩০টি এয়ারবাস এ৩২০ এর জন্য একটি চুক্তি সম্পন্ন করে ।
২০০৮ সালের জুন মাসে, এয়ারলাইনটি ৪.৮ মিলিয়ন ডলারের বিনিময়ে এয়ারবাস থেকে ২৪টি এয়ারক্রাফট কেনার অর্ডার দেয় । এয়ার ওয়ান এর ৩.৮ মিলিয়ন ডলার মূল্যের অন্য ২০টি বিমান কেনার পরিকল্পনা ছিলো । অর্ডারটিতে ১২টি এয়ারবাস এ৩২০ এবং ১২টি এয়ারবাস এ৫০০ অন্তর্ভুক্ত ছিলো । যখন এয়ার ওয়ান এর কার্যক্রম বন্ধ করার পরিকল্পনা করা হয়, তখন অর্ডারটি আলিটালিয়ার কাছে স্থানান্তর করা হয় ।


title: তাজমহল হোটেল, দিল্লি

text: তাজমহল হোটেল হচ্ছে ভারতের রাজধানী দিল্লিতে অবস্থিত একটি ৫ তারকা হোটেল। দিল্লির লুইটেনস এ অবস্থিত, ইন্ডিয়া গেটের দক্ষিণ-পশ্চিম দিকে ১১ তলা বিশিষ্ট হোটেলটি শহরটিতে মুঘল স্থাপত্যশৈলীর একটি অন্যতম উদাহরণ এবং গোলাপী ধোলপুর বেলেপাথর দ্বারা বাগানের ভিতর নির্মিত । হোটেলটিতে ২৯৪টি লাক্সারী কক্ষ এবং ২৭টি ডিলাক্স স্যুইট রয়েছে ।


title: মার্কসবাদ-লেনিনবাদ-মাওবাদ

text: মার্কসবাদ-লেনিনবাদ-মাওবাদ বা মালেমাবাদ () হচ্ছে একটি রাজনৈতিক দর্শন যেটি মার্কসবাদ-লেনিনবাদ এবং মাওবাদের কিছু দিকের ভিত্তির উপর প্রতিষ্ঠিত।


title: মার্কসবাদ-লেনিনবাদ-মাওবাদ

text: "মাওবাদ" ১৯৬০-এর দশকের পর থেকে "মাও সেতুং চিন্তাধারা"র সমার্থক হিসেবে বিবেচিত (এছাড়াও এটি "মার্কসবাদ- লেনিনবাদ মাও চিন্তাধারা" নামে পরিচিত) — যখন অনেক সংশোধনবাদ বিরোধী মার্কসবাদী সংগঠন চীন-সোভিয়েত বিভাজন অনুসরণ করতে গিয়ে চীনের পক্ষ গ্রহণ করে — ১৯৯৩ সাল পর্যন্ত এটি চলতে থাকে যতক্ষণ না, বিপ্লবী আন্তর্জাতিকতাবাদী আন্দোলন (রিম) মার্কসবাদ-লেনিনবাদের নতুন ও উচ্চতর স্তর হিসেবে মার্কসবাদ-লেনিনবাদ-মাওবাদ কে বিধিবদ্ধ করে। এটি মাওবাদী আন্দোলনে ফাটল সৃষ্টি করে, মাও সেতুং চিন্তাধারার অনুগামীরা রিম ত্যাগ করে এবং মার্কসবাদী-লেনিনবাদী পার্টি ও সংগঠনসমূহের আন্তর্জাতিক সম্মেলন-এ সমবেত হয়।


title: বিভিন্ন ধর্মে উপবাস

text:
রোজা বা উপবাস একটি ধর্মীয় বিধান। ইসলাম ধর্মে রমজান মাসের রোজা বা উপবাস সর্বব্যাপী পরিচিতি পেলেও অন্যান্য ধর্মেও উপবাসের বিধান রয়েছে।
ইসলামের পঞ্চস্তম্ভের চতুর্থ স্তম্ভ রোজা বা উপবাস। পবিত্র রমজান মাসে সারা জাহানের মুসলমানগণ রোজাব্রত পালন করে থাকেন। ইসলাম ধর্মে রামাদান মাসে ফজর থেকে মাগরিব পর্যন্ত পূর্নবয়স্ক সুস্থ সবল নারী-পুরুষের জন্য বাধ্যতামুলক। রোজা পালন সময়ে কোন প্রকার খাদ্য গ্রহন এবং পান সম্পূর্নরূপে নিষিদ্ধ। আল কোরআনে বলা হয়েছে সাওম বা রোজা পালনের মাধ্যমে মুসলমানগণ তাকওয়া অর্জন করে। বিশ্বাস করা হয় রোজা মানুষকে আত্মশুদ্ধি অর্জনে সাহায্য করে এবং পাপ প্রবৃত্তি থেকে দূরে রাখে। মুসলমানেরা বিশ্বাস করেন রোজা শুধু খাবার ও পানীয় বর্জন নয়। রোজা হচ্ছে কথা ও কর্মে মিথ্যা পরিহার করা, অশোভনীয় ভাষা পরিহার, ঝগড়া ফ্যাসাদ এবং কুপ্রবৃত্তি ও খারাপ চিন্তা থেকে দূরে থাকাই রোজা। তাই সব কিছু মিলিয়ে রমজান মাসে প্রকৃত মুসলমানগণ নিজেদের নৈতিক চরিত্র এবং অভ্যাষের উন্নতি সাধনে কাজ করে চলেন।


title: বিভিন্ন ধর্মে উপবাস

text: রোজা মুসলমানদেরকে ধৈর্য্য এবং আত্মসংযম শিক্ষা দেয়। ব্যক্তিগত ভুল ভ্রান্তি শোধরাতে সাহায্য করে। রোজা বেহেশত অর্জনে সাহায্য করে।


title: বিভিন্ন ধর্মে উপবাস

text: রমজান মাসে প্রতিটি মুসলমানের জন্য রোজা পালন করা ফরজ বা বাধ্যতামূলক। তবে ইসলামের আরো কিছু দিবসে রোজা পালনে উৎসাহিত করা হয়েছে।


title: বিভিন্ন ধর্মে উপবাস

text:
রোজা রাখার জন্য বছরের কয়েকটি দিন মুসলমানদের জন্য নিষিদ্ধ করা হয়েছে।
যাদের জন্য রোজা পালন বাধ্য নয়ঃ


title: বিভিন্ন ধর্মে উপবাস

text: বাহাই ধর্মানুসারীদের জন্য বাহাউল্লাহা কিতাবই আকদাসে বাহাই মাস আলা (২ মার্চ- ২০ মার্চ) এ ১৯ দিনের রোজা রাখার বিধানের কথা উল্লেখ করেছেন। সূর্যোদয় থেকে সূর্যাস্ত পর্যন্ত কোনরূপ পানাহার এমনকি ধূম্রপান পর্যন্ত নিষিদ্ধ। ১৫ থেকে ৭০ বয়সী সকল বাহাইকে এই রোজা বা উপবাস পালন করতে হবে। অসুস্থ, গর্ভবতী, ঋতুবতী, পর্যটক, কঠোর পরিশ্রমকারীদের জন্য রোজার বিধান শিথিল করা হয়েছে। তবে যারা কঠোর পরিশ্রম করেন তাদেরকে নির্জনে স্বাভাবিকের তুলনায় কম আহার করতে বলা হয়েছে।


title: বিভিন্ন ধর্মে উপবাস

text: বৌদ্ধধর্মে বৌদ্ধ ভিক্ষুরা বিনয় নীতি অনুসরণ করে যাতে সাধারনত দুপুরের আহারের পরে সেদিন আর কোন খাবার গ্রহন করে না। যদিও এটাকে উপবাস বলা চলে না। তবুও শৃংখলিত আহার বিধি ধ্যান এবং সুস্বাস্থ অর্জনে সাহায্য করে। গৌতম বুদ্ধ প্রথম জীবনে অর্থ্যাৎ রাজপুত্র সিদ্ধার্থ দুজন শিক্ষকের তত্বাবধানে শিক্ষাগ্রহন করেন। এসময়ে তিনি খুবই কম খাদ্য গ্রহন করতেন। পরবর্তীতে তার উপদেশ মালায় তিনি কম খাদ্য গ্রহনের কথা উল্লেখ করেন। বৌদ্ধ ধর্মানুসারীদের সপ্তাহের একটি দিনে অষ্টবিধান অনুসরন করতে বলা হয়েছে যাতে দুপুর থেকে পরদিন সকাল পর্যন্ত উপবাসের বিধান রয়েছে। বজ্রযান অনুসারীরা নুয়াং নে অনুসরণ করে যা তান্ত্রিক অনুশাসন চেনরেজিগের মত।


title: বিভিন্ন ধর্মে উপবাস

text: খ্রিস্ট ধর্মের বাইবেলিকার বইয়ের মধ্যে ইসাইয়াহ (৫৮:৬-৭), জাকারিয়াহ (৭:৫-১০), বুক অফ দানিয়েলে উপবাসে কথা বলা হয়েছে। তবে এখানে উপবাসে খাদ্য পানীয় পরিহারের বদলে সৃষ্টিকর্তার আদেশ পূর্ণরূপে প্রতিপালন করতে গরীব এবং দুর্দশাগ্রস্থকে সাহায্যের কথা বলা হয়েছে। বুক অফ দানিয়েলে আংশিক উপবাসের কথা বলা হয়েছে।


title: বিভিন্ন ধর্মে উপবাস

text: খ্রিস্টধর্মের বিভিন্ন শাখা বা চার্চ উপবাস পালন করে থাকে। তবে কিছু শাখা এটাকে পালন করে না। ক্যাথলিক চার্চ এবং ইস্টার্ণ অর্থোডক্স চল্লিশ দিনের আংশিক উপবাস পালন করে থাকে। ইথিওপিয়ান অর্থোডক্স চার্চ বছরে কয়েকবার সপ্তাহব্যাপী আংশিক উপবাস পালন করে। উক্ত সময়ে তারা মাংস এবং দুগ্ধ আহার থেকে বিরত থাকে। বাইবেলে (লেভিক্টাস ২৩:২৭,৩১) বলা হয়েছে, সবার উচিত সপ্তম মাসের নবম দিনের সন্ধ্যা থেকে দশম দিনের সন্ধ্যা পর্যন্ত কোনরূপ খাদ্য গ্রহন না করা।


title: বিভিন্ন ধর্মে উপবাস

text: হিন্দু ধর্মে উপবাস একটি আনুসংগিক অংশ। ব্যক্তিগত বিশ্বাস এবং আঞ্চলিক রীতিনীতি অনুসারে হিন্দু ধর্মে বিভিন্ন ধরণের উপবাস প্রচলিত আছে।জৈন ধর্মে বিভিন্ন ধরণের উপবাস প্রথা পচলিত আছে। এর একটি হচ্ছে চৌবিহার উপবাস যাতে পরবর্তী দিনের সূর্যোদয় পর্যন্ত কোন প্রকার খাবার বা পানি গ্রহন করা যায় না। আরেকটি উপবাস ব্রত হচ্ছে ত্রিবিহার উপবাস যেখানে কোন খাবার খাওয়া যায় না কিন্তু ফুটানো পানি পান করা যায়। জৈন ধর্মমতে যে কোন উপবাসের মূল লক্ষ্য হচ্ছে অহিংসা অর্জন। সাধারনত পাজ্জ্যশনে উপবাস পালন করা হয়। কোন ব্যক্তি যদি পাজ্জ্যশনে আটদিন উপবাস পালন করে তবে তাকে বলা হল আত্থাই এবং দশদিন উপবাস করলে বলা হয় দশ লক্ষন। আর মাসব্যাপী উপবাস পালন করলে বলা হয় মশখমন। জৈনদের মধ্যে উপবাস পালন না করে খুবই কম খাবার আহার করার রীতি অতি সাধারণ দৃশ্য। যে সকল ব্যক্তিরা মসুরের ডাল এবং স্বাদহীন খাবার শুধুমাত্র লবন ও মরিচ দিয়ে খেয়ে থাকেন তাদের বলা হয় আয়ামবলি। জৈনরা দিনে একবার মাত্র খাবার গ্রহন করে একাসসন নামে উপবাস পালন করে। দিনে দুই বার খাবার খেয়ে বিয়াসন উপবাস পালন করে।


title: বিভিন্ন ধর্মে উপবাস

text: ইহুদি ধর্মে উপবাস মানে সকল ধরণের খাবার ও পানি গ্রহন থেকে বিরত থাকা। ঐতিহ্যগতভাবে ইহুদিরা বছরে ছয়দিন রোজা পালন করে থাকে। ইয়াম কিপ্পুর হচ্ছে ইহুদি বর্ষপঞ্জিকার সবথেকে গুরুত্বপূর্ণ দিন। এদিন সকল পূর্ণবয়স্ক নারী পুরুষ উপবাস পালন করে থাকে। এই পবিত্র দিনে তারা উপসনার চেয়ে উপবাসকেই বেশী গুরুত্ব দিয়ে থাকে। যদি কেউ উপবাস পালন করে বিছানায় শুয়ে থাকে তবুও সে পূর্ণ ধর্মীয় বিধান পালনের পূণ্য লাভ করবে।


title: বিভিন্ন ধর্মে উপবাস

text: দ্বিতীয় গুরুত্বপূর্ণ উপবাসের দিন তিশা বাব। আনুমানিক ২৫০০ বছর আগে এই দিনে ব্যবলনিয়া জেরুজালেমের প্রথম পবিত্র মন্দির ধ্বংস করে দেয় এবং প্রায় ২০০০ বছর আগে রোমানরা জেরুজালেমের দ্বিতীয় পবিত্র মন্দির ধ্বংস করে দেয়। তিশা বাব এ ইহুদিরা বিভিন্ন ট্রাজেডিতে পতিত হয়েছে। সেই উপলক্ষ্যে তারা এই দিনটিকে পালন করে। এমনকি দ্বিতীয় যুদ্ধে সংঘটিত হলোকাস্টও এই তিশা বাবের সময়ে সংঘটিত হয়।


title: বিভিন্ন ধর্মে উপবাস

text: শিখধর্মে উপবাস প্রথাকে নিরুৎসাহিত করা হয়েছে। গুরু গ্রন্থ সাহিবে বলা হয়েছে উপবাস কোন আত্মিক সুবিধা বয়ে আনে না। তাই শরীরকে কষ্ট দিয়ে কোন লাভ নেই। তবে শুধু মাত্র স্বাস্থ্যজনিত কারণে উপবাস করার অনুমোদন দেওয়া হয়েছে।


title: বিভিন্ন ধর্মে উপবাস

text: "I do not keep fasts, nor do I observe the month of Ramadaan. I serve only the One, who will protect me in the end. ||1||" (Guru Granth Sahib Ji, Ang 1136)


title: বিভিন্ন ধর্মে উপবাস

text: "Fasting on Ekadashi, adoration of Thakurs (stones) one remains away from Hari engaged in the Maya and omens. Without the Guru’s word in the company of Saints one does not get refuge no matter how good one looks." (Bhai Gurdas Ji, Vaar 7)


title: বিভিন্ন ধর্মে উপবাস

text: =তাও বাদ==


title: ডেভন ম্যালকম

text: ডেভন ইউজিন ম্যালকম (; জন্ম: ২২ ফেব্রুয়ারি, ১৯৬৩) কিংস্টনে জন্মগ্রহণকারী জামাইকান বংশোদ্ভূত সাবেক ইংরেজ আন্তর্জাতিক ক্রিকেট তারকা। টেস্ট ক্রিকেটে ইংল্যান্ডের প্রতিনিধিত্ব করেন তিনি। এছাড়াও, প্রথম-শ্রেণীর কাউন্টি ক্রিকেটে ডার্বিশায়ার, নর্দাম্পটনশায়ার ও লিচেস্টারশায়ারের পক্ষে খেলেছেন। দীর্ঘদেহী ডেভন ম্যালকম মূলতঃ ডানহাতে ফাস্ট বোলিংয়ে পারদর্শী ছিলেন। পাশাপাশি ডানহাতে ব্যাটিংয়েও ভূমিকা রাখতেন।


title: ডেভন ম্যালকম

text: ১৯৯০-এর দশকে ইংল্যান্ডের স্বল্প কয়েকজন প্রকৃত ফাস্ট বোলারদের মধ্যে অন্যতম ছিলেন তিনি। জামাইকার কিংস্টনে জন্মগ্রহণ করলেও ইংল্যান্ডের নাগরিক হন। ১৯৮৪ সালে ডার্বিশায়ারের পক্ষে তাঁর প্রথম-শ্রেণীর ক্রিকেটে অভিষেক ঘটে। এরপর ১৯৮৭ সালে ইংল্যান্ডের পক্ষে খেলার সুযোগ লাভ করেন। ৪০ টেস্টে অংশগ্রহণ করলেও তিনি মাত্র দশটি একদিনের আন্তর্জাতিকে অংশ নেয়ার সুযোগ পান। তিনি তাঁর সময়কালে বিশ্ব ক্রিকেট অঙ্গনে অন্যতম সেরা ফাস্ট বোলার ছিলেন।


title: ডেভন ম্যালকম

text: ব্যাট হাতে নিদারুণ ব্যর্থ হলেও তাঁর জনপ্রিয়তা ছিল। সচরাচর এগারো নম্বরে ব্যাটিংয়ে নামতেন। ব্যাটিং অর্ডার নিয়ে তাঁকে প্রায়শঃই ফিল টাফনেলের সাথে প্রতিদ্বন্দ্বিতায় অবতীর্ণ হতে হতো। বেশ কিছু দূর্দান্ত ছক্কা হাঁকাতেন ও ধারাভাষ্যকার ব্রায়ান জনস্টনের কাছে জনপ্রিয়তা পান। ক্রিকেট লেখক কলিন ব্যাটম্যান মন্তব্য করেন যে, ম্যালকম মনে প্রাণে কিন্তু সাবলীলভাবে মাঠে নামতেন ও জাতীয় বীর বনে যেতেন।


title: ডেভন ম্যালকম

text: ১৯৮৯ সালের অ্যাশেজ সিরিজ চলাকালে টেস্ট দলের অনেক সদস্য দক্ষিণ আফ্রিকায় বিদ্রোহী সফরে আগ্রহ প্রকাশ করলে দল নির্বাচকমণ্ডলী তাঁদেরকে সিরিজের বাদ-বাকী টেস্ট থেকে বাদ দেয়। ফলে, ম্যালকমের ইংল্যান্ড দলের পক্ষে খেলার সুযোগ ত্বরান্বিত হয়। ইতোমধ্যেই ৩-০ ব্যবধানে এগিয়ে থাকা অস্ট্রেলিয়া দলের বিপক্ষে ৫ম টেস্টে মাঠে নামেন। মার্ক টেলর-জিওফ মার্শ অপরাজিত অবস্থায় থাকলে প্রথম দিন তাঁর উইকেটবিহীন অবস্থায় কাটে। দ্বিতীয় দিন স্টিভ ওয়াহকে শূন্য রানে প্যাভিলিয়নে ফেরৎ পাঠান। তাস্বত্ত্বেও অস্ট্রেলিয়া পুণরায় ইনিংস ব্যবধানে জয়ী হয়। নীচের সারিতে ব্যাটিংয়ে নেমে উভয় ইনিংসে সর্বমোট ১৪ রান তুলেন। তন্মধ্যে একটি চার ও একটি ছক্কার মার ছিল। অস্ট্রেলিয়ার বিপক্ষে পরবর্তী সিরিজে নিজস্ব সর্বোচ্চ ২৯ তুলেন মাত্র ১৮ বলে। এতে তিনটি চারের মার ছিল ও শেন ওয়ার্নের বলে উপর্যুপরি দুইটি ছক্কা হাঁকান।


title: ডেভন ম্যালকম

text: ১৯৮৯-৯০ মৌসুমে ওয়েস্ট ইন্ডিজ সফরের প্রথম টেস্টে ইংল্যান্ড জয় পায়। দ্বিতীয় টেস্টে ম্যালকম দশ উইকেট তুলে নেন ও চার টেস্টের সিরিজে ১৯ উইকেট পান। এরফলে ঐ সফরে ইংল্যান্ডের সর্বোচ্চ উইকেট শিকারী ছিলেন তিনি।


title: ডেভন ম্যালকম

text: ২০ আগস্ট, ১৯৯৪ তারিখে ওভালে সফরকারী দক্ষিণ আফ্রিকার বিপক্ষে ফ্যানি ডি ভিলিয়ার্সের বলে ম্যালকমের হেলমেটে আঘাত লাগে। এরপর তিনি তাঁর জনপ্রিয় বাক্য "তুমি ইতিহাস হয়ে আছ" বলেন। এরপর তিনি স্মরণীয় বোলিং করেন ৯/৫৭ যাতে দক্ষিণ আফ্রিকার ব্যাটিং অর্ডার ধূলিস্মাৎ হয়ে যায়। টেস্ট ক্রিকেটের ইতিহাসে তাঁর এ বোলিং পরিসংখ্যান ঐ সময় ষষ্ঠ সেরা ছিল। তাঁর এ সাফল্য ২০০২ সালে চ্যানেল ফোরের ১০০ সেরা ক্রীড়া মূহূর্তে ৯১তম অবস্থানে ছিল। বিংশ শতকে ইংরেজ ফাস্ট বোলারদের মধ্যে সেরা বোলিং পরিসংখ্যান হিসেবে বিবেচিত হয়। ১৯৯৫ সালে উইজডেন কর্তৃক বর্ষসেরা ক্রিকেটার মনোনীত হন।


title: ডেভন ম্যালকম

text: ১৯৯৫-৯৬ মৌসুমে দক্ষিণ আফ্রিকার বিপক্ষে সিরিজে অংশ নেয়ার পর ইংল্যান্ড দলের ম্যানেজার রে ইলিংওয়ার্থের সাথে সম্পর্কের অবনতি হতে থাকে। এছাড়াও ইংল্যান্ডের তৎকালীন বোলিং কোচ পিটার লিভারের সাথেও তাঁর মতানৈক্য ঘটে। চূড়ান্ত টেস্টে দ্বিতীয় নতুন বল হাতে নিয়েও ডেভ রিচার্ডসন ও পল অ্যাডামসের শেষ উইকেট জুটিতে ৭৩ রান উঠে।


title: ডেভন ম্যালকম

text: ম্যালকমের আট বছরের খেলোয়াড়ী জীবনের সমাপ্তি ঘটে ১৯৯৭ সালের অ্যাশেজ সিরিজের ওভালের চূড়ান্ত টেস্টে। তাঁর আন্তর্জাতিক ক্রিকেটের সূত্রপাত ঘটে অ্যাশেজের পরাজয় ও সমাপ্তি ঘটে অ্যাশেজ টেস্ট জয়ের মাধ্যমে। কিন্তু, তিনি ১৪ ওভার বোলিং করে অস্ট্রেলিয়ার দ্বিতীয় ইনিংসের তৃতীয় বলে ম্যাথু এলিয়টকে লেগ বিফোরের ফাদে ফেলে একটিমাত্র উইকেট পেয়েছিলেন। যদিও ইংল্যান্ডের পক্ষে শতাধিক উইকেট পেয়েছেন, কিন্তু তাঁর শেষ টেস্টের বোলিং গড় ছিল ৩৭-এর উপর।


title: ডেভন ম্যালকম

text: কাউন্টি ক্রিকেটে কার্যকরী বোলাররূপে চিহ্নিত ছিলেন তিনি। ১৯৯৮ সালে নর্দাম্পটনশায়ারে চলে যান। দুই বছর ঐ ক্লাবে অবস্থানের পর লিচেস্টারশায়ারে চুক্তিবদ্ধ হন। ২০০৩ সালে ঐ ক্লাবে সর্বশেষ প্রথম-শ্রেণীর ক্রিকেটে অংশ নেন। চূড়ান্ত মৌসুমে ৬০-এর বেশী উইকেট পান ও একবার ১০-উইকেট লাভ করেছিলেন। লিচেস্টারশায়ারে সহস্রাধিক প্রথম-শ্রেণীর উইকেট পেয়েছিলেন।


title: ডেভন ম্যালকম

text: প্রথম-শ্রেণীর ক্রিকেট থেকে অবসর নেয়ার পরও নর্দাম্পটনশায়ার ক্রিকেট লীগ প্রিমিয়ার ডিভিশনে ব্রিক্সওয়ার্থ ক্রিকেট ক্লাব ও মাইনর কাউন্টিজ চ্যাম্পিয়নশীপে সাফোকের প্রতিনিধিত্ব করেন। ইউ গাইজ আর হিস্ট্রি শিরোনামে একটি গ্রন্থ প্রকাশ করেন। দি উইকেস্ট লিঙ্ক অনুষ্ঠানে অতিথি হিসেবে অংশ নেন। কিন্তু কোনবারই জয় পাননি।


title: ডেভন ম্যালকম

text: ক্রিকেট সরঞ্জাম কোম্পানীও পরিচালনা করেছেন। এরমাধ্যমে বিশ্বের বিভিন্ন স্কুল ও ক্লাবে ক্রিকেট সরঞ্জাম বিক্রয়ের সাথে জড়িত ছিলেন।


title: কোসা (মাওবাদী)

text:
কাদ্রি সত্যনারায়ণ রেড্ডি (),
সাধারণভাবে কোসা() গেরিলা নামে পরিচিত, হচ্ছেন একজন ভারতের মাওবাদী কমিউনিস্ট পার্টির কেন্দ্রীয় কমিটির সদস্য। ভারতের কমিউনিস্ট পার্টি (মাওবাদী) ভারতের একটি কমিউনিস্ট পার্টি এবং ভারতে মাওবাদী বিদ্রোহী হবার কারণে নিষিদ্ধ।


title: মত্ত রবিকুমার

text: মত্ত রবিকুমার () (মৃত্যু ১৬ জুন, ২০০৬) ছাড়াও নামে পরিচিত, রবি কুমার, গেরিলা নাম শ্রীধর বা অনিল ভারতের কমিউনিস্ট পার্টি (মাওবাদী) দলের অন্ধ্রপ্রদেশ রাজ্য কমিটির সদস্য বিশিষ্ট নেতা ছিলেন। তিনি ১৯৬৮ সালে বিপ্লবী আন্দোলনে যোগ দেন। ২০০৬ সালে তিনি পুলিশ বাহিনীর সঙ্গে একটি সম্মুখযুদ্ধে নিহত হয়েছেন। সেই সময়ে, তিনি কৃষ্ণা জেলা এবং গুন্টুর জেলায় দলের স্কোয়াড অপারেশনের দায়িত্ব পালন করছিলেন।


title: পশ্চিমবঙ্গের অর্থনীতি

text: পশ্চিমবঙ্গের অর্থনীতি হল পূর্ব ভারতের পশ্চিমবঙ্গ রাজ্যের প্রধানত কৃষি ও মাঝারি আকারের শিল্পের উপর নির্ভরশীল অর্থনীতি, যদিও রাজ্যটির অর্থনীতিতে সেবা এবং ভারী শিল্পগুলির ক্রমবর্ধমান গুরুত্বপূর্ণ ভূমিকা পালন করে চলেছে। রাজ্যের একটি উল্লেখযোগ্য অংশ অর্থনৈতিকভাবে পশ্চাৎপদ, যথা কোচবিহার, দার্জিলিং, জলপাইগুড়ি, মালদা, উত্তর দিনাজপুর ও দক্ষিণ দিনাজপুর এই ছয়টি উত্তরবঙ্গের জেলার বৃহত অংশ; পুরুলিয়া, বাঁকুড়া, বীরভূম এই তিনটি দক্ষিণবঙ্গের পশ্চিমের জেলা, এবং সুন্দরবন এলাকা। স্বাধীনতার কয়েক বছর পড়ও পশ্চিমবঙ্গ খাদ্য চাহিদা মেটানোর জন্য কেন্দ্রীয় সরকারের ওপর নির্ভরশীল ছিল; খাদ্য উৎপাদন নিশ্চল হয়ে পড়ে এবং সবুজ বিপ্লব রাষ্ট্রকে উপেক্ষা করে। যাইহোক, ১৯৮০ এর দশকের পর থেকে খাদ্য উৎপাদনে রাজ্যটির একটি উল্লেখযোগ্য অগ্রগতি হয়েছে এবং রাজ্যটি এখন কয়েকটি ভারতীয় রাজ্যগুলির মধ্যে একটি যে সমস্ত রাজ্য খাদ্য উৎপাদনের একটি উদ্বৃত্ত অংশ রয়েছে। পশ্চিবঙ্গের জনসংখ্যা ভারতবর্ষে জনসংখ্যার মাত্র ১৫% অংশ হয়েও রাজ্যটি ভারতের সর্বাধিক গুরুত্বপূর্ণ খাদ্য উৎপাদক রাজ্যগুলির একটি, দেশের চালের প্রায় ২০% এবং আলুর উৎপাদনের ৩৩% উৎপাদন করে রাজ্যটি। ২০১১ সালের হিসাবে রাজ্যটির মোট আর্থিক ঋণ ১,৯১৮ বিলিয়ন (৩০ বিলিয়ন মার্কিন ডলার) দাঁড়ায়।


title: পশ্চিমবঙ্গের অর্থনীতি

text: ২০১৫-২০১৭ সালের হিসাবে পশ্চিমবঙ্গ ভারতর ষষ্ঠ বৃহৎ অর্থনীতি। ২০১৪-২০১৫ সালে রাজ্যটির মোট জিডিপি এর পরিমাণ ৮,০০,৮৬৮ কোটি টাকা বা ১৩৮ বিলিয়ন ডলার ছিল। ২০১৫-২০১৬ সালে রাজ্যটির জিডিপির পরিমান ৯.২০ লাখ কোটি টাকা বা ১৪১ বিলিয়ন ডলার। এটি ভারতের মোট জিডিপি এর ৬.৭ শতাংশ অংশীদার। স্বাধীনতার প্রথম দিকে রাজ্যগুলির মধ্যে সর্ববৃহৎ অর্থনীতি ছিল এটি। ১৯৮০'র সময় দেশের মোট উৎপাদনের ৯.৬ শতাংশ অংশীদার ছিল এই রাজ্য । এরপর ট্রেড ইউনিয়নগুলির অত্যুগ্র আন্দোলনের ফলে রাজ্যটির অর্থনীতি সংকুচিত হয়; ১৯৯৮ সালে এসে রাজ্যটির দেশীয় উৎপাদনের অংশীদারিত্ব ছিল ৫ শতাংশেরও কম। তবে ২০০০ সাল থেকে রাজ্যটির শিল্পমুখী পদক্ষেপে অর্থনীতির বৃদ্ধি ঘটে।


title: পশ্চিমবঙ্গের অর্থনীতি

text: পশ্চিমবঙ্গ একটি কৃষি প্রধান রাজ্য। রাজ্যটির মোট জিডিপি এর ২৭ % আসে কৃষিক্ষেত্র থেকে। পশ্চিমবঙ্গের প্রধান কৃষি ফসলগুলি হল ধান (চাল),আলু,পাট,গম,চা,আখ প্রভৃতি। ২০১৪ সালে পশ্চিমবঙ্গ চাল উৎপাদনে ভারত এর মধ্যে প্রথম স্থান অধিকার করে । এই সময় পশ্চিমবঙ্গের মোট চাল উৎপাদনের পরিমাণ ছিল ১৫ মিলিয়ন টন।ভারতে আলু উৎপাদনে পশ্চিমবঙ্গ দ্বিতীয় স্থানে রয়েছে ,২০১৪ সালে ৮.৯ মিলিয়ন টন আলু উৎপাদন করে রাজ্যটি। এছাড়া, পাট উৎপাদনে প্রথম ও চা উৎপাদনে দ্বিতীয় স্থানে রয়েছে রাজ্যটি। দেশের মোট পাট উৎপাদনের ৬৭ শতাংশ হয় এই রাজ্যে। রাজ্যটির গম,তৈলবীজ,আখ প্রভৃতি ফসল উৎপাদন দেশের মধ্যে বিশেষ ভূমিকা রয়েছে। এই রাজ্যে উৎপাদিত দার্জিলিং চা জগৎ বিখ্যাত।


title: পশ্চিমবঙ্গের অর্থনীতি

text:
কলকাতা পশ্চিমবঙ্গের রাজধানী এবং পূর্ব ভারতের অর্থনীতির কেন্দ্রস্থল।এখানে পাট শিল্প ,বস্ত্র শিল্প, রাসায়নিক শিল্প,জাহাজ নির্মাণ শিল্প, তথ্যপ্রযুক্তি শিল্প প্রভৃতি গড়ে উঠেছে।এছাড়া পশ্চিমবঙ্গের বন্দর শহর হলদিয়া ও পশ্চিমের খনিজ দ্রব্য পরিপূর্ণ অঞ্চলে আসানসোল ও দুর্গাপুর শিল্পাঞ্চল গড়ে উঠেছে। উত্তরবঙ্গে চা শিল্প ও পর্যটন শিল্প খুবই উন্নত। শিলিগুড়ি এই অঞ্চলের প্রধান শহর ও বাণিজ্য কেন্দ্র।
একটি অগ্রণী প্রবণতা স্থাপনে পশ্চিমবঙ্গের তথ্যপ্রযুক্তি (আই.টি) ক্ষেত্র এক নেতৃস্থানীয় ভূমিকায় আবির্ভূত হয়েছে এবং এটি রাজ্যের অর্থনীতির প্রসারে বেশ ভালো কাজ করছে। সুসজ্জিত ভাল প্রশিক্ষিত জনশক্তি সহ, তথ্যপ্রযুক্তি বা আই.টি শিল্প ভারতের বাণিজ্যিক রেখান্যাসের মধ্যে একটি বিশেষ স্থান দাবী করে।
তথ্যপ্রযুক্তি বা আই.টি-র কেন্দ্রস্থল গঠনের ক্ষেত্রে ইলেকট্রনিক কমপ্লেক্স রাজ্যে জনপ্রিয়ভাবে পরিচিত। এটি উন্নত-প্রযুক্তির ব্যবস্থার অবিশ্বাস্য অগ্রগতির প্রতিনিধিত্ব করে। বিশ্বব্যাপী তথ্য প্রযুক্তি (আই.টি) ব্র্যান্ডের কিছু বৃহত্তম নামের মধ্যে রয়েছে; উইপ্রো, টি.সি.এস, আই.বি.এম এবং এন.আই.আই.টি, কলকাতায় অবস্থিত এই তথ্য প্রযুক্তি (আই.টি) – ভবনগুলি রাজ্যের জন্য এক গৌরবময় স্থান।
পশ্চিমবঙ্গের এই তথ্য প্রযুক্তি (আই.টি) শিল্পগুলিতে অসংখ্য কর্মসংস্থানের সুযোগ শুধুমাত্র ভারতীয় সংস্থাগুলিকেই নয় বরঞ্চ বিদেশী প্রতিষ্ঠানগুলিকেও উচ্চ-মাত্রায় কর্মী সরবরাহের শ্রেষ্ঠ সমাধান দেয়। তথ্য প্রযুক্তির সক্রিয় সেবা বা আই.টি-র ক্ষেত্র আই.টি-র একটি সম্প্রসারণ এবং যথাযোগ্যভাবে তার মৌলিক নিয়ামকের সুযোগ বর্ধন করে।


title: পশ্চিমবঙ্গের অর্থনীতি

text: ২০১৬ সালের মে মাসের শেষে, কেন্দ্রীয় বিদ্যুৎ কর্তৃপক্ষ তার সাইট "সিইএ.এনআইসি.আইএন" (cea.nic.in) এর দ্বারা প্রকাশিত তথ্য অনুসারে, দেশের বিদ্যুৎ উৎপাদন ক্ষমতা ৩০৩.০৮৩ গিথা ওয়াট এর মধ্যে রাজ্যের বিদ্যুৎ উৎপাদন ক্ষমতা ৯৯৮৪.৪০ মেগাওয়াট। পশ্চিমবঙ্গে মোট উৎপাদিত বিদ্যুৎ-এর মধ্যে, ৮৫২৩.৮৩ মেগাওয়াট তাপবিদ্যুৎ সরবরাহ করে, বাকি ১,৩২৮.3 মেগাওয়াট জলবিদ্যুৎ এবং পুনর্নবীকরণযোগ্য শক্তি দ্বারা একযোগে অবদান রাখে। পশ্চিমবঙ্গ সরকারের বিদ্যুৎ মন্ত্রণালয় তার রিপোর্টে পশ্চিমবঙ্গের নিজস্ব বিদ্যুৎ উৎপাদক কেন্দ্রগুলির সাথে তাদের নিজ নিজ অবস্থান ও উৎপাদনের ক্ষমতা উল্লেখ করে ২০১৫ সালের মার্চ মাসে। সেখানে মোট বিদ্যুতের পরিমাণ ১৩,৮২৬ মেগাওয়াট বলে উল্লেখ করে। [8] এপ্রিল ২০১৬ এর শেষে, ৩৭৪৬৩ টি গ্রামের মধ্যে ৩৭৪৪৯ টি গ্রামে বিদ্যুৎ সংযোগ পৌচ্ছেগেছে।ফলে পশ্চিমবঙ্গের ৯৯.৯৬ গ্রামের বাসিন্দারা বিদ্যুৎ পরিসেবা পাচ্ছেন।


title: পশ্চিমবঙ্গের অর্থনীতি

text:
পশ্চিমবঙ্গের সড়ক পথের মোট দৈর্ঘ্য ৯২,০২৩ কিমি। এর মধ্যে রাজ্য সড়ক হল ২,৫৭৮ কিমি ও রাজ্য সড়ক ২,৩৯৩ কিমি। বাকি ৮৭,০৫২ কিমি হল জেলা সড়ক ও গ্রামীণ সড়ক।জাতীয় ও রাজ্য সড়ক দ্বারা রাজ্যের বন্দরের সঙ্গে শিল্পক্ষেত্রগুলি ও শহর ভালভাবে যুক্ত।
২০১৫ সালের জুন মাসে কেন্দ্রীয় সরকার নেপাল, ভুটান, ভারত ও বাংলাদেশের মধ্যকার দ্বিপক্ষীয় বিবিসির সংযোগের স্থায়ীত্ব বৃদ্ধির জন্য সড়ক নির্মানের জমির প্রাপ্যতা সাপেক্ষে, রাজ্যটির জাতীয় মহাসড়কের দৈর্ঘ্য আরও দুই হাজার কিলোমিটারের মধ্যে বৃদ্ধি করার আহ্বান জানিয়েছে। এর জন্য $ ৪-৫ বিলিয়ন মার্কিন ডলারের মধ্যে বিনিয়োগ করা হবে পশ্চিমবঙ্গে। [


title: পশ্চিমবঙ্গের অর্থনীতি

text: পশ্চিমবঙ্গে রাজ্যে রেল পরিসেবা প্রদান করে ভারতীয় রেলের তিনটি শাখা, যথা- পূর্ব রেল, দক্ষিণ পূর্ব রেল এবং উত্তর-পূর্ব সীমান্ত রেল। ২০১৪-১৫ এর শেষের দিকে, পশ্চিমবঙ্গে রেলপথের দৈর্ঘ্য ছিল ৪,৪৮১ কিলোমিটার, যার প্রায় ৪,০০০ কিলোমিটারের বিস্তৃতি ব্রড গেজে রূপান্তরিত হয়েছে এবং প্রায় ২,৫০০ কিলোমিটার বৈদ্যুতিয়ায়ন হয়েছে, চালু ট্র্যাকের দৈর্ঘ্য ৭১২২ কিলোমিটার এবং মোট ট্র্যাক দৈর্ঘ্য ছিল ১০,৪৬৬ কিলোমিটার। রাজ্যটিতে মোট রেলওয়ে স্টেশনের সংখ্যা ৮০০-এর বেশি।


title: পশ্চিমবঙ্গের অর্থনীতি

text: কলকাতা মেট্রো রেলপথ হচ্ছে আই.আর.-এর সবচেয়ে নতুন রেলওয়ে জোন যা ২৮ কিলোমিটার পথ দৈর্ঘ্যের একটি কর্মক্ষম কলকাতা শহরের মেট্রো রেল সংযোগের সাথে, ১৭ কিলোমিটার ভূগর্ভস্থ মেট্রো রেল পরিসেবা প্রদান করে। ২০১০ সালের হিসাবে কলকাতায় আনুমানিক ১২০ কিলোমিটার দৈর্ঘ্যের মেট্রো রেলপথ নির্মান চলছে।কলকাতা মেট্রো রেলের থেকে বলা হয়েছে ২০১৮ সালের জুন মাসে চারটি ভিন্ন রুটে মোট ২৩ কিমি মেট্রো রেল চালু হবে।


title: পশ্চিমবঙ্গের অর্থনীতি

text:
দুটি আন্তর্জাতিক বিমান বন্দর ও দুটি অভ্যন্তরীণ বিমান বন্দর রয়েছে পশ্চিমবঙ্গে।আন্তর্জাতিক বিমান বন্দর দুটি হল নেতাজি সুভাষচন্দ্র বসু আন্তর্জাতিক বিমানবন্দর ও বাগডোগরা বিমানবন্দর । অন্ডাল বিমানবন্দর ও কোচবিহার বিমানবন্দর দুটি হল আভ্যন্তরীণ বিমানবন্দর।
রাজ্যটিতে রয়েছে কলকাতা বন্দর এর মত বৃহত নদী বন্দর ও হলদিয়া বন্দর ।কুলপিতে রয়েছে একটি ছোট বন্দর যা কুলপি বন্দর নামে পরিচিত। এছাড়া সাগর দ্বীপএ সাগর বন্দর নামে একটি গভীর সমুদ্র বন্দর গড়া হবে যার গভীরতা হবে ১৪.৫ মিটার এবং পূর্ব মেদিনীপুরে বেসরকারি উদ্যোগে গড়ে উঠছে রসুলপুর বন্দর।


title: পশ্চিমবঙ্গের অর্থনীতি

text:
পর্যটন পশ্চিমবঙ্গের অর্থনীতির এক গুরুত্বপূর্ণ অংশ। রাজ্যটির প্রধান পর্যটন স্থান হল-কলকাতা,দার্জিলিং,তরাই,ডুয়ার্স,সুন্দরবন,দীঘা,গঙ্গা সাগর,শান্তিনিকেতন,বোলপুর,মুর্শিদাবাদ,বিষ্ণুপুর প্রভৃতি।
রাজ্যটি খনিজ দ্রবে খুবই উন্নত।রাজ্যটিতে মজুত রয়েছে প্রচুর কয়লা।পশ্চিমবঙ্গে সঞ্চিত কয়লার পরিমাণের দিক দিয়ে ভারতের চতুর্থ বৃহৎ রাজ্য। এছাড়া এখানে ডলোমাইট,চুনাপাথর,প্রকৃতিক গ্যাস,সামান্য ম্যাঙ্গানিজ পাওয়া যায়।রাজ্যটির কিছু স্থানে সামান্য খনিজ তেলের সন্ধান মিলেছে তবে এখনও এর উৎপাদন শুরু হয়নি।
এই রাজ্যটির প্রধান রপ্তানি দ্রব্য হল পাটজাত পণ্য । এই পণ্য রপ্তানিতে রাজ্যটি ভারতএ প্রথম।চর্মজাত পণ্য রপ্তানিতেও এই রাজ্য দেশের শীর্ষ স্থানে রয়েছে।এছাড়া রাজ্যটি কয়লা,চা,ইস্পাত,ফ্লাই অ্যাশ,সিমেন্ট প্রভৃতি রপ্তানি করে।


title: পূর্ব ত্রিপুরা লোকসভা কেন্দ্র

text: পূর্ব ত্রিপুরা লোকসভা কেন্দ্র হল উত্তর-পূর্বাঞ্চলীয় ভারতের ত্রিপুরা রাজ্যের দুই লোকসভা অন্যতম। আসনটি তফসিলী উপজাতিদের জন্য সংরক্ষিত করা হয়। ১৯৫২ সনে প্রথম নির্বাচনে গণমুক্তি আন্দোলনের নেতা দশরথ দেব আসনটিতে প্রতিনিধিত্ব করেন ।


title: পূর্ব ত্রিপুরা লোকসভা কেন্দ্র

text:
পূর্ব ত্রিপুরা লোকসভা কেন্দ্র নিম্নলিখিত বিধানসভা খন্ডে গঠিত হয়েছে:
টীকা


title: পূর্ব ত্রিপুরা লোকসভা কেন্দ্র

text:
এই নির্বাচনকে সামনে রেখে সংসদে দুই প্রতিনিধিদের সঙ্গে ত্রিপুরার এক লোকসভা কেন্দ্র হয়ে ওঠে। দুই প্রতিনিধি ভারতের কমিউনিস্ট পার্টির দশরথ দেবর এবং
ভারতীয় জাতীয় কংগ্রেসের বর্মা বংশী দেবের ছিল।


title: জায়েদ বিন সুলতান আল নাহিয়ান

text: জায়েদ বিন সুলতান আল নাহিয়ান (; ৬ মে ১৯১৮ – ২ নভেম্বর ২০০৪) ছিলেন আবুধাবির আমির এবং সংযুক্ত আরব আমিরাতের প্রথম রাষ্ট্রপতি। ১৯৭১ সাল থেকে ২০০৪ সালে মৃত্যুর পূর্ব পর্যন্ত তিনি রাষ্ট্রপতির পদে ছিলেন।


title: জায়েদ বিন সুলতান আল নাহিয়ান

text: জায়েদের সঠিক জন্মতারিখ জানা যায় না। তবে কিছু দলিলপত্রে দাপ্তরিকভাবে তার জন্ম তারিখ ৬ মে ১৯১৮ এর উল্লেখ পাওয়া যায়। তিনি শেখ সুলতান বিন জায়েদ বিন খলিফা আল নাহিয়ানের কনিষ্ঠ পুত্র তার জন্মের সাল হিসেবে ১৯১৬ এর উল্লেখও পাওয়া যায়। তার বাবা ১৯২২ সাল থেকে ১৯২৬ সালে নিহত হওয়ার পূর্ব পর্যন্ত আবুধাবি শাসন করেছেন। জায়েদ তার চার ছেলের মধ্যে সবচেয়ে ছোট। জায়েদের মা শাইখা সালমা বিনতে বুতি আল হামিদ। জায়েদের নাম তার দাদা শেখ জায়েদ বিন খলিফা আল নাহিয়ানের নামে রাখা হয়েছিল। তিনি ১৮৫৫ সাল থেকে ১৯০৯ সাল পর্যন্ত শাসন করেছেন জায়েদের জন্মের সময় আবুধাবি ছিল পারস্য উপসাগরের সাতটি চুক্তিবদ্ধ রাষ্ট্রের অন্যতম।


title: জায়েদ বিন সুলতান আল নাহিয়ান

text: জীবনের প্রথম পনেরো বছর তিনি আল আইনে বড় হন। তিনি ইসলামের মৌলিক বিষয়াদি এখানে শিক্ষালাভ করেন এবং মরুভূমিতে বেদুইনদের সাথে থাকতেন। এর ফলে জনগণের জীবনধারার সাথে তিনি পরিচিত হয়ে উঠেন, তাদের ঐতিহ্যবাহী দক্ষতা ও কঠিন আবহাওয়াগত পরিবেশে টিকে থাকার জন্য তাদের সামর্থ সম্পর্কে জানতে পারেন।


title: জায়েদ বিন সুলতান আল নাহিয়ান

text: তার চাচা সাকর বিন জায়েদ আল নাহিয়ান নিহত হওয়ার পর ১৯২৮ সালে জায়েদের বড় ভাই শেখ শাখবুত বিন সুলতান আল নাহিয়ান আবুধাবির শাসক হন।


title: জায়েদ বিন সুলতান আল নাহিয়ান

text: ১৯৪৬ সালে জায়েদ আবুধাবির পূর্বাঞ্চলের গভর্নর হিসেবে নিয়োগ পান। আল আইনের মুওয়াইজি দুর্গ ছিল তার শাসনকেন্দ্র। এসময় এই এলাকাটি ছিল দরিদ্র ও রোগপ্রবণ। পেট্রোলিয়াম ডেভেলপমেন্ট এখানে তেল অনুসন্ধান শুরু করার পর জায়েদ তাদের সহায়তা করেন।


title: জায়েদ বিন সুলতান আল নাহিয়ান

text: ১৯৫৮ সালে তেল আবিষ্কার এবং ১৯৬২ সালে তেল রপ্তানি শুরু হওয়ার পর শেখ শাখবুতের শাসন নিয়ে রাজবংশের অসন্তোষ দেখা দেয়। ১৯৬৬ সালের ৬ আগস্ট শাখবুত ক্ষমতাচ্যুত হন। এরপর জায়েদ আবুধাবির শাসক হন।


title: জায়েদ বিন সুলতান আল নাহিয়ান

text: ১৯৬০ এর দশকের শেষ জায়েদ জাপানি স্থপতি ড. কাতসুহিকু তাকাহাশিকে নগর পরিকল্পনার জন্য নিয়োগ দেন।


title: জায়েদ বিন সুলতান আল নাহিয়ান

text: ১৯৭১ সালে ছয়টি চুক্তিবদ্ধ রাষ্ট্র নিয়ে সংযুক্ত আরব আমিরাত গঠিত হয়। জায়েদ এসময় রাষ্ট্রপতি নিযুক্ত হন। পরবর্তীতে ১৯৭৬, ১৯৮১, ১৯৮৬ ও ১৯৯১ সালে তিনি পুনরায় নিয়োগ পান।


title: জায়েদ বিন সুলতান আল নাহিয়ান

text: ১৯৭৪ সালে জেদ্দার চুক্তির মাধ্যমে তিনি সৌদি আরবের সাথে সীমান্ত বিরোধ নিরসন করেন।


title: জায়েদ বিন সুলতান আল নাহিয়ান

text: জায়েদ বিশ্বের অন্যতম ধনী ব্যক্তি ছিলেন। "ফোর্ব‌সের" একটি হিসাব অনুযায়ী তার সম্পদের মূল্য ছিল ২০ বিলিয়ন ডলার।


title: জায়েদ বিন সুলতান আল নাহিয়ান

text: তেল রাজস্বের আয়ের মাধ্যমে জায়েদ হাসপাতাল, স্কুল, বিশ্ববিদ্যালয় গড়ে তোলেন। এছাড়া বহির্বিশ্বেও তিনি বিভিন্ন সেবামূলক কাজ করেছেন।


title: জায়েদ বিন সুলতান আল নাহিয়ান

text:
১৯৯৭ সালের এপ্রিলে দেশে গণতন্ত্রের অনুপস্থিতির কারণ সম্পর্কে নিউ ইয়র্ক টাইমস কর্তৃক প্রশ্ন করা হলে তিনি জবাব দেন,
কেন আমরা জনগণকে সন্তুষ্ট করে এমন পদ্ধতি বাদ দেব যাতে মতভেদ ও বিবাদ শুরু হয়? আমাদের সরকার পদ্ধতি আমাদের ধর্মের উপর ভিত্তি করে চলে এবং আমাদের জনগণ এটিই চায়। তারা যদি ভিন্ন কিছু চায়, আমরা তাদের কথা শুনতে প্রস্তুত রয়েছি। আমরা সবসময় বলেছি যে আমাদের জনগণ যাতে তাদের দাবি প্রকাশ্যে জানায়। আমরা সবাই একই নৌকায় আছি, এবং তারা একই সাথে ক্যাপ্টেন ও ক্রু। আমাদের দরজা যেকোনো মতামতের জন্য খোলা এবং এটি আমাদের জনগণ ভালো করে জানে। এটা আমাদের গভীর বিশ্বাস যে আল্লাহ মানুষকে স্বাধীনভাবে সৃষ্টি করেছেন এবং স্বাধীনতা দিয়েছেন যে প্রত্যেক ব্যক্তি বেছে নেয়ার স্বাধীনতা ভোগ করবে। কেউ এমনভাবে আচরণ করতে পারে না যে তারা অন্যকে অধিকার করে। যারা নেতৃত্বে রয়েছে তারা প্রজাদের সাথে সহানুভূতি ও বোঝাপড়ার সাথে আচরণ করবে, কারণ আল্লাহ তাদের উপর এই দায়িত্ব দিয়েছেন, তিনি আমাদেরকে দায়িত্ব দিয়েছেন যাতে আমরা সকল সৃষ্টির প্রতি মর্যাদাপূর্ণ আচরণ করি। পৃথিবীতে আল্লাহর প্রতিনিধি হিসেবে সৃষ্ট হওয়ার পর মানুষের কাছে আর কী কম থাকতে পারে? আমাদের সরকার পদ্ধতি মানুষের কাছ থেকে কর্তৃত্ব গ্রহণ করে না, এটি আমাদের ধর্মের দ্বারা আলোকিত এবং আল্লাহর গ্রন্থ কুরআনের ভিত্তিতে চলে। অন্যরা কী বলছে তা নিয়ে আমাদের ভাবার কী দরকার? এর (কুরআন) শিক্ষা চিরস্থায়ী এবং পূর্ণাং‌গ, অন্যদিকে মানুষের পদ্ধতি ক্ষণস্থায়ী এবং অপূর্ণাং‌গ।


title: জায়েদ বিন সুলতান আল নাহিয়ান

text: ২০০৪ সালের ২ নভেম্বর জায়েদ ৮৬ বছর বয়সে ইন্তেকাল করেন। আবুধাবির শেখ জায়েদ মসজিদের পাশে তাকে দাফন করা হয়।


title: জায়েদ বিন সুলতান আল নাহিয়ান

text: তার জ্যেষ্ঠ পুত্র শেখ খলিফা বিন জায়েদ আল নাহিয়ান ১৯৯০ এর দশক থেকে সরকারে গুরুত্বপূর্ণ ভূমিকা রাখতে শুরু করেন। জায়েদের মৃত্যুর পর তিনি সংযুক্ত আরব আমিরাতের নতুন রাষ্ট্রপতি হন।


title: স্যাফো

text: স্যাফো ছিলেন একজন গ্রিক গীতিকাব্য রচয়িতা। তিনি লেসবস দ্বীপে জন্মগ্রহণ করেন। আলেকসান্দ্রীয়রা নয়জন গীতিকাব্যের কবির তালিকায় তাঁকে অন্তর্ভুক্ত করেছিলেন। তাঁর জন্মকাল ৬৩০ থেকে ৬১২ খ্রিস্টপূর্বাব্দের মধ্যে কোনো এক সময়, এবং বলা হয় যে তিনি ৫৭০ খ্রিস্টপূর্বাব্দ নাগাদ মারা যান, কিন্তু তাঁর জীবন সম্পর্কে নির্দিষ্ট করে প্রায় কিছুই জানা যায় না। তাঁর কবিতা প্রাচীন যুগের অধিকাংশ সময়ে সুপরিচিত এবং আদৃত হলেও এখন তার অধিকাংশই হারিয়ে গেছে; অবশ্য টিকে থাকা সামান্য কিছু কাব্যাংশের মাধ্যমেই তাঁর অপরিমেয় সুখ্যাতি বজায় আছে।


title: স্যাফো

text: স্যাফোর জীবন সম্পর্কে জানার জন্য সমসাময়িক উৎস বলতে আছে কেবল তাঁর নিজের কবিতা, এবং পণ্ডিতরা এর জীবনীমূলক পাঠের বিষয়ে সন্দিহান। পরবর্তীতে রচিত জীবনীমূলক লেখাপত্রও নির্ভরযোগ্য নয়।


title: দুর্গাপুর এক্সপ্রেসওয়ে

text: দুর্গাপুর এক্সপ্রেসওয়ে ভারত এর রাজ্য পশ্চিমবঙ্গ এ অবস্থিত। এর মোট দৈর্ঘ্য ৬৫ কিলোমিটার (৪০ মাইল)।এটি কলকাতর কাছে ডানকুনি থেকে শুরু করে পালসিট পর্যন্ত গেছে। ডানকুনির কাছে এটি ৬ নং জাতীয় সড়ক (ভারত) এর সঙ্গে যুক্ত।এই এক্সপ্রেসওয়েটি ২ নং জাতীয় সড়ক (ভারত) ও এএইচ১ এর অংশ। রাস্তাটি হাওড়া-বর্ধমান কর্ড লাইনের প্রায় সমান্তরালে গেছে।


title: দুর্গাপুর এক্সপ্রেসওয়ে

text: এই এক্সপ্রেসওয়েটি কলকাতা ও দুর্গাপুর এর সঙ্গে যোগাযোগ ব্যবস্থার উন্নতি ঘটিয়েছে ।ফলে আসানসোল-দুর্গাপুর শিল্পাঞ্চলের সঙ্গে কলকাতা ও কলকাতা বন্দর এর যোগাযোগ সহজ হয়েছে।


title: মাত্রাকচি নাসুহ

text: নাসুহ বিন কারাগোজ বিন আবদুল্লাহ আল-ভিসোকাভি আল-বসনাভি (; ) (১৪৮০ - ১৫৬৪) ছিলেন ১৬শ শতাব্দীতে উসমানীয় সাম্রাজ্যের একজন বসনিয়াক বংশোদ্ভূত কূটনৈতিক, পলিমেথ, গণিতবিদ, শিক্ষক, ইতিহাসবিদ, ভূগোলবিদ, মানচিত্রবিদ, তলোয়ার যোদ্ধা, চিত্রশিল্পী, নাবিক, আবিষ্কারক ও অনুচিত্রশিল্পী। তিনি তার উদ্ভাবিত মাত্রাক নামক খেলার কারণে মাত্রাকচি নাসুহ নামে পরিচিত। এছাড়াও অস্ত্রের উপর পারদর্শিতার জন্য তিনি "নাসুল আল-সিলাহি" বা "তলোয়ারমানব নাসুহ" নামেও পরিচিত ছিলেন। তিনি কয়েকজন উসমানীয় সুলতানের অধীনে দায়িত্বপালন করেছেন। তিনি এন্দেরুন মক্তবের শিক্ষক ছিলেন।


title: মাত্রাকচি নাসুহ

text: মাত্রাকচি নাসুহ বসনিয়ান শহর ভিসোকোতে জন্মগ্রহণ করেন। তিনি দক্ষ তলোয়ার চালনাকারী ও শুটার ছিলেন। তিনি পাঁচটি ভাষায় কথা বলতে পারতেন। তিনি উসমানীয় নৌবাহিনীতে ভর্তি হয়েছিলেন।


title: মাত্রাকচি নাসুহ

text: দীর্ঘদিন গণিত ও জ্যামিতি অধ্যয়ন করার পর তিনি "জামালুল কুত্তাব" ও "কামালুল হিসাব" গ্রন্থ রচনা করেন। এগুলি তিনি সুলতান প্রথম সেলিমকে প্রদান করেছিলেন। এছাড়াও তিনি "মাজমাওত তাভারিহ" ও "সুলাইমাননামা" গ্রন্থ রচনা করেছেন। এই গ্রন্থগুলিতে ১৫২০ থেকে ১৫৪৩ সালের মধ্যকার ঐতিহাসিক বিবরণ রয়েছে। এছাড়াও তিনি সুলতান প্রথম সুলাইমানের পারস্য অভিযান নিয়ে "ফাতিহনামা-ই কারাবুগদান" গ্রন্থ রচনা করেছেন। তার "উমদাতুল হিসাব" গ্রন্থের সাম্প্রতিক পর্যালোচনা থেকে জানা যায় যে তিনি গুণের কিছু নিখুত নিয়ম বের করেছিলেন। এই বইয়ের একটি গুরুত্বপূর্ণ ফলাফল থেকে জানা যায় যে জন নেপিয়ার ইউরোপে চালু করার ৫০ বছর পূর্বে এন্দেরুন মক্তবে ল্যাটিস গুণ প্রক্রিয়া ব্যাপকভাবে ব্যবহৃত হত।


title: মাত্রাকচি নাসুহ

text: গণিত ও ইতিহাস ছাড়াও তিনি তার অণুচিত্রের জন্য বিখ্যাত। তিনি একটি প্রকৃতিবাদি ধারা তৈরি করেছিলেন যাতে চিত্রে ভূপ্রকৃতির প্যানারোমা দৃশ্য এবং শহরের সর্বো‌চ্চ বিস্তারিত বিবরণ থাকত। তার সবচেয়ে বিখ্যাত কর্ম হল ইস্তানবুলের ছবি যাতে শহরের প্রায় সব রাস্তা ও দালান তুলে ধরা হয়েছে। উসমানীয় অণুচিত্রশিল্পে এই শৈলী পরবর্তীতে "মাত্রাকচি শৈলী" নামে পরিচিতি পায়। তার অণুচিত্রের চারটি ঐতিহাসিক খন্ডের মধ্যে সবচেয়ে উল্লেখযোগ্য হল সুলতান সুলাইমানের সাফাভি যুদ্ধ। এই যুদ্ধের ভিত্তিতে তিনি "ফাতিহনামা-ই কারাবুগদান" গ্রন্থ রচনা করেছেন। ইস্তানবুল থেকে বাগদাদ ও এরপর তাবরিজে উসমানীয় বাহিনীর অগ্রযাত্রা এবং আলেপ্পো ও এসকিশেহিরের মধ্য দিয়ে ফিরে আসার দৃশ্য অঙ্কনের পাশাপাশি তিনি যাত্রাপথে অতিক্রম করা সকল শহরের দৃশ্যও অঙ্কন করেছেন। ইস্তানবুল বিশ্ববিদ্যালয়ের গ্রন্থাগারে এই গ্রন্থের একমাত্র কপি রয়েছে।


title: মাত্রাকচি নাসুহ

text: মাত্রাকচি নাসুহ একজন সৈনিক ও দক্ষ অস্ত্রনির্মা‌তাও ছিলেন। এন্দেরুন মক্তবে তিনি অস্ত্র শিক্ষক হিসেবে কাজ করেছেন। তিনি ও তার ছাত্ররা সুলতান সুলাইমানের ছেলেদের খতনা অনুষ্ঠানে নিজেদের দক্ষতা দেখিয়েছিলেন। এতে সাফল্যের জন্য সুলতান তাকে সম্মানসূচক উস্তাদ ও রেইস খেতাবে ভূষিত করেছিলেন। তার লেখা "তুহফাত-উল গুজাত" গ্রন্থে তিনি অশ্বারোহী ও পদাতিক যুদ্ধের বিভিন্ন অস্ত্র ও পদ্ধতির ব্যবহার নিয়ে লিখেছেন।তার নিজ শহর বসনিয়ার ভিসোকোতে শহরের সবচেয়ে গুরুত্বপূর্ণ ব্যক্তিদের সম্মানে সম্মেলন হয়ে থাকে। মাত্রাকচিকেও অন্যতম গুরুত্বপূর্ণ ব্যক্তি হিসেবে সম্মান করা হয়। চিত্রশিল্পের জন্য তাকে বসনিয়ার লিওনার্দো দা ভিঞ্চি বলা হয়। তার নামে ভিসোকোতে সড়কও রয়েছে।


title: মাত্রাকচি নাসুহ

text: ১৯৭৮ সালে তুর্কি রেডিও-টিভিতে মাত্রাকচি নাসুহর উপর ডকুমেন্টরি তৈরি হয়েছে।


title: মাত্রাকচি নাসুহ

text: তুর্কি টিভি ধারাবাহিক মুহতেশেম ইউযিয়েলে মাত্রাকচি নাসুহর ভূমিকায় অভিনেতা ফাতিহ আল অভিনয় করেছেন।


title: মুসলমান নিধন

text: মুসলিম নিধন বলতে বিভিন্ন সময়ে অমুসলিমদের হাতে ইসলাম ধর্মানুসারীদের নিহত হওয়ার ঘটনাসমূহকে অভিহিত করা হয়।


title: মুসলমান নিধন

text: প্রাক ইসলামিক যুগে নব্য মুসলমানগণ প্রায়শই মক্কার মুর্তিপূজারীদের হাতে নিপীড়িত হতো। ইসলাম ধর্ম গ্রহনের কারণে কয়েকজনকে হত্যা করা হয়। সপ্তম ইসলাম গ্রহণকারী সুমাইয়া বিনতে কাব্বাবকে প্রথমে আমর ইবনে হিশাম মারাত্মকভাবে নির্যাতন করে এবং শেষ পর্যন্ত সুমাইয়া মৃত্যুমুখে পতিত হন।


title: মুসলমান নিধন

text: ইসলামের প্রথম মুয়াজ্জিন ইথিওপিয়ার বিলাল ইবনে রাবাহ ছিলেন একজন দাস। ইসলাম গ্রহন করার কারণে মধ্যদুপুরে মরুভুমির তপ্ত বালির উপর তাকে চিৎ করে শুইয়ে বুকের উপর পাথর চাপা দেওয়া হতো।


title: মুসলমান নিধন

text:
১৯৩৬ সালের
জনসংখ্যার পরিসংখ্যাণ অনুযায়ী চীনের
কুয়োমিংতাং প্রজাতন্ত্রে মুসলিমদের
সংখ্যা ছিলো ৪ কোটি ৮১ লাখ।
মাওসেতুংয়ের নীতির পর এই সংখ্যা কমে
দাড়ায় ১ কোটি। দৃশ্যত এখানকার ৩ কোটি
৮০ লাখ মুসলিম কোথায় উধাও হয়ে যায়
সে ব্যাপারে সরকারি ব্যাখ্যা কখনই
দেওয়া হয়নি।


title: মুসলমান নিধন

text: ১৮৩৭ সালে মহারাজা রঞ্জিত সিংয়ের অনুগত রাজা গুলাব সিং পশতুন গোত্রের বড় অংশ ইউসুফজাই গোত্রের বিদ্রোহ দমনের জন্য অভিযান শুরু করেন। তিনি তার পায়ের কাছে এনে ফেলা প্রতিটি ইউসুফজাই পুরুষের মাথার জন্য এক রূপি পুরষ্কার ঘোষণা করেন। কাতুহাতে সদরদপ্তর স্থাপন করে তিনি মুসলমান পশতুন গোত্র নিধন শুধু করেন। অল্প কিছু মহিলাকে ছেড়ে দিলেও অধিকাংশ মুসলিম রমনীকে রাজা গুলাব সিংয়ের হারেমে নিয়ে যাওয়া হয়। বাকিদেরকে দাসী হিসেবে লাহোর এবং জম্মুতে বিক্রি করে দেওয়া হয়। এই অভিযানে ১০ হাজার পশতুন বিদ্রোহীকে হত্যা করা হয় এবং হাজার খানিক মহিলাকে দাসী হিসেবে বিক্রি করা হয়। কাশ্মির চুক্তির মাধ্যে জম্মু কাশ্মির দখল করে নেয়। তবে শিখ গোত্রসমুহের মধ্যে এই দগরা নীতি চলতে থাকে। তবে ১৮৬৩ সালে রাজ্যে ঘৃণ্যতম মুসলিম গণহত্যা সংঘটিত হয়। দগরা শাসক মহারাজা রনবীর সিং সেনাপতি হুশিয়ারা সিংকে ৩০০০ সৈন্য সহ ইয়াসিন এবং হুঞ্জা অঞ্চলের মুসলমান বিদ্রোহীদের শাস্তি দিতে প্রেরণ করেন। দগরারা সকল পুরুষকে বন্দী করেন। অনেক দগরা সৈন্য মান্দুরি পাহাড়ের পেছন অংশে প্রবেশ করে যেখানে নারী এবং শিশুরা লুকিয়ে ছিলো। এই সব নারীদের মধ্যে যারা আহত ছিলো তাদেরকে জীবন্ত পুড়িয়ে মারা হয়। ২০০০ ইয়াসিন গ্রামবাসীকে হত্যা করা হয়। প্রায় ৫০০০ ইয়াসিনিকে শ্রীনগরে নিয়ে আসা হয় শ্রমিক হিসেবে এবং জীবন্ত সকল নারীকে দোগরা সৈন্যদের হারেমে নিয়ে যাওয়া হয়।


title: মুসলমান নিধন

text: ১৯৮২ সালের ১৬ সেপ্টেম্বর সন্ধ্যা ৬ টা থেকে ১৮ সেপ্টেম্বর সকাল ৮ টার মধ্যে লেবানিয় খ্রিস্টান মিলিশিয়া গ্রুপ লেবাননের বৈরুতে অবস্থিত সাবরা এলাকায় এবং পার্শ্ববর্তী শাতিলা শরণার্থী ক্যাম্পে হামলা চালিয়ে ৭৬২ জন এবং ৩৫০০ জন বেসামরিক নাগরিককে হত্যা করে। এদের অধিকাংশই ছিলো ফিলিস্তিনি এবং লেবানিয় শিয়া মতাবলম্বী।


title: মুসলমান নিধন

text: প্রথম বিশ্বযুদ্ধের সময়ে অটোমান শাসিত সিরিয়ায় বেসামরিক হতাহত লোকের সংখ্যা ছিলো ৫০০,০০০ এর অধিক। আক্কার সহ বৃহত্তর সিরিয়ায় এই বেসামরিক হতাহতের বিশদ বর্ণনা পাওয়া যাবে লিন্ডা স্ক্যাটকোয়াস্কির শ্চিলচারের লেখা নিবন্ধে।


title: মুসলমান নিধন

text: মায়ানমার বৌদ্ধ অধ্যুষিত দেশ। মায়ানমারের মুসলিম জনগোষ্ঠীর প্রধান অংশ রোহিংগা এবং বাংলাদেশ, ভারত, চীন (ইয়ুন্নান প্রদেশ) এবং আরব ও পারস্য থেকে আগত মুসলিম অধিবাসী। দাপ্তরিক ও ব্যবসায়িক কাজে ব্রিটিশরা ভারতীয় মুসলমানদের (বাংলাদেশ, ভারত, পাকিস্তান) বার্মায় নিয়ে আসে। মায়ানমার স্বাধীনতা লাভের পর অনেক মুসলমান তাদের পূর্ববর্তী পদে বহাল থাকে এবং অনেকে ব্যবসা এবং রাজনীতিকে গুরুত্বপূর্ণ স্থান দখল করে।


title: মুসলমান নিধন

text: রাজা বায়িন্নাউং (১৫৫০-১৫৮৯) এর আমলে ধর্মীয় অসহিষ্ণুতা বৃদ্ধি পায় এবং বৌদ্ধরা মুসলিমদের হত্যা করে। ১৫৫৯ সালে ব্যাগো দখলের পর বৌদ্ধ রাজা হালাল মাংস খাওয়া নিষিদ্ধ করে। ধর্মের নামে প্রাণীহত্যাকে বর্বোরচিত ঘোষণা করে তিনি ইদ উল আযহা পালন নিষিদ্ধ করেন। তার প্রজাদেরকে তিনি জোরপূর্বক বৌদ্ধ ধর্মের বাণী শুনতে বাধ্য করতেন এবং জোরপূর্বক ধর্মান্তরিত করতেন। ১৮ শতকে রাজা আলাউঙ্গাপায়া মুসলমানদের জন্য হালাল খাবার নিষিদ্ধ ঘোষণা করেন।


title: মুসলমান নিধন

text: ১৯৬২ সালে জাতীয়তাবাদী আন্দোলনের মাধ্যমে সেনাপতি নে উইন ক্ষমতায় গেলে মায়ানমারে মুসলমানদের অবস্থা করুণ হয়ে পড়ে। মুসলমানদেরকে সেনাবাহিনী থেকে বিতাড়িত করা হয় এবং সামাজিকভাবে বিভিন্ন সুযোগ থেকে বঞ্চিত করা হয়। রোহিঙ্গারা পার্শ্ববর্তী দেশসমূহে পালিয়ে যেতে শুরু করে। ১৯৭৮ সালে আরাকানে কিং ড্রাগন অপারেশনের সময় ২০০,০০০ এবং ১৯৯১ সালে ২৫০,০০০ রোহিংগা মুসলিম বাংলাদেশে শরনার্থী হিসেবে স্বদেশ ছেড়ে পালিয়ে আসে।


title: মুসলমান নিধন

text: দ্বিতীয় বিশ্বযুদ্ধে বসনিয়ায় ১ লাখ ২০ হাজার মুসলমানকে হত্যা করা হয়। ১৯৪৪-৪৫ সালে যে গণহত্যা সংঘটিত হয়, সেটা ছিল বসনিয়ার ২৫০ বছরের ইতিহাসে মুসলমানদের বিরুদ্ধে ষড়যন্ত্রের সবচেয়ে পরিকল্পিত ঘটনা। বহু নারীর মুখের চামড়া উঠিয়ে নেয়া হয়েছিলো। মুসলমান নারীরা যে পর্দা করতো তাকে ব্যাঙ্গ করে এ কাজটি করা হয়েছিলো। নারী ও শিশুদের দ্রিনা নদীতে হত্যা করে মুসলমানদের বোঝানোর চেষ্টা করে যে তোমাদের পালাবার পথ নেই। বিহা এলাকার ক্লুচ নাকম স্থানে ৫ হাজার লোকের এক গণ কবর আবিস্কৃত হয়েছে। যুদ্ধ শুরুর প্রথম বছরেই ১,৩০,০০০ মুসলমানকে শহীদ করা হয়। ১৭০০০ শিশুসহ নিহত মুসলমানের সংখ্যা তিনলাখে পৌঁছেছে। সেব্রেনিৎসা ছিটমহলটি পতনের পর ৪০০০ মুসলমান সৈনিককে দিয়ে তারা কবর খুড়িয়ে পরে সবাইকে গুলি করে হত্যা করে মাটি চাপা দেয়। কমিউনিস্ট শাসনআমলে ৬০০০ মুসলমানকে হত্যা করা হয়। ধর্মীয় আদালত এবং স্কুলসমূহ বন্ধ করে দেয়া হয়। ইসলামী পত্রিকাসমূহ বন্ধ করে দেয়া হয়। হাজার হাজার মুসলমানকে দেশান্তরিত করা হয়। কৃষি সম্প্রসারণের নামে মুসলমানদের ছড়িয়ে ছিটিয়ে দেয়া হয় যাতে ঐক্যবদ্ধতা গড়ে উঠতে না পারে। ২৭ শে জুন ১৯৯৫ সালে এক সাক্ষাৎকারে বসনিয়ার প্রধানমন্ত্রী তার দেশে প্রায় ১২০০০ মুসলমান নারী সার্বদের হাতে ধর্ষিত হয়েছে বলে উল্লেখ করেন। বসনিয়া হার্সেগোভিনা কর্তৃপক্ষের হিসাব অনুযায়ী সংখ্যাটা ছিল ৫০ হাজারের মত। মুসলমান বাচ্চা মেয়েদের পর্যন্ত যুদ্ধ ফ্রন্টে সার্বদের নিকট পৌছে দেয়া হত। শুধু ধর্ষনের জন্য ১৭টি ক্যাম্পের খোঁজ পাওয়া যায়। ৫০,০০০ হাজার নারী গর্ভবতী হয়। জাতিসংঘের ৮১৯ নম্বর প্রস্তাবে অনুযায়ী সেব্রেনিৎসা শহরটি নিরাপদ অঞ্চল বলে ঘোষণা করা হয়েছিল। কিন্তু সার্বরা শহরটি দখল করে সেখানকার হাজার হাজার বেসামরিক মুসলমানকে হত্যা করে ও হাজার হাজার নারীকে ধর্ষণ করে। নিহতের সংখ্যা ৮ হাজার ছাড়িয়ে যায়। তাদের বেশিরভাগই ছিল বৃদ্ধ ও যুবক। রাতকো মিলাদিচের নেতৃত্বাধীন সার্ব বাহিনী এই গণহত্যা চালায়। ২০০৪ সালে যুদ্ধ-অপরাধ আদালতের রিপোর্টে বলা হয়, ২৫ থেকে ত্রিশ হাজার বসনীয় মুসলিম নারী ও শিশুকে জোর করে অন্য অঞ্চলে নিয়ে যাওয়া হয় এবং স্থানান্তরের সময় তাদের এক বিপুল অংশ ধর্ষণ ও গণহত্যার শিকার হয়। নারীদের ধর্ষণের পর তাদের হত্যা করতো। তারা বহুবার গর্ভবতী নারীর পেট ছুরি দিয়ে কেটে শিশু সন্তান বের করে ওই শিশুকে গলা কেটে হত্যা করেছে মায়ের চোখের সামনে এবং কখনওবা আরো অনেকের চোখের সামনেই। আরো মর্মান্তিক ব্যাপার হল এ ধরনের হত্যাকাণ্ড ও নৃশংস পাশবিকতার বহু ঘটনা ঘটানো হয়েছে হল্যান্ডের শান্তিরক্ষীদের চোখের সামনেই। এমনকি মাত্র ৫ ছয় মিটার দূরে যখন সার্ব সেনারা এইসব পাশবিকতা চালাতো তখনও হল্যান্ডের শান্তিরক্ষীরা কেবল বোবা দর্শকের মতই নীরব থাকতো ও হেঁটে বেড়াতো। জার্মানির একজন সাংবাদিক এ বিষয়ে যে প্রতিবেদন তৈরি করেছেন তাকে সত্য বলে স্বীকৃতি দিয়েছেন একজন মার্কিন কমান্ডার। হল্যান্ডের সেনারা পিছু হটার কারণেই সার্বরা সেব্রেনিৎসায় প্রায় ৮ হাজার মুসলমানকে হত্যা করতে সক্ষম হয়। ১৯১২-১৩ সালে প্রথম মহাযুদ্ধের সময় এ অঞ্চলে ১৩০০০ মুসলমানকে জোরপূর্বক খ্রিস্টান হতে বাধ্য করা হয় পরে অবশ্য তারা আবার ইসলামে ফিরে আসে। ১৯১৪ সালে বসনিয়ার এক গ্রামে জঘণ্যতম হত্যাকান্ড সংঘটিত হলে এক রাত্রেই ৬০০ শিশু ও মহিলা হত্যা করা হয়।


title: সিজার সালাদ

text: সিজার সালাদ রোমেইন লেটুস এবং ক্রাউটন যা পারমায় তৈয়ারি পনির, লেবুর রস, জলপাই তেল, ডিম, ওরচেস্টারশায়ার সস, হেরিং জাতীয় ছোট মাছ, রসুন, এবং গোলমরিচ দিয়ে মিশিয়ে তৈরি একটি সালাদ ।


title: সিজার সালাদ

text: এটি প্রায়ই সহযোগী খাবার হিসাবে প্রস্তুত করা হয়।


title: সিজার সালাদ

text: সালাদটির উদ্ভাবক সিজার কার্ডিনি, একজন ইতালীয় অভিবাসী যিনি মেক্সিকো ও যুক্তরাষ্ট্রে রেস্টুরেন্ট পরিচালনা করতেন, তাকে বলা হয় ।[২] কার্ডিনি সান দিয়াগোতে বসবাস করতেন, কিন্তু তিজুয়ানাতে কাজ করতেন । তাঁর মেয়ে রোজা (১৯২৮-২০০৩) বর্ণনা করেন তার পিতা এই খাবারটির উদ্ভাবন করেন যখন ১৯২৮ এর ৪ জুলাই অধিক খদ্দেরের কারনে রেস্টুরেন্টের রান্নাঘরের খাবারে টান পড়ে । কার্ডিনির কাছে যা ছিলো তা দিয়েই তাকে সে মুহূর্তে খাবার প্রস্তুত করে “খদ্দেরকে পরিবেশন করতে হয়েছে” । কার্ডিনি এর কর্মীরা বলেন যে তাঁরা এই খাবারটি উদ্ভাবন করেছেন । জুলিয়া চাইল্ড বলেন যে তিনি ১৯২০ সালে যখন একটি ছোট শিশু ছিলেন, তখন কার্ডিনি এর রেস্টুরেন্টে সিজার সালাদ খেয়েছেন । সিজার সালাদ এর প্রথম উল্লেখ ১৯৪৬ সালে, যখন সংবাদপত্রের কলামে ডরোথি কিলগ্যালেন লিখেন:


title: সিজার সালাদ

text: হলিউডের সুস্বাদু খাবার- সিজার সালাদ-গিলমোর এর স্টেকহাউস দ্বারা নিউইয়র্কবাসী আপ্যায়িত হবে । এটি একটি জটিল এবং বিভিন্ন উপাদানে প্রস্তুত, যা প্রস্তুত করতে বয়স পেরিয়ে যাবে এবং এতে রয়েছে প্রচুর রসুন, কাঁচা বা স্বল্প সিদ্ধ ডিম, ক্রাউটন, রোমেইন, হেরিং জাতীয় ছোট মাছ, পারমায় তৈয়ারি পনির, অলিভ অয়েল, ভিনেগার এবং প্রচুর পরিমানে গোলমরিচ ।


title: সিজার সালাদ

text: রোসা কার্ডিনির মতে, মূল সিজার সালাদ (তার ভাই অ্যালেক্স এভিয়েটার এর সাথে একমত নয়) হেরিং-জাতীয় ছোট মাছের টুকরা ধারন করে না; হেরিং-জাতীয় ছোট মাছের সামান্য গন্ধ ওরচেস্টারশায়ার সস থেকে আসে । কার্ডিনি তার সালাদে হেরিং-জাতীয় ছোট মাছ ব্যবহারের বিরোধিতা করেন ।


title: সিজার সালাদ

text: ১৯৭০ সালে, কার্ডিনির মেয়ে বলেন, সিজার সালাদের মূল রেসিপিতে আস্ত লেটুস পাতা ব্যবহার করার নিয়ম, যা স্টীম দ্বারা উত্তোলিত হয় এবং হাতের আঙ্গুল ব্যবহার করে খাওয়া যায়; এছাড়া আঁধসেদ্ধ ডিম; এবং ইতালীয় অলিভ অয়েল ব্যবহৃত হয় ।


title: সিজার সালাদ

text: ইদানিংকালে অনেক কোম্পানি দ্বারা বোতলজাত সিজার সালাদ উৎপাদিত এবং বাজারজাত করা হয়ে থাকে ।


title: সিজার সালাদ

text: ট্রেডমার্ক ব্রান্ড "কার্ডিনির", "সিজার কার্ডিনির" এবং "অরিজিন্যাল সিজার ড্রেসিং" সবগুলোই ১৯৫০ সালের ফেব্রুয়ারি মাস হতে চালু হয়েছে বলে দাবি করা হয়, যদিও আসলে সেগুলো শুধুমাত্র এক দশকেরও পরবর্তী সময়ে নিবন্ধনপ্রাপ্ত হয়েছে, এবং একটি ডজনেরও বেশি বৈচিত্র্যের বোতলজাত কার্ডিনির ড্রেসিং, বর্তমানে বাজারে পাওয়া যায়, বিভিন্ন উপাদানের সঙ্গে মিশ্রিত অবস্থায় ।


title: সিজার সালাদ

text: অনেক বৈচিত্র্যের সালাদ বর্তমানে বিদ্যমান; উদাহরণস্বরূপ, ভাজা মুরগি, স্টেক, বা সীফুড ব্যবহারের মাধ্যমে প্রস্তুতকৃত সিজার সালাদ ।


title: সিজার সালাদ

text: অনেক রেসিপিতে ব্যবহৃত সাধারণ উপাদানগুলো:


title: সিজার সালাদ

text:
বলতে গেলে সিজার সালাদের সীমাহীন রূপান্তরিত প্রস্তুতপ্রণালী রয়েছে । তবে তাদের মধ্যে অতি
পরিচিত কিছু হচ্ছে:খাবারটিতে সালমোনেলা ব্যাকটেরিয়া দ্বারা সংক্রমণের সহজাত ঝুঁকি বিদ্যমান, যদি ডিমের কাঁচা অংশটি ভেঙে যাওয়া অথবা ঠিকমত না ধোওয়া ডিম হতে প্রাপ্ত হয় । অথবা এইরূপভাবে যে ড্রেসিংগুলো তৈরি হয় সেক্ষেত্রেও এটি একটি উদ্বেগের বিষয় হতে পারে । এক্ষেত্রে অনেকে ডিমের পরিবর্তে এর বিকল্প উপকরন ব্যবহার করে থাকে ।


title: অলিম্পিকে স্লোভেনিয়া

text: স্লোভেনিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে। এবং তারপরের সকল গ্রীষ্মকালীন গেমসে প্রতিদ্বন্দ্বিতা করেছে। স্নোভেনিয়া ১৯১২ সালে অস্ট্রিয়ার অংশ হিসাবে প্রথম অলিম্পিক গেমসে অংশগ্রহণ করেছিল, যাতে রুডলফ প্রথম স্নোভেনীয় হিসাবে একটি রৌপ্য পদক জিতে। প্রথম বিশ্বযুদ্ধের পর ১৯২০-১৯৮৮ গেমস পর্যন্ত স্নোভেনিয়া যুগোস্লাভিয়ার অংশ হিসাবে অলিম্পিক গেমসে অংশগ্রহণ করেছিল।


title: অলিম্পিকে স্লোভেনিয়া

text: স্লোভেনিয়ার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি পায়।


title: পাথুনি শাক

text: পাথুনি বা সেলেরি (, "Apium graveolens") অ্যাপিয়েসিয়া পরিবারের এক ভ্যারাইটির জলাভূমির উদ্ভিদ। অনাদিকাল থেকেই শাক-সবজি হিসেবে এর চাষ হয়ে থাকে। চাষের অবস্থান ও কাল্টিভারের উপর নির্ভর করে পাথুনির পাতা, ডাঁটি ও মাটির নিচের অংশ রান্নায় ব্যবহার করা হয়। বঙ্গ অঞ্চলে পাথুনির মাটির নিচের অংশ কম ব্যবহৃত হলেও, চৈনিক ও অন্যান্য পূর্ব এশীয় খাবার তৈরিতে পাথুনির পাতা ও ডাঁটি শাক হিসেবে ব্যবহৃত হয় বলে পাথুনিকে সচরাচর পাথুনি শাক বলে উল্লেখ করা হয়।


title: পাথুনি শাক

text: পাথুনির বীজ মশলা হিসেবে ব্যবহার করা হয়; এর নির্যাস ঔষধ তৈরিতেও ব্যবহৃত হয়।


title: মার্কাস স্টইনিস

text: মার্কাস পিটার স্টইনিস (; জন্ম: ১৬ আগস্ট, ১৯৮৯) পশ্চিম অস্ট্রেলিয়ার পার্থে জন্মগ্রহণকারী বিশিষ্ট অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে অস্ট্রেলিয়ার ঘরোয়া ক্রিকেটে ভিক্টোরিয়া ও মেলবোর্ন স্টার্স দলেরও প্রতিনিধিত্ব করছেন তিনি। এরপূর্বে পার্থ স্কর্চার্স ও পশ্চিম অস্ট্রেলিয়ার পক্ষে খেলেছেন স্টনিয়া ডাকনামে পরিচিত মার্কাস স্টইনিস। দলে তিনি মূলতঃ ডানহাতি ব্যাটসম্যানরূপে অংশ নিয়ে থাকেন। পাশাপাশি ডানহাতে মিডিয়াম বোলিং করেন তিনি।


title: মার্কাস স্টইনিস

text: ৩১ আগস্ট, ২০১৫ তারিখে ইংল্যান্ডের বিপক্ষে টুয়েন্টি২০ ক্রিকেটে অভিষেক ঘটে তার। একই দলের বিপক্ষে ১১ সেপ্টেম্বর, ২০১৫ তারিখে একদিনের আন্তর্জাতিকে অভিষেক হয় তার।


title: মার্কাস স্টইনিস

text: পার্থে জন্মগ্রহণকারী স্টইনিস পশ্চিম অস্ট্রেলিয়ার পক্ষে অনূর্ধ্ব-১৭ ও অনূর্ধ্ব-১৯ স্তরের ক্রিকেটে অংশ নিয়েছেন। ফলশ্রুতিতে ২০০৮ সালের আইসিসি অনূর্ধ্ব-১৯ বিশ্বকাপে অস্ট্রেলিয়ার সদস্য মনোনীত হন তিনি। এছাড়াও শীর্ষ সারির ব্যাটসম্যান হিসেবে ২০০৯ সালে হংকং সিক্সেস প্রতিযোগিতার বেশ কয়েকটি খেলায় অংশ নিয়েছেন তিনি।


title: মার্কাস স্টইনিস

text: ফিউচার্স লীগে পশ্চিম অস্ট্রেলিয়ার অনূর্ধ্ব-২৩ দলের পক্ষে কয়েকটি খেলায় অংশ নেয়ার পর ২০০৮-০৯ মৌসুমের ফোর্ড রেঞ্জার কাপে পশ্চিম অস্ট্রেলিয়ার পক্ষে লিস্ট এ ক্রিকেটে অভিষেক ঘটে তার। গাব্বায় অনুষ্ঠিত কুইন্সল্যান্ডের বিপক্ষে অংশ নেয়ার দুইদিন পর শেফিল্ড শিল্ডে একই দলের বিপক্ষে অভিষেক ঘটে। ২০০৮-০৯ মৌসুমে শেফিল্ড শিল্ডে তিনি আরও একটি এবং ফোর্ড রেঞ্জার কাপে আরও দুইটি খেলায় অংশ নিয়েছিলেন। ২০০৯-১০ মৌসুমে উভয় প্রতিযোগিতায় একটি করে খেলায় অংশ নিলেও দলের নিয়মিত সদস্য ছিলেন না তিনি।


title: মার্কাস স্টইনিস

text: ২০১২ সালের ইংরেজ মৌসুমের কিছু সময় নর্দাম্পটন প্রিমিয়ার লীগে পিটারবোরা টাউন ক্রিকেট ক্লাবে কাটান। তন্মধ্যে একটি খেলায় হ্যাট্রিকও করেন তিনি। একই সময়ে কেন্ট কাউন্টি ক্রিকেট ক্লাবের দ্বিতীয় একাদশের পক্ষেও কয়েকটি খেলায় অংশ নেন। ডিসেম্বর, ২০১২ সালে পার্থ স্কর্চার্স দলের সদস্যরূপে ২০১২-১৩ মৌসুমের বিগ ব্যাশ লীগে খেলেন। নিয়মিত খেলোয়াড় মিচেল মার্শের আঘাতপ্রাপ্তির ফলেই তার এ সুযোগ ঘটে।


title: মার্কাস স্টইনিস

text: ওয়াকা জেলা ক্রিকেটে স্কারবোরা ক্রিকেট ক্লাবের পক্ষে খেলছেন। এছাড়াও ভিক্টোরিয়ান প্রিমিয়ার ক্রিকেট খেলায় নর্থকোট ক্রিকেট ক্লাবের প্রতিনিধিত্ব করছেন তিনি।


title: কাতিপ চেলেবি

text: কাতিপ চেলেবি (), জন্মনাম মুস্তাফা বিন আবদুল্লাহ, পরবর্তীতে হাজি খলিফা বা কালফা নামে পরিচিত হন) (১৬০৯-১৬৫৭) ছিলেন একজন উসমানীয় পণ্ডিত, ইতিহাসবিদ ও ভূগোলবিদ। ১৭শ শতাব্দীতে উসমানীয় সাম্রাজ্যে বৈজ্ঞানিক লেখালেখির ক্ষেত্রে তাকে অন্যতম প্রধান বিবেচনা করা হয়।


title: কাতিপ চেলেবি

text: কাতিপ চেলেবি কনস্টান্টিনোপলে জন্মগ্রহণ করেন, এসময় তার নাম ছিল মুস্তাফা বিন আবদুল্লাহ। পাঁচ বা ছয় বছর বয়সে তিনি পড়ালেখা শুরু করেন। চৌদ্দ বছর বয়সে তিনি সাম্রাজ্যের রাষ্ট্রীয় অর্থনৈতিক দপ্তরে শিক্ষানবিশ হিসেবে যোগ দেন। উসমানীয় সেনাবাহিনীর রসদ বিভাগের হিসাবরক্ষক হিসেবে কাজ করার সুবাদে তিনি ১৬২৪ সালে আবাজা মুহাম্মদ পাশার বিদ্রোহ দমনের সময় সেনাবাহিনীর সাথে যোগ দিয়েছিলেন। এছাড়াও তিনি ১৬২৩-১৬৩৯ সালের উসমানীয়-সাফাভি যুদ্ধের সময়ও সেনাবাহিনীর সাথে অংশ নিয়েছিলেন। এর মধ্যে রয়েছে ১৬২৫ সালের বাগদাদ অভিযান ও এরজুরুম অবরোধ। ১৬২৮ সালে তিনি কনস্টান্টিনোপল ফিরে আসেন। পরের বছর তিনি পুনরায় বাগদাদ এবং হামাদান যান। ১৬৩৩-৩৪ সালে তিনি আলেপ্পো ছিলেন। এরপর তিনি হজের জন্য মক্কা সফর করেন। এরপরের বছর তিনি এরিভান হয়ে কনস্টান্টিনোপল ফিরে আসেন। এখানে তিনি রসদ বিভাগের প্রধান হিসেবে দায়িত্বলাভ করেন। ১৬৪৫ সালে উত্তরাধিকারের মাধ্যমে প্রাপ্ত সম্পদের ফলে তিনি রাজধানীতে সচ্ছলভাবে বসবাস করতে সক্ষম হন এবং জ্ঞানসাধনায় আত্মনিয়োগ করেন। কাতিপ চেলেবি ১৬৫৭ সালে মারা যান।


title: কাতিপ চেলেবি

text: তার অধিকাংশ গ্রন্থ ১৬৪৮ থেকে ১৬৫৭ সালের মধ্যে লেখা হয়েছে। তার সবচেয়ে খ্যাত রচনাকর্মের মধ্যে রয়েছে "কাশফ আল-জুনুন আন আসামি আল-কুতুব ওয়াল-ফুনুন", ()। এটি আরবি ভাষায় লিখিত গ্রন্থ সম্পর্কিত বিশ্বকোষ। এতে বর্ণানুক্রমে ১৪,৫০০ বইয়ের নাম উল্লেখ করা হয়েছে।


title: কাতিপ চেলেবি

text: তার আরেকটি সংক্ষিপ্ত রচনাকর্ম হল "মিজান আল-হক ফি ইখতিয়ার আল-হক" ()। এতে ইসলামি আইন, নৈতিকতা ও ধর্মতত্ত্বের উপর প্রবন্ধ রয়েছে। এতে তিনি ধূমপানকে অরুচিকর হিসেবে আখ্যায়িত করেছেন। জেফ্রে লুইস কর্তৃক "দ্য ব্যালেন্স অব ট্রুথ" নামে এই গ্রন্থের ইংরেজি অনুবাদ প্রকাশিত হয়েছে।


title: কাতিপ চেলেবি

text: কাতিপ চেলেবি সুলতান দ্বিতীয় উসমানের হত্যার সাক্ষী ছিলেন। তার বিখ্যাত গ্রন্থ "ফেজলেকে"তে দ্বিতীয় উসমানের হত্যাকান্ডের সবচেয়ে বেশি পূর্ণাং‌গ বিবরণ দিয়েছেন।


title: কাতিপ চেলেবি

text: ইজমিরের ইজমির কাতিপ চেলেবি বিশ্ববিদ্যালয় তার নামে নামকরণ করা হয়েছে। এছাড়াও নিউটন-কাতিপ চেলেবি ফান্ড নামে যুক্তরাজ্য ও তুরস্কের মধ্যে বিজ্ঞান ও আবিষ্কার বিনিময় কর্মসূচি চালু রয়েছে।


title: ঋষি

text:
প্রাচীন প্রার্থনাগাথা বেদ-এর প্রাচীন ঋক থেকে (বেদপংক্তির যজ্ঞীয় ব্যবহার-বিষয়ক ব্রাহ্মণ ও অরণ্যচারীদের প্রয়োজনীয় বেদপংক্তি-সংকলন আরণ্যক হয়ে ) জ্ঞানান্বেষী উপনিষদ পর্যন্ত বিস্তৃত হিন্দুশাস্ত্র রাশির রচয়িতা বা দ্রষ্টা সকলে ঋষি(সংস্কৃত: ऋषि) (ঋক+ঋচ) বা ঋষিকা(সংস্কৃত: ऋषिका)ব'লে পরিচিত।
তৈত্তিরীয় আরণ্যক এ বলা হয়েছে :"তপ বা গভীর ধ্যানের সাহায্যে যারা বৈদিক মন্ত্রার্থ বুঝতে পারে তাদেরকে সর্বশক্তিমানের কৃপায় ঋষি বলা যায় ।" বেদের শব্দসংকলক যাস্ক তার নিরুক্ত গ্রন্থে বলেছেন যে "ধর্মজ্ঞানী ব্যক্তিরাই (মন্ত্র)দ্রষ্টা বা ঋষি ।" বা "বৈদিক মন্ত্র যারা অনুধাবন করতে সক্ষম তারা ঋষি"।


title: ঋষি

text:
প্রায় ছ'সহস্রাধিক বছরের সুদীর্ঘ যাত্রাটির শুরু হয়েছিল নক্ষত্রাদির প্রতি অগ্নিকে বাহক কʼরে ঋষিদের গোত্র বা বংশ-পরম্পরা অনুসরিত অজস্র পূরণমূলক "আকাঙ্খা" ও ধারণাশ্রয়ী "অভিজ্ঞতা"র যৌথায়নে নির্মিত সূক্তমালা দিয়ে ।
অতঃপর সকল বৈপরীতাদিকে সমন্বয়এর গোলকধাঁধার মায়াবী চমকাদির সাহচর্য্যেই অবশেষে জ্ঞানান্বেষী উপনিষদসমূহের মননশীল চলমানতায় প্রাপ্ত একেশ্বরমুখী গন্তব্যে এসে একীভূত ও স্থিত । ঋষিদের মধ্যে প্রাচীনতম হচ্ছেন ঋগ্বেদীয় ঋষিরা , এদেরই একজন সংবনন ঋষি বলছেন : " অাকূতিসব একই হোক হৃদয়াদি একই হোক মনেরা সব একই হোক " ।


title: ঋষি

text: শৌণক তার বৃহদ্দেবতা নামক গ্রন্থে ঋগ্বেদ রচয়িতৃ ঋষি/ঋষিকাদেরকে তাদের রচিত ঋক ও সূক্তের ভাব ও বিষয় অনুযায়ী দেবোপাসক , ঋষি-দেববাচী ও আত্মস্তুতক - এ ৩ শ্রেণীতে বিন্যস্ত করেছেন ।


title: এন্দেরুন মক্তব

text: এন্দেরুন মক্তব (উসমানীয় তুর্কি: اندرون مکتب, "Enderûn Mektebi") ছিল কনস্টান্টিনোপলের একটি আবাসিক ও প্রাসাদ বিদ্যালয়। আমলাতন্ত্র, ব্যবস্থাপনা ও ইয়ানিসারি পদের জন্য এখানে শিক্ষা দেয়া হত। এন্দেরুন মক্তব উসমানীয় সাম্রাজ্যের বহুসংস্কৃতির আমলাতন্ত্রের জন্ম দিয়েছে ফলে শতাব্দী ধরে উসমানীয় কর্মকর্তাদের মধ্যে বিভিন্ন সংস্কৃতি থেকে আগত ব্যক্তিদের দেখা যেত। এন্দেরুন মক্তব একাডেমিক ও সামরিক ক্ষেত্রেও ভূমিকা রেখেছে। এখানকার স্নাতকরা মূলত সরকারি চাকরিতে যোগ দিত। উসমানীয় প্রাসাদের আভ্যন্তরীণ বিভাগ কর্তৃক এই মক্তব পরিচালিত হত।


title: এন্দেরুন মক্তব

text: উসমানীয় সাম্রাজ্যের সমৃদ্ধি কর্মকর্তাদের শিক্ষা ও নির্বাচনের উপর নির্ভরশীল ছিল। রোমান সাম্রাজ্যকে পুনরুজ্জীবিত করার জন্য দ্বিতীয় মুহাম্মদের লক্ষ্যের অংশ ছিল একটি বিশেষ শিক্ষালয় স্থাপন করে তাতে সাম্রাজ্যের শ্রেষ্ঠ তরুণদেরকে শিক্ষাদান করা। তিনি তার পিতা সুলতান দ্বিতীয় মুরাদ কর্তৃক প্রতিষ্ঠিত প্রাসাদের বিদ্যালয়কে আরো উন্নত করে এন্দেরুন একাডেমি প্রতিষ্ঠা করেন।


title: এন্দেরুন মক্তব

text: তোপকাপি প্রাসাদের তৃতীয় উঠানটি রাজকীয় কোষাগার ও প্রাসাদ বিদ্যালয়ের দালান দ্বারা ঘেরা ছিল। এখানে এন্দেরুনের সর্বো‌চ্চ পর্যায়ের ছাত্র এবং উসমানীয় শাহজাদাদের শিক্ষাদান করা হত। এতে ৭টি হল বা গ্রেড ছিল এবং প্রত্যেক হলে ১২জন শিক্ষক ছাত্রদের মানসিক ও শিক্ষাগত উন্নতির জন্য দায়িত্বশীল ছিলেন। অর্জিত শ্রেণীর ভিত্তিতে ছাত্রদের বিশেষ ইউনিফর্ম পড়তে হত। এখানে অতিরিক্ত ভবনের মধ্যে ছিল লাইব্রেরী, মসজিদ, ছাত্রাবাস ইত্যাদি।


title: এন্দেরুন মক্তব

text: এন্দেরুন পদ্ধতিতে তিনটি প্রাক বিদ্যালয় ছিল প্রাসাদের বাইরে এবং একটি ছিল প্রাসাদের ভেতরে। তিনটি এন্দেরুন কলেজে ১,০০০-২,০০০ ছাত্র এবং প্রাসাদের বিদ্যালয়ে উচ্চ পর্যায়ের ৩০০ ছাত্র পড়ালেখা করত। পাঠ্যক্রম পাঁচটি প্রধান অংশে বিভক্ত ছিল:শিক্ষাগ্রহণ শেষে স্নাতকরা কমপক্ষে তিনটি ভাষা বলতে, পড়তে ও লিখতে পারত। পাশাপাশি বিজ্ঞানের সাম্প্রতিক অগ্রগতি সম্পর্কে তারা জানতে সক্ষম হত, কোনো একটি শিল্পে দক্ষ হত এবং লড়াইয়ের দক্ষতা অর্জন করত।


title: এন্দেরুন মক্তব

text: এন্দেরুন মক্তব থেকে স্নাতকদের অনুষ্ঠানকে চিকমা বলা হত। স্নাতকদেরকেও চিকমা বলা হত। আক্ষরিকভাবে চিকমা অর্থ "ত্যাগ করা"। ছাত্ররা মক্তব ত্যাগ করে কর্মক্ষেত্রে যোগ দিত।


title: এন্দেরুন মক্তব

text: স্নাতকদেরকে তাদের দক্ষতার ভিত্তিতে সরকার বা বিজ্ঞান এই দুইটি মূল পদে নিয়োগ দেয়া হত। এছাড়া ফলাফলের ভিত্তিতে সামরিক বাহিনীতেও নিয়োগ দেয়া হত।


title: কাফিয়া

text: কাফিয়া ( আল কাফিয়া আরবি الکا فيۃ ) আরবি ব্যাকরণের বিখ্যাত নির্ভরযোগ্য গ্রন্থ । الکافيۃ শব্দটি عافيۃ এর ওযনে ইসমে মাসদার ( বিশেষ্যমুলক ধাতু ) । অর্থ - যথেষ্ট । এর মধস্থিত "আলিফ" - "লামটি" তাহ্‌সিনে কালাম তথা বাক্যের সৌন্দর্যের জন্যে নেয়া হয়েছে; যেমনিভাবে الحسن ও الحسين এর মধ্যে নেয়া হয়েছে । সংক্ষিপ্ত পরিসরের হলেও এটি আরবি ব্যাকরণের খুঁটিনাটি বিষয়কে সমন্বয়কারী হিসেবে অদ্বিতীয় কিতাব । সাতশত হিজরি থেকে এখনো তা দ্বীনি শিক্ষা প্রতিষ্ঠান গুলোতে পাঠ্যভুক্ত রয়েছে । সমাদৃত রয়েছে ।


title: কাফিয়া

text: আরবি ব্যাকরণ শাস্ত্রের শ্রেষ্ঠতম এই গ্রন্থের লেখক যুগ শ্রেষ্ঠ আরবি ব্যাকরণবিদ আল্লামা জামাল উদ্দিন আবু আমর উসমান ইবনে উমর (রাহ্); সংক্ষেপ নাম - ইবনে হাজিব (৫৭০ হিজরি - ৬৪৬ হিজরি ); দেশ - মিশর ।


title: কাফিয়া

text: আল - কাফিয়া সর্ব প্রথম রোমে ১৫৯২ খ্রিস্টাব্দে মুদ্রিত হয় ।


title: কাফিয়া

text: আরবি, উর্দু, ফার্সি ও তুর্কি সহ বিভিন্ন ভাষায় এর ব্যাখ্যা গ্রন্থ (মুল সহ) প্রকাশিত হয়েছে । ' "কাশফুয্ যুনূন" 'এর ভাষ্যমতে প্রায় "ছাপ্‌পান্নটির উর্ধ্বে" এর ব্যাখ্যাগ্রন্থ প্রকাশিত হয়েছে । আর এখানেই শেষ নয় উত্তরোত্তর তা বৃদ্ধিই পাচ্ছে । পরবর্তী হিসেব অনুযায়ী শুধু আরবি ও ফার্সিতে এর ব্যাখ্যাগ্রন্থের সংখ্যা প্রায় ১৫২ (একশত বায়ান্ন)। কোন কোন বিশেষজ্ঞ লিখেন - কাফিয়ার শরাহ্ বা ব্যাখ্যাগ্রন্থের সংখ্যা ৩৬০ (তিন শত ষাট)।


title: ক্লেটন ল্যাম্বার্ট

text: ক্লেটন বেঞ্জামিন ল্যাম্বার্ট (; জন্ম: ১০ ফেব্রুয়ারি, ১৯৬২) ব্রিটিশ গায়ানার বারবাইসে জন্মগ্রহণকারী বিশিষ্ট ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। এছাড়াও তিনি মার্কিন যুক্তরাষ্ট্রের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে ভূমিকা রেখেছেন। পাশাপাশি ডানহাতে অফ-ব্রেক বোলিং করে পারদর্শিতা দেখিয়েছেন ক্লেটন ল্যাম্বার্ট।


title: ক্লেটন ল্যাম্বার্ট

text: সফরকারী ইংল্যান্ডের বিপক্ষে জর্জটাউনে তাঁর একদিনের আন্তর্জাতিকে অভিষেক ঘটে। ১৯৯১ সালে একই দলের বিপক্ষে ওভাল টেস্টে অভিষেক ঘটলেও তিনি ব্যর্থতার পরিচয় দেন। ১৯৯১-৯২ মৌসুমে শারজায় চারটি ওডিআইয়ে অংশ নিলেও ১৯৯৭-৯৮ মৌসুম পর্যন্ত টেস্ট দলে ঠাঁই হয়নি তাঁর। ঐ মৌসুমে পঞ্চম ওডিআইয়ে ও ষষ্ঠ টেস্টে দূর্দান্ত সেঞ্চুরি করেন ইংল্যান্ডের বিপক্ষে। এরপূর্বে অবশ্য দক্ষিণ আফ্রিকার বিপক্ষে তাকে বেশ কঠোর পরিস্থিতির মুখোমুখি হতে হয়েছিল। ফলশ্রুতিতে তাকে টেস্ট দল থেকে বাদ দেয়া হয়েছিল।


title: ক্লেটন ল্যাম্বার্ট

text: ৪২ বছর বয়সে আন্তর্জাতিক ক্রিকেটে ফিরে আসেন। ২০০৪ সালের আইসিসি চ্যাম্পিয়ন্স ট্রফিতে মার্কিন যুক্তরাষ্ট্রের প্রতিনিধিত্ব করেন তিনি। এছাড়াও গায়ানা ও নর্দার্ন ট্রান্সভালের পক্ষে প্রথম-শ্রেণীর ক্রিকেটে অংশ নিয়েছেন।


title: ক্লেটন ল্যাম্বার্ট

text: ল্যাম্বার্ট বর্তমানে আটলান্টা জর্জিয়া ক্রিকেট কনফারেন্সে লরেনসেভিলের পক্ষে খেলছেন।


title: বাদ্যযন্ত্র

text: বাদ্যযন্ত্র হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।


title: বাদ্যযন্ত্র

text: প্রথম যে যন্ত্রটিকে বাদ্য হিসেবে বিবেচনা করা হয়, তার উৎস ও সময়কাল বিতর্কিত। সর্বপ্রাচীন যে বস্তুটিকে কিছু সংখ্যক বিজ্ঞ বাদ্যযন্ত্র হিসেবে নির্দেশ করেছেন, তা সম্ভবত একটি সাধারণ বাঁশি, যার বয়স আনুমানিক প্রায় ৬৭,০০০ বছর। কিছু কিছু মতামত অনুযায়ী অবশ্য প্রাচীন বাঁশিসমূহের বয়স অনুমান করা হয় প্রায় ৩৭,০০০ বছর। যাহোক, অধিকাংশ ঐতিহাসিক বিশ্বাস করেন যে, বাদ্যযন্ত্রের আবিষ্কারের সুস্পষ্ট সময় খুঁজে বের করা অসম্ভব। কারণ, বাদ্যযন্ত্রের সংজ্ঞার প্রাসঙ্গিকতা ও বাদ্যযন্ত্র তৈরিতে ব্যবহৃত উপকরণসমূহের অনির্দিষ্টতা বাদ্যযন্ত্র সম্পর্কে সুষ্ঠু ধারণার অন্তরায়। অনেক প্রাচীন বাদ্যযন্ত্রসমূহ বানানো হতো পশুর চামড়া, হাড়, কাঠ এবং অন্যান্য অস্থায়ী উপকরণ দ্বারা।


title: বাদ্যযন্ত্র

text: পৃথিবীর বিভিন্ন জনবহুল অঞ্চলে বাদ্যযন্ত্রসমূহের স্বকীয়ভাবে উন্নতি হতে থাকে। তবে বিভিন্ন সভ্যতার মধ্যে যোগাযোগ স্থাপনের ফলে অধিকাংশ বাদ্যযন্ত্র দ্রুত ছড়িয়ে পড়ে এবং তাদের উৎপত্তিস্থল থেকে দূরবর্তী বিভিন্ন অঞ্চলের সংস্কৃতির সাথে তাদের অভিযোজন ঘটে। মধ্যযুগীয় সময়ে মেসোপটেমীয় বাদ্যযন্ত্রসমূহ প্রচলিত ছিল সমুদ্র তীরবর্তি দক্ষিণ এশীয় অঞ্চলে আর ইউরোপিয়ানরা বাজাতো উত্তর আফ্রিকান বাদ্যসমূহ। যদিও আমেরিকান অঞ্চলগুলোতে বাদ্যসমূহের উন্নতির গতি ছিল মন্থর; কিন্তু উত্তর, মধ্য ও দক্ষিণ আমেরিকান সংস্কৃতিসমূহ নিজেদের মধ্যে বাদ্যযন্ত্র শেয়ার করেছিলো। ১৪০০ সালের মধ্যে বিভিন্ন অঞ্চলে বাদ্যযন্ত্রের উন্নয়নের গতি ধীরে ধীরে কমে যায় এবং পাশ্চাত্য বিশ্বের অধীনস্থ হয়।


title: বাদ্যযন্ত্র

text: বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরি পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো "Hornbostel-Sachs" , যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।


title: করতোয়া নিম্ন নদী

text: করতোয়া নদী বা করতোয়া নিম্ন নদী বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী। নদীটির দৈর্ঘ্য ১২২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বন্যাপ্রবণ নদীটির প্রবাহের প্রকৃতি বারোমাসি এবং নদীতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক করতোয়া (নীলফামারী) নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৪।


title: করতোয়া নিম্ন নদী

text: করতোয়া নিম্ন নদীটি রংপুর জেলার মিঠাপুকুর উপজেলার মিলনপুর ইউনিয়নে প্রবহমান দেওনাই-চাড়ালকাটা-যমুনেশ্বরী নদী থেকে উৎপত্তি লাভ করেছে। এই নদী ক্রমান্বয়ে মিঠাপুকুর, নবাবগঞ্জ, পীরগঞ্জ, ঘোড়াঘাট, পলাশবাড়ী, গোবিন্দগঞ্জ, শিবগঞ্জ, বগুড়া সদর, শাজাহানপুর ও শেরপুর উপজেলায় পৌঁছেছে। অতঃপর এই নদীর জলধারা বগুড়া জেলার উক্ত উপজেলার খানপুর ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে।


title: করতোয়া নিম্ন নদী

text: এই নদীর তীরে যেসব শহর গড়ে উঠেছে সেগুলো হচ্ছে বগুড়া পৌরসভা, শেরপুর পৌরসভা, শিবগঞ্জ পৌরসভা, গোবিন্দগঞ্জ পৌরসভা এবং ঘোড়াঘাট পৌরসভা। এই নদীতে ব্যারাজ বা রেগুলেটর এবং বন্যা নিয়ন্ত্রণ বাঁধ নেই।


title: করতোয়া নিম্ন নদী

text: এই নদী অববাহিকার প্রকল্প হচ্ছে ইছামতি গজারিয়া উপপ্রকল্প, নুরুলার বিল নিষ্কাশন প্রকল্প, নালেয়া নদী প্রকল্প, গাংনাই নদী ব্যবস্থাপনা এবং শাওরা বিল নিষ্কাশন প্রকল্প।


title: কাগেশ্বরী নদী

text: কাগেশ্বরী নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাগেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৫।


title: কাগেশ্বরী নদী

text: কাগেশ্বরী নদীটি পাবনা জেলার সাথিয়া উপজেলার করঞ্জা ইউনিয়নের গাঙভাঙা বিল থেকে উৎপত্তি লাভ করেছে। অতঃপর এই নদীর জলধারা পাবনা জেলার বেড়া উপজেলার কইতলা ইউনিয়ন পর্যন্ত প্রবাহিত হয়ে ব্রহ্মপুত্র নদীতে নিপতিত হয়েছে।


title: মঘা (চন্দ্রনিবাস)

text: উজ্জ্বল একক তারকা "মঘা" ভারতীয় জ্যোতির্বিজ্ঞানএর ২৮ নক্ষত্রের ১০ম সদস্যা । ঋগ্বেদীয় ঋষিদের দেয়া নাম পিতৃ , সৈন্ধান্তিকরা যাকে মঘা নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের একমাত্র তারাটির নাম ।


title: মঘা (চন্দ্রনিবাস)

text: মঘা সিংহ নক্ষত্রমন্ডলভুক্ত । আকাশমন্ডলের ৩৬০ অংশের ৬৬ অংশ ৪০ কলা(কোণ পরিমাপ একক) থেকে ৭৯ অংশ পর্যন্ত এর বিস্তৃতি ।


title: মঘা (চন্দ্রনিবাস)

text: ভরদ্বাজ উজ্জ্বল "মঘা"কে বলছেন : ' তোমার পূর্ণ মহিমা জ্ঞাত নই , নতুনের ইন্দ্রের ইন্দ্রিয়সামর্থ্যদান আর কোনো দেবে দেখা যায় না , মঘবন ! তোমার মঘবত্বের সমশক্তি নেই ঐশ্বর্যাধিক ঐশ্বর্যও নেই '।


title: কাটাখালী নদী (গাইবান্ধা)

text: কাটাখালী নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর (গাইবান্ধা) প্রদত্ত পরিচিতি নম্বর উত্তর-পশ্চিমাঞ্চলের নদী নং ১৬।


title: কাটাখালী নদী (গাইবান্ধা)

text: কাটাখালী নদীটি গাইবান্ধা জেলার গোবিন্দগঞ্জ উপজেলার পৌরসভা এলাকায় প্রবহমান করতোয়া নদী (নীলফামারী) হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মহিমাগঞ্জ ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীর তীরবর্তী এলাকায় বন্যা দেখা যায়। কিন্তু শুকনো মৌসুমে নদীটির পানির প্রবাহ হ্রাস পায়।


title: জিতেন্দ্র চৌধুরী

text: জিতেন্দ্র চৌধুরী ভারতের কমিউনিস্ট পার্টি (মার্কসবাদী)-র একজন সদস্য  এবং তিনি পূর্ব ত্রিপুরা (লোকসভা কেন্দ্র) থেকে ভারতের সাধারণ নির্বাচন, ২০১৪  -এ জয়ী লাভ করেন । [1]


title: পূর্বফল্গুনী (চন্দ্রনিবাস)

text: অনতিউজ্জ্বল দ্বৈত তারকা "পূর্বফল্গুনী" ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম ভগ , সৈন্ধান্তিকরা যাকে পূর্বফল্গুনী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।


title: পূর্বফল্গুনী (চন্দ্রনিবাস)

text: সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ থেকে ৮৩ অংশ ২০ কলা(কোণ পরিমাপ একক)]] পর্যন্ত ।


title: পূর্বফল্গুনী (চন্দ্রনিবাস)

text: ভরদ্বাজ পূর্বফল্গুনী তথা ভগকে বলছেন : ' যা চিত্ত ও ধীতে আগে নিদ্রিত ছিল তা এই ভগশক্তির অবিম্বিষ্ট প্রকাশময়তায় হস্তদ্বয়ে ধরা পড়ে '।